പരമാധികാരികളേ... ഇനിയെങ്കിലും കരുണ കാണിക്കൂ; കാസര്‍കോട് കുപ്പത്തൊട്ടിയല്ല | Ambikasuthan Mangad| Kasarkode Endosulfan Victims| Books| Mathrubhumi\nNov 10, 2021, 05:39 PM IST\nഎന്‍ഡോസള്‍ഫാന് ദുരിതബാധിതരുടെ ലിസ്റ്റില് തന്നെ ഏഴായിരത്തോളം രോഗികളുണ്ട്. ഹര്‍ഷിതിനെപ്പോലെ ലിസ്റ്റില് വരാത്തവരും കുറെയുണ്ട്. കോഴിക്കോട്ടാണെങ്കില് നിരവധി മള്‍ട്ടിസ്‌പെഷ്യാലിറ്റി ഹോസ്പിറ്റലുകളും മെഡിക്കല് കോളേജുമൊക്കെയുള്ള സ്ഥലമാണ്. പിന്നെ എന്തിനാണ് എയിംസ് അവിടെ അനുവദിക്കുന്നത്? അതിന്റെ രഹസ്യമെന്താണ്?\nകാസർകോട് എൻഡോസൾഫാൻ ദുരന്തം അന്തമില്ലാത്ത പരമ്പരയായി മാറിക്കൊണ്ടിരിക്കുകയാണ്. തലവലുതും ഉടൽ ചെറുതുമായ സൈബനയും നവജിത്തും നമ്മുടെ കൺമുന്നിൽ നിന്നാണ് നരകിച്ച് മരിച്ചത്. മതിയായ ചികിത്സയോ പുരധിവാസമോ ഇവിടെ നടക്കുന്നില്ല. കാസർകോടിനു നേരെ ഇനിയെങ്കിലും അധികാരികളുടെ കണ്ണുകൾ തുറക്കുമോ? അംബികാസുതൻ മാങ്ങാട് എഴുതുന്നു.\nഎന്‍ഡോസള്‍ഫാന് വിഷമഴ പെയ്ത ദേശത്തില്‍നിന്നു മറ്റൊരു മഹാസങ്കടത്തിന്റെ കഥ കൂടി വായനക്കാരെ അറിയിക്കട്ടെ. ഹര്‍ഷിത് എന്ന കുഞ്ഞിന്റെ വേദനാജനകമായ ജീവിതത്തെക്കുറിച്ചാണ് എഴുതുന്നത്. തല വലുതായ, കൈകള്‍ക്ക് ചലനശേഷിയില്ലാതായ ഈ കുഞ്ഞ് ഒരേ സമയം ജീവിതത്തോടും മരണത്തോടും പോരടിക്കുകയാണ്. കാസര്‍കോട് ജില്ലയില് വിദഗ്ദ്ധ ചികിത്സ ഭരണകൂടം ലഭ്യമാക്കാത്തതിനാല് നരകയാതന അനുഭവിക്കുന്ന കാസര്‍കോട് ജില്ലയിലെ അനേകം കുഞ്ഞുങ്ങളുടെ നിരയില് ഏറ്റവും പുതിയ പേരാണ് ഹര്‍ഷിത്.\nകുംബടാജെ പഞ്ചായത്തിലെ പെരിഞ്ചയിലുള്ള മോഗേര് എന്ന ആദിവാസി വിഭാഗത്തിന്റെ കോളനിയില് താമസിക്കുന്ന മോഹനന്റെയും ഉഷയുടെയും ഇളയകുട്ടിയാണ് ഹര്‍ഷിത്. ഉഷയുടെ അഞ്ചും ഏഴും വയസ്സുള്ള മൂത്ത കുട്ടികള്‍ക്ക് സംസാര വൈകല്യമുണ്ട്. എന്‍മകജെ പഞ്ചായത്തിലെ പെര്‍ലയില് 'നവജീവന' എന്ന പേരില് എന്‍ഡോസള്‍ഫാന് ദുരിതബാധിതരായ എഴുപതോളം കുഞ്ഞുങ്ങള്‍ക്ക് വേണ്ടി റീഹാബിലിറ്റേഷന് സെന്റര് നടത്തുന്ന ഫാദര് ജോസ് ചെമ്പോട്ടിക്കലാണ് ആദ്യം ഈ കുഞ്ഞിന്റെ വിവരം എന്നെ അറിയിക്കുന്നത്. വൈകല്യമുള്ള കുഞ്ഞുങ്ങള്‍ക്ക് പഠനവും വിവിധ തെറാപ്പികളും മരുന്നും ഭക്ഷണവും വസ്ത്രങ്ങളും സൗജന്യമായി നല്‍കി അവരെ സാധാരണ ജീവിതത്തിലേക്ക് മടക്കിക്കൊണ്ടുവരാനുള്ള കാരുണ്യപ്രവര്‍ത്തനമാണ് 'നവജീവന'യില് നടക്കുന്നത്.\nഹര്‍ഷിത് പിറന്നു വീണപ്പഴേ ചെറിയ ഉടലും വലിയ തലയുമായിരുന്നു. ഉടലിന്റെ പിന്‍ഭാഗത്തായി ഒരു മുഴയും ഉണ്ടായിരുന്നു. കാസര്‍കോട് ജനറലാശുപത്രിയില് രണ്ടാഴ്ചക്കാലം അഡ്മിറ്റ് ചെയ്തു. മുഴ വലുതായി പൊട്ടിയൊലിച്ചു. പിന്നെ കുറച്ചുകാലം ബദിയടുക്കയിലുള്ള ആയുര്‍വേദ ചികിത്സാലയത്തില്. തീരെ വയ്യാതായപ്പോള് കോഴിക്കോട് മെഡിക്കല് കോളേജില് പതിനാറ് ദിവസം പ്രവേശിപ്പിച്ചു. മടക്കിക്കൊണ്ട് വന്ന് കാഞ്ഞങ്ങാട് ജില്ലാ ആശുപത്രിയില് കാണിച്ചു. വീണ്ടും ഇപ്പോള് കുഞ്ഞിനെ ആശുപത്രിയിലേക്ക് കൊണ്ടുപോകാനുള്ള ഒരുക്കത്തിലാണ് വീട്ടുകാര്.\nഒന്നരവയസ്സ് ആവാറായിട്ടും കുഞ്ഞിന് ചലനശേഷി ഇല്ല. ആദ്യം കൈകള് ചലിപ്പിച്ചിരുന്നുവെങ്കിലും ഇപ്പോള് കൈകളും അനക്കമറ്റിരിക്കുന്നു.\nതല വലുതായ കുഞ്ഞുങ്ങളും മറ്റ് വൈകല്യമുള്ള കുഞ്ഞുങ്ങളും മതിയായ ചികിത്സ കിട്ടാതെ മരണപ്പെടുന്ന സംഭവങ്ങള് കാസര്‍കോട്ടെ ദുരിതഗ്രാമങ്ങളില് എത്രയോ കാലമായി സംഭവിച്ചുകൊണ്ടിരിക്കുന്നു. ഇപ്പോഴും ആയതിന് മാറ്റം ഉണ്ടായിട്ടില്ല. ഭരണകൂടം തന്നെ സ്‌പോണ്‍സര് ചെയ്ത വ്യോമാക്രമണവും കൂട്ടക്കൊലയുമാണ് കാസര്‍കോട്ട് അരങ്ങേറിയത് എന്നതിനാല് സര്‍ക്കാരിന് കൈകഴുകി മാറി നില്‍ക്കാനാവില്ല. ദുരിതബാധിതര്‍ക്ക് മികച്ച ചികിത്സ നല്‍കാന് ഭരണകൂടത്തിന് ഉത്തരവാദിത്വമുണ്ട്.\nചികിത്സാരംഗത്ത് ഈ ഒരു ജില്ലയോട് മാറിമാറി വന്ന ഭരണകൂടങ്ങള് അക്ഷന്തവ്യമായ അവഗണനയാണ് കാണിച്ചിട്ടുള്ളത്. കാസര്‍കോട്ടെ ഉക്കിനടുക്കയില് 2013- ല് മെഡിക്കല് കോളേജിന് തറക്കല്ലിടുമ്പോള് 2015-ല് പ്രവര്‍ത്തനം തുടങ്ങും എന്ന് അന്നത്തെ മുഖ്യമന്ത്രി ഉമ്മന്‍ചാണ്ടി പ്രഖ്യാപിച്ചതാണ്. എട്ടു വര്‍ഷം കഴിഞ്ഞിട്ടും അത് പ്രവര്‍ത്തിച്ചു തുടങ്ങിയിട്ടില്ല. അതിനൊപ്പം തറക്കല്ലിട്ട മൂന്ന് മെഡിക്കല് കോളേജുകള് കൊല്ലങ്ങള്‍ക്ക് മുമ്പേ പ്രവര്‍ത്തിച്ചു തുടങ്ങി. എന്തായിരുന്നു തടസ്സം കാസര്‍കോടിന് മാത്രം എന്നത് സമൂഹത്തിന് മുമ്പാകെ തുറന്നുപറയാന് ഉമ്മന്‍ചാണ്ടി തയ്യാറാവണം, ഇനിയെങ്കിലും. കഴിഞ്ഞ ആറു കൊല്ലക്കാലത്ത് പണിപൂര്‍ത്തീകരിച്ച് മെഡിക്കല് കോളേജിന്റെ പ്രവര്‍ത്തനം ആരംഭിക്കാന് വിലങ്ങുതടിയായ ആ വലിയ ശക്തി എന്താണെന്ന് ഇപ്പോഴത്തെ മുഖ്യമന്ത്രിയും തുറന്നുപറയേണ്ടതാണ്.\n2010- ല് ദേശീയ മനുഷ്യാവകാശ കമ്മീഷന് പതിനൊന്ന് ദുരിത ഗ്രാമങ്ങളിലേയും പി.എച്ച്.സി.കള് സി.എച്ച്.സി.കളാക്കണമെന്ന് പറഞ്ഞു. അതനുസരിച്ച് 170-ഓളം ഡോക്ടര്‍മാര് (90 വിദഗ്ദ്ധ ഡോക്ടര്‍മാര് ഉള്‍പ്പെടെ) ഉണ്ടാവേണ്ടതാണ്. കൊല്ലം പത്ത് കഴിഞ്ഞിട്ടും ഇതൊന്നും സംഭവിച്ചിട്ടില്ല. (കമ്മീഷന് എട്ടാഴ്ചക്കുള്ളില് കൊടുക്കണം എന്നു പറഞ്ഞ നഷ്ടപരിഹാരം പോലും കുറച്ചു പേര്‍ക്കേ കൊടുത്തിട്ടുള്ളൂ!) നാഡീവ്യവസ്ഥയെ ആണല്ലോ ഈ വിഷം ഏറ്റവും ബാധിക്കുന്നത്. അതിനാല് ഒരു ന്യൂറോളജിസ്റ്റിനെയെങ്കിലും അനുവദിക്കണേ എന്ന് കാസര്‍കോട്ടെ ജനത നിലിവിളിക്കാന് തുടങ്ങിയിട്ട് പത്ത് വര്‍ഷം കഴിഞ്ഞു. ഇന്നുവരെ ഒരു ന്യൂറോളജിസ്റ്റിനെ പോലും ഇവിടെ നിയോഗിച്ചിട്ടില്ല! ഇതിന് വേണ്ടി മാത്രം കുറെ സമരങ്ങള് നടന്നു. ആര് കേള്‍ക്കാന്!\nകേന്ദ്രം കേരളത്തിനനുവദിച്ച എയിംസ് കാസര്‍കോടിനാണ് ഉറപ്പായും ലഭിക്കേണ്ടത്. ഏറ്റവും സങ്കീര്‍ണമായ, ഗുരുതരമായ, തലമുറകളിലേക്ക് ജനിതകമായി പകരുകയും ചെയ്യാനിടയുള്ള രോഗാവസ്ഥ നിലനില്‍ക്കുന്ന ഒരു സ്ഥലത്തല്ലേ എയിംസ് അനുവദിക്കേണ്ടത്? എന്‍ഡോസള്‍ഫാന് ദുരിതബാധിതരുടെ ലിസ്റ്റില് തന്നെ ഏഴായിരത്തോളം രോഗികളുണ്ട്. ഹര്‍ഷിതിനെപ്പോലെ ലിസ്റ്റില് വരാത്തവരും കുറെയുണ്ട്. കോഴിക്കോട്ടാണെങ്കില് നിരവധി മള്‍ട്ടിസ്‌പെഷ്യാലിറ്റി ഹോസ്പിറ്റലുകളും മെഡിക്കല് കോളേജുമൊക്കെയുള്ള സ്ഥലമാണ്. പിന്നെ എന്തിനാണ് എയിംസ് അവിടെ അനുവദിക്കുന്നത്? അതിന്റെ രഹസ്യമെന്താണ്?\nകാസര്‍കോടിന് എയിംസ് നിഷേധിക്കുന്നതിന്റെ യുക്തി എന്താണ്? കുറ്റവാളികളും അഴിമതിപ്പണ്ടാരങ്ങളുമായ സര്‍ക്കാര് ഉദ്യോഗസ്ഥരെ ഇടക്കിടെ സ്ഥലം മാറ്റുന്നത് കാസര്‍ക്കോട്ടേക്കാണ്. എന്താ തമ്പുരാക്കന്മാരേ, കാസര്‍കോട്ടുള്ളത് മനുഷ്യര് തന്നെയല്ലേ? കാസര്‍കോട് കേരളത്തിലല്ലേ? സൈബീരിയ ഒന്നുമല്ലല്ലോ? കാസര്‍കോട് എന്താ നിങ്ങളുടെ കുപ്പത്തൊട്ടിയാണോ? നിങ്ങളുടെ ചവറുകള് വാരിയിടാനുള്ള സ്ഥലമാണോ? രാഷ്ട്രീയ പാര്‍ട്ടികള്‍ക്ക് ജാഥ തുടങ്ങാനുള്ള സ്ഥലം മാത്രമാണോ? എന്‍ഡോസള്‍ഫാന് പോലുള്ള വിഷം കോരിയൊഴിക്കാനുള്ള ജില്ലയാണോ കാസര്‍കോട്?\nചികിത്സയ്‌ക്കൊപ്പം പഠനവും ഗവേഷണവും പുലരുന്ന എയിംസ് കാസര്‍കോട് വന്നാല് ഹര്‍ഷിതിനെപ്പോലുള്ള എത്രയോ കുഞ്ഞുങ്ങള്‍ക്ക് അനുഗ്രഹമായിരിക്കും. ആദ്യം മുഖ്യമന്ത്രിയാകുന്നതിന് മുമ്പ് കാസര്‍കോട്ട് പിണറായി വിജയന് നവകേരള യാത്ര തുടങ്ങിയത് ദുരിതബാധിതരായ കുഞ്ഞുങ്ങള്‍ക്ക് മധുരനാരങ്ങകള് വിതരണം ചെയ്തിട്ടായിരുന്നു. അത് കാസര്‍കോട്ടെ അമ്മമാര്‍ക്ക് നല്‍കിയ പ്രതീക്ഷ ചെറുതായിരുന്നില്ല. പക്ഷേ അഞ്ചു വര്‍ഷം കഴിഞ്ഞ് വീണ്ടും മുഖ്യമന്ത്രിയായിട്ടും മെഡിക്കല് കോളേജ് പ്രവര്‍ത്തിച്ചു തുടങ്ങിയില്ല. എയിംസ് കാസര്‍കോടിന് ലഭിക്കുന്നുമില്ല.\nനവജിത്തിനെ വായനക്കാര്‍ക്ക് ഓര്‍മ്മയുണ്ടോ?\nഒരു കൊല്ലം മുമ്പ് മാതൃഭൂമി ഡോട്ട് കോമിൽ (ഒക്ടോബര് 3, 2020) ഞാന് നവജിത്തിന്റെ ദുരന്തകഥ എഴുതിയിരുന്നു. ബദിയടുക്ക പഞ്ചായത്തിലെ പിലിത്തടുക്കയിലുള്ള പട്ടികജാതി കോളനിയിലെ സുന്ദര-പാര്‍വ്വതി ദമ്പതികളുടെ മകനായിരുന്നു. തല വല്ലാതെ വലുതായി പൊട്ടിയൊലിക്കാന് തുടങ്ങിയപ്പോള് പല തവണ മംഗലാപുരത്തും കണ്ണൂര് മെഡിക്കല് കോളേജിലും കൊണ്ടുപോയി ഈ നിര്‍ധന കുടുംബം സര്‍ജറി ചെയ്യിപ്പിച്ചു. ഒടുവില് വായില് ഒഴിച്ചുകൊടുക്കുന്ന വെള്ളം പൊക്കിള്‍ച്ചുഴിയിലൂടെ പുറത്ത് വരുന്ന ഘട്ടത്തിലാണ് കോഴിക്കോട് മെഡിക്കല് കോളേജിലേക്ക് മാറ്റുന്നത്. അപ്പോഴേക്കും തലച്ചോറില് പഴുപ്പ് വ്യാപിച്ചിരുന്നു. അവിടെ ഒരു മാസം ഐ.സി.യുവിലും വെന്റിലേറ്ററിലും കിടന്നു. ഒരു വയസ്സ് തികയുന്ന ദിവസം അവന് ഐ.സി.യുവിലായിരുന്നു. ഏതാനും ദിവസം കഴിഞ്ഞപ്പോള് മരണപ്പെട്ടു. അവനുവേണ്ടി നിര്‍മ്മിച്ച രണ്ടടി നീളവും ഒന്നരയടി താഴ്ചയുമുള്ള ശവക്കുഴിയെക്കുറിച്ച് ആ ഓര്‍മ്മക്കുറിപ്പില് വേദനയോടെ കുറിച്ചത് ഓര്‍ക്കുകയാണ്.\nപ്രജിത മുതല് സമീപകാലത്ത് മരണപ്പെട്ട ശ്രീധര വരെ എത്രയോ കുഞ്ഞുങ്ങള് മതിയായ ചികിത്സ കിട്ടാതെ മരണപ്പെട്ടിട്ടുണ്ട്. എന്നിട്ടുമെന്തേ ഭരണകൂടത്തിന്റെ കണ്ണ് തുറക്കാത്തത്? പാവങ്ങളുടെ കുഞ്ഞുങ്ങള് എല്ലാം വേഗം വേഗം ചത്ത് തീരട്ടെ എന്നാണോ?\nകാസര്‍കോട് ജില്ലയിലെ അശരണരും കീഴാളരുമായ മനുഷ്യര് താമസിക്കുന്ന കോളനികളെല്ലാം ഭൗതിക സൗകര്യത്താല് നൂറ് കൊല്ലം പിറകിലാണെന്ന് തോന്നിയിട്ടുണ്ട്. രണ്ട് കൊല്ലം മുമ്പ് എന്‍മകജെ ഗ്രാമത്തിലെ കചംപാടിയിലുള്ള മൊഗയരുടെ കോളനി സന്ദര്‍ശിക്കാനിടയായി. രണ്ട് വയസ്സുള്ള ഒരു കുഞ്ഞ് പാമ്പുകടിയേറ്റ് മരിച്ചതറിഞ്ഞ് ചെന്നതാണ്. മുട്ടിമുട്ടിക്കിടക്കുന്ന 57-ഓളം കൊച്ചുവീടുകള്. ഈ വീടുള്‍പ്പെടെ പലതിനും ചുമരുകള് ഇല്ല. വൈദ്യുതിയില്ല പലവീട്ടിലും. വലിയ സങ്കടക്കാഴ്ചയായിരുന്നു ചുറ്റിലും. തൊട്ടടുത്ത് ലക്ഷങ്ങള് വിലപിടിപ്പുള്ള ഒരു ഹൈമാസ് വിളക്ക് സ്ഥാപിച്ചിട്ടുണ്ട്. രണ്ട് കൊല്ലം മുമ്പ് ഉദ്ഘാടനം ചെയ്തതായിരുന്നുവത്രെ. ഉദ്ഘാടന ദിവസമോ പിന്നീട് ഒരു ദിവസം പോലുമോ അത് കോളനിക്ക് വെളിച്ചം നല്‍കിയിട്ടില്ല!\nഒരു കിലോമീറ്റര് അപ്പുറത്ത് വര്‍ഷങ്ങള്‍ക്ക് മുമ്പ് നിര്‍മ്മിച്ച ഹെല്‍ത്ത് സെന്ററിന്റെ കെട്ടിടം കാട് മൂടിക്കിടക്കുന്നുണ്ട്. പ്രവര്‍ത്തനമേ തുടങ്ങിയിട്ടില്ലത്രേ. ആ സെന്റര് പ്രവര്‍ത്തിച്ചിരുന്നെങ്കില് പാമ്പുകടിയേറ്റ കുഞ്ഞിന്റെ ജീവന് രക്ഷപ്പെടുമായിരുന്നു. ഇലക്ഷന് കാലത്ത് മാത്രം ഓര്‍മ്മിക്കപ്പെടുന്ന ഒരു ജനതയായി കോളനി നിവാസികള് പ്രാന്തവല്‍ക്കരിക്കപ്പെട്ടിരിക്കുന്നു. ജാതിവിവേചനത്തിന്റെ ഇപ്പോഴും തുടരുന്ന ഇരകളാണ് ഇല്ലായ്മകളും വല്ലായ്മകളും അനുഭവിക്കുന്ന കോളനി നിവാസികള്.\nമാതൃഭൂമി പത്രത്തില് വേദനാജനകമായ ഒരു വാര്‍ത്തയുണ്ട്. കല്ലക്കട്ടയില് താമസിക്കുന്ന രാജേശ്വരിയുടെ വീട്ടില് ഒരു ഇരുമ്പിന്റെ കൂട് ഉണ്ട്. നായയെ വളര്‍ത്താനല്ല. എന്‍ഡോസള്‍ഫാന് ദുരിതബാധിതരുടെ ലിസ്റ്റിലുള്ള, ചെറുപ്പക്കാരിയായ മകള് അഞ്ജലിയെ ഈ കൂട്ടിലാണ് താമസിപ്പിക്കുന്നത്, ആക്രമാസക്തയാവുന്നതിനാല്. കാറഡുക്കയിലെ വിഷമഴ പെയ്ത കാലത്തിലും സ്ഥലത്തിലുമാണ് അവള് ജനിച്ചത്. ഇതുപോലുള്ള, സ്വപ്‌നങ്ങളെല്ലാം കുഴിച്ചുമൂടി ജീവിക്കുന്ന പെണ്‍കുട്ടികള്‍ക്ക് എന്ത് ചികിത്സയാണ് ഭരണകൂടം ഒരുക്കിക്കൊടുക്കുന്നത് എന്നറിയാന് ആഗ്രഹമുണ്ട്.\nഇതുപോലുള്ള പ്രശ്‌നങ്ങള് അവതരിപ്പിക്കാനും പരിഹാരം കാണാനും വേണ്ടി പ്രവര്‍ത്തിച്ചുകൊണ്ടിരുന്ന സെല്ലിന്റെ പ്രവര്‍ത്തനം നിലച്ചിട്ട് വര്‍ഷം രണ്ടാവുകയാണ്. അത് തുടരാന് വേണ്ടിയും കുറെ സമരങ്ങള് നടന്നു. പക്ഷേ സര്‍ക്കാര് അനങ്ങുന്നില്ല.\nഎയിംസ് കാസര്‍കോടിന് അനുവദിക്കാന് വേണ്ടി നൂറ് കണക്കിന് യോഗങ്ങളും പ്രകടനങ്ങളും ജാഥകളും നേരിട്ടും സമൂഹമാധ്യമങ്ങളിലും നടന്നു. നവംബര് 17-ന് കാല്‍ലക്ഷം പേര് അണിനിരക്കുന്ന വമ്പിച്ച ബഹുജന റാലി കറന്തക്കാട് നിന്നും ബസ്സ്റ്റാന്റിലേക്ക് നടക്കാന് പോകുകയാണ്.\n2014-ല് ജില്ലയിലെ അഞ്ച് എം.എല്.എമാരും ചേര്‍ന്ന് അന്നത്തെ മുഖ്യമന്ത്രി ഉമ്മന്‍ചാണ്ടിക്ക് നിവേദനം നല്‍കിയതാണ്. 2017-ല് മുന് എം.പി. പി. കരുണാകരന്റെ നേതൃത്വത്തില് സര്‍വ്വകക്ഷി സംഘം മുഖ്യമന്ത്രി പിണറായിക്ക് നിവേദനം നല്‍കിയതാണ്. 2018-ല് എയിംസ് ജനകീയ കൂട്ടായ്മ രൂപീകരിച്ച് പ്രവര്‍ത്തനങ്ങള് തുടങ്ങിയതാണ്. എല്ലാ രാഷ്ട്രീയകക്ഷികളും പിന്തുണയ്ക്കുകയും മീറ്റിംഗുകളില് എത്തിച്ചേരുകയും ചെയ്യുന്നുണ്ട്.പക്ഷേ, കാസര്‍കോട് എന്നിട്ടും ചിത്രത്തിലേ വരുന്നില്ല.\nഒരു വഴിയേ മുന്നില് കാണുന്നുള്ളൂ. ഈ വിഷയത്തില് ആത്മാര്‍ത്ഥതയുണ്ടെങ്കില് കാസര്‍കോട്ടെ അഞ്ച് എം.എല്.എമാരും വിവിധ രാഷ്ട്രീയ കക്ഷികളിലെ പ്രമുഖ നേതാക്കളും നിയമസഭാ കവാടത്തില് അനിശ്ചിതകാല നിരാഹാരം ഇരിക്കട്ടെ. സ്വന്തം ദേശത്തോടുള്ള നിസ്തുലമായ സ്‌നേഹം പ്രദര്‍ശിപ്പിക്കാന് ഇതേ വഴിയുള്ളൂ.\nഇതിന് പ്രമുഖരായ നേതാക്കള് തയ്യാറാകുമോ? സര്‍ക്കാരിന്റെ കണ്ണ് തുറക്കുമോ?\nContent Highlights :Endosulfan Kasarkode victims ambikasuthan mangad writes


By Stebin Alappad\t Last updated Jan 14, 2022\nപ്രേക്ഷകർക്ക് ഏറെ പ്രിയപ്പെട്ട പരമ്പരയാണ് കുടുംബവിളക്ക്. റേറ്റിങ്ങിൽ ഒന്നാം സ്ഥാനത്ത് തുടരുന്ന പരമ്പരക്ക് ഏറെ ആരാധകരാണുള്ളത്. സുമിത്ര എന്ന വീട്ടമ്മയുടെ കഥയാണ് പരമ്പര പറയുന്നത്. ഭർത്താവ് സിദ്ധാർഥ് ഉപേക്ഷിച്ചിട്ടും തന്റെ ജീവിതവഴിയിൽ ഇടറാതെ പൊരുതിയ സ്ത്രീരത്നമാണ് സുമിത്ര. സുമിത്രയുടെ കഥ കേരളത്തിലെ സ്ത്രീകൾക്ക് ഏറെ ഇഷ്ടമായി എന്നത് തന്നെയാണ് സത്യം.\nസുമിത്ര അതിന് സിദ്ധുവിനെ താക്കീത് ചെയ്യുന്നുമുണ്ട്. നിങ്ങൾ ഇപ്പോൾ ഒരു ഭർത്താവാണെന്നും പഴയ കാര്യങ്ങളൊക്കെ ഓർത്തെടുക്കുമ്പോൾ അതിൽ പരിധികൾ നിശ്ചയിക്കുന്നത് നല്ലതാണെന്നും സുമിത്ര സിദ്ധാർത്ഥിന്റെ ഓർമിപ്പിക്കുന്നുണ്ട്. വേദികയും ഇന്ദ്രജയും ചേർന്ന് സുമിത്രക്കുള്ള വല വിരിക്കുകയാണ്. എങ്ങനെയെങ്കിലും സുമിത്രയെ കെണിയിൽ ചാടിക്കുക എന്നതാണ് ഇപ്പോൾ വേദികയുടെ ലക്‌ഷ്യം. അതിന് വേദിക കൂട്ടുപിടിക്കുന്നതാകട്ടെ അനിരുദ്ധിന്റെ സഹപ്രവർത്തക\nKudumbavilakkuKudumbavilakku latest episodekudumbavilakku latest episode january 14Kudumbavilakku today episode


എന്തുകൊണ്ട് ബിജെപി? | Reporter Kerala\nPosted by reporala | Apr 6, 2021 | Feature | 0\nകേരളാ നിയമസഭയിലേക്ക് ഇന്ന് തെരഞ്ഞെടുപ്പ് നടക്കുന്നു. ദേശീയ ജനാധിപത്യ സഖ്യത്തിന്റെ മുന്നേറ്റം ഇരു മുന്നണികളുടെയും പ്രചാരണ രീതികളെ മാത്രമല്ല. പ്രതീക്ഷകളെയും സ്വാധീനിച്ചിരിക്കുന്നു വെന്നതാണ് ഈ തെരഞ്ഞെടുപ്പിന്റെ സുപ്രധാന വ്യത്യസ്തത.\nനരേന്ദ്രമോദിയുടെ നേതൃത്വത്തിലുള്ള കേന്ദ്രസര്‍ക്കാരിന്റെ കഴിഞ്ഞ7വര്‍ഷത്തെ സദ്ഭരണമാണ് രാജ്യത്തെമ്ബാടും ബിജെപിയുടെ വളര്‍ച്ചയ്ക്ക് കാരണമായത്. അതുതന്നെയാണ് കേരളത്തിലും സംഭവിക്കുന്നത്. കേന്ദ്രസര്‍ക്കാര് ആവിഷ്‌കരിച്ച് നടപ്പാക്കിയ ശാസ്ത്രീയവും യുക്തിഭദ്രവുമായ 400 ല് അധികം ജനക്ഷേമ പദ്ധതികള് വികസനത്തിനും ക്ഷേമത്തിനും ഒരു പോലെ പ്രാധാന്യം നല്‍കി ആവിഷ്‌കരിച്ചതാണ്.സ്വതന്ത്ര ഭാരതത്തില് അധികാരത്തിലേറിയ കോണ്‍ഗ്രസ്സ്‌സര്‍ക്കാറുകള് അവഗണിച്ച സുപ്രധാന മേഖലകളില് അടക്കം സമഗ്രമായ പരിവര്‍ത്തനമാണ് ഇത് ശ്രദ്ധിച്ചത്.\nപശ്ചാത്തല മേഖലാ വികസനത്തിനാണ് ബിജെപി മുന്നണിയും കേന്ദ്രസര്‍ക്കാരും അതീവ പ്രാധാന്യം നല്‍കിയത്. 2021- 26 വര്‍ഷങ്ങളില് 110 ലക്ഷം കോടിയുടെ വികസനമാണ് ഈ മേഖലയില് അംഗീകരിച്ചിട്ടുള്ളത്. ഇതിന് പണം കണ്ടെത്താന് ഒരുലക്ഷം കോടി അംഗീകൃത മൂലധനമുള്ള ഇന്‍ഫ്രാസ്ട്രക്ച്ചര് ഡവലപ്‌മെന്റ് ബാങ്ക് രൂപീകരിക്കാനുള്ള നിയമം പാര്‍ലമെന്റ്പാസാക്കി. ആഗോളതലത്തില് പ്രവര്‍ത്തിക്കുന്ന പശ്ചാത്തല വികസനത്തിന് ഫണ്ട് നല്‍കുന്ന സ്ഥാപനങ്ങളുമായി സഹകരിച്ചാണ് ഈ ധനകാര്യ സ്ഥാപനത്തിന്റെ പ്രവര്‍ത്തനം. 2021-22 ലെ കേന്ദ്രബജറ്റ് പ്രകാരം കൊച്ചി മെട്രോയുടെ രണ്ടാംഘട്ടം അടക്കമുള്ള പശ്ചാത്തല പദ്ധതികള്‍ക്കായി 80000 കോടിയാണ് കേരളത്തിനായി അനുവദിച്ചിട്ടുള്ളത്.\nകൃഷിക്കാരുടെ വരുമാനം ഇരട്ടിയിലധികമായി വര്‍ധിപ്പിക്കാന്3കര്‍ഷക നിയമങ്ങള് പാര്‍ലമെന്റ് പാസാക്കി. ഈ നിയമങ്ങള് പ്രകാരം കൃഷിക്കാര്‍ക്കും അവരുടെ സംഘങ്ങള്‍ക്കും പ്രൊഡ്യൂസര് കമ്ബനികള്‍ക്കും കൃഷിക്കാരുടേ തടക്കം കാര്‍ഷിക മേഖലയില് പ്രവര്‍ത്തിക്കുന്ന മറ്റ് കമ്ബനികള്‍ക്കും കൃഷിക്കാരുടെ ഉത്പന്നങ്ങള് സംഭരിച്ച് കേടുകൂടാതെ സൂക്ഷിക്കുന്നതിനും, അവ സംസ്‌കരിച്ച് മൂല്യവര്‍ധിത ഉത്പന്നങ്ങള്‍ഉണ്ടാക്കുന്നതിനും സാമ്ബത്തിക സഹായം ലഭിക്കുന്നതാണ്. കാര്‍ഷിക ഉത്പന്നങ്ങളുടെ താങ്ങു വില ഈ നിയമം മൂലം ഉറപ്പാക്കി. കൃഷി സമ്മാന്‍നിധി പദ്ധതി പ്രകാരം ചെറുകിട – നാമമാത്രകൃഷിക്കാരുടെ അക്കൗണ്ടുകളില് വര്‍ഷംതോറും 6000 രൂപ നിക്ഷേപിക്കുന്നു.5വര്‍ഷത്തെ മോറോട്ടോറിയത്തോടു കൂടി കൃഷിക്കാര്‍ക്ക് ഏക്കറിന്2ലക്ഷം രൂപ പലിശരഹിത വായ്പ നല്‍കുന്നു. വിത്തും വളവും സൗജന്യമായി നല്‍കുന്നു. കൃഷിക്കാവശ്യമായ യന്ത്രങ്ങള് വാങ്ങുന്നതിന് 90% വരെ സബ്‌സിഡി നല്‍കുന്നു. 4% പലിശനിരക്കില്3ലക്ഷം രൂപവരെ ഹ്രസ്വകാലവായ്പ നല്‍കുന്നു. കാര്‍ഷിക വിളകള്‍ക്ക് സൗജന്യ ഇന്‍ഷുറന്‍സ് പദ്ധതി നടപ്പാക്കി. മൃഗസംരക്ഷണ മേഖലയില് പശുവളര്‍ത്തലിനും മറ്റ്ഫാമുകള് തുടങ്ങുന്നതിനും 50% സബ്‌സിഡി നല്‍കുന്നു. മത്സ്യ മേഖലയ്ക്കായി 2019 ല്‍മന്ത്രാലയം രൂപീകരിച്ച് മത്സ്യത്തൊഴിലാളികള്‍ക്കായി ധാരാളം ക്ഷേമപദ്ധതികള് നടപ്പാക്കി. യന്ത്രവല്‍കൃതമായ ബോട്ടുകള്‍വാങ്ങുന്നതിനായി സബ്‌സിഡി അനുവദിച്ചു. മത്സ്യബന്ധന തുറമുഖങ്ങള് വികസിപ്പിച്ചു. മത്സ്യസംസ്‌കരണ ശാലകള് സ്ഥാപിക്കാന് വര്‍ധിച്ച സാമ്ബത്തികസഹായം ചെയ്യുന്നു. മത്സ്യത്തൊഴിലാളികള്‍ക്ക് വേണ്ടി തീരദേശത്ത് പ്രത്യേകഭവന പദ്ധതികള് നടപ്പാക്കുന്നു.\nവ്യവസായമേഖലയില് മുടങ്ങിക്കിടക്കുന്ന കമ്ബനിയുടെ പ്രവര്‍ത്തനം പുനരാരംഭിക്കാന് ഐ.ബി.സി. എന്ന പേരില് പുതിയ നിയമം കൊണ്ടുവന്നു. ഇത് നടപ്പാക്കാന് ദേശീയകമ്ബനി ലോ ട്രൈബ്യുണല് രൂപീകരിച്ചു. ഇതുമൂലം അടഞ്ഞു കിടന്ന ധാരാളം വ്യവസായങ്ങള് തുറന്നു പ്രവര്‍ത്തിക്കാനും ബാങ്കുകളുടെ കിട്ടാക്കടം തിരിച്ചുകിട്ടുന്നതിനും കാരണമായി. ചെറുകിട – ഇടത്തരം വ്യവസായങ്ങളെ സംരക്ഷിക്കാന് പ്രത്യേകം പാക്കേജുകള് അനുവദിച്ചു. കൊറോണ കാലത്ത് പ്രഖ്യാപിച്ച 21 ലക്ഷം കോടിയുടെ ആത്മനിര്‍ഭര് ഭാരത് പദ്ധതികള് മൂലം വ്യവസായ മേഖലയില് വമ്ബിച്ച മുന്നേറ്റമുണ്ടായി. ഓഹരി കമ്ബോളത്തിലെ സെന്‍സസ് 70% വര്‍ധിച്ച് 51000ല് എത്തിനില്‍ക്കുന്നു. കൊറോണയ്ക്ക് മുമ്ബ് രാജ്യം കൈവരിച്ച സാമ്ബത്തിക വളര്‍ച്ച 400 ലക്ഷം കോടിയുടേതായിരുന്നു. കൊറോണമൂലം അത് 250 ലക്ഷം കോടിയായി കുറഞ്ഞു ഇപ്പോള് വീണ്ടും അത് 350 ലക്ഷം കോടിയില് എത്തിനില്‍ക്കുന്നു. ലോകബാങ്കും ഐഎംഎഫും 2021-22ല് ഇന്ത്യയുടെ വളര്‍ച്ചാനിരക്ക് 10%ല് അധികമാണ് എന്ന് വിലയിരുത്തുന്നു.2വര്‍ഷത്തിനകം, നാം 500 ലക്ഷം കോടിയുടെ സാമ്ബത്തിക വളര്‍ച്ച നേടും. ലോകത്തിലെ മൂന്നാമത്തെ സാമ്ബത്തിക ശക്തിയായി ഭാരതം മാറും.\nപുതിയ വിദ്യാഭ്യാസനയം പ്രഖ്യാപിച്ചതു കൂടാതെ വിദ്യാഭ്യാസത്തിനായി കേന്ദ്രബജറ്റിന്റെ 3% നീക്കിവച്ചു. ഇത് 5% ആയി വര്‍ധിപ്പിക്കും. ഐഐഎം., ഐഐടി എന്നിവയുടെ എണ്ണം വര്‍ധിപ്പിച്ചു. ഓള് ഇന്ത്യ ഇന്‍സ്റ്റിറ്റിയൂട്ട് ഓഫ് മെഡിക്കല് സയന്‍സ് നിരവധി സംസ്ഥാനങ്ങളില് ആരംഭിച്ചു. അന്തര്‍ദേശീയ നിലവാരമുള്ള പുതിയ സര്‍വ്വകലാശാലകള് തുടങ്ങാന് പുതിയവിദ്യാഭ്യാസനയം അനുവാദം നല്‍കുന്നു. മാതൃഭാഷയ്ക്ക് പ്രാധാന്യം നല്‍കികൊണ്ടുള്ള പഠന പദ്ധതി സ്‌കൂളുകളില് നടപ്പാക്കും.\nഅടിസ്ഥാന മേഖലകളുടെ വികസനത്തിന് അനിവാര്യമായി ഇന്ത്യന് ഐടി മേഖലമാറി. ലോകത്തുള്ള എല്ലാ രാജ്യങ്ങളും ഐടി സേവനത്തിനായി ഭാരതത്തെ സമീപിക്കുന്നു. അമേരിക്ക, കാനഡ, ഫ്രാന്‍സ്, ഇറ്റലി, ജര്‍മ്മനി, ജപ്പാന് തുടങ്ങിയ രാജ്യങ്ങള്‍ക്ക് ഐ.ടി. സേവനം നല്‍കുന്ന പ്രധാന രാജ്യം ഇന്ത്യയാണ്. കൊറോണ കാലത്ത് ഇന്ത്യന് ഐടി വ്യവസായം വമ്ബിച്ച വളര്‍ച്ച നേടി.\nബയോടെക്‌നോളജി, മരുന്ന് നിര്‍മ്മാണം\nബയോ ടെക്‌നോളജി, ഐടി ഇതു രണ്ടും യോജിപ്പിച്ചു കൊണ്ടുള്ള സാങ്കേതികവിദ്യ അതിവേഗം വളര്‍ന്നു കൊണ്ടിരിക്കുന്നു. കൊറോണയ്‌ക്കെതിരെ ലോകത്താകെ വികസിപ്പിച്ചെടുത്ത4വാക്‌സിനുകളില്2എണ്ണം ഇന്ത്യയില് നിന്നുള്ളതാണ്. പൂനയിലും ഹൈദരാബാദിലും വന്‍തോതില് വാക്‌സിനുകള് ഉത്പാദിപ്പിച്ച് കയറ്റുമതി ചെയ്യുന്നു. ലോകത്ത് ഏറ്റവും കൂടുതല് മരുന്ന് ഉല്പാദിപ്പിക്കുന്ന രാജ്യമായി ഇന്ത്യ മാറി.\nസ്‌കാം ഇന്ത്യയെ (അഴിമതി നിറഞ്ഞ ഇന്ത്യ) സ്‌കില് ഇന്ത്യയാക്കി മാറ്റും എന്നായിരുന്നു 2014ലെ നരേന്ദ്രമോദിയുടെ വാഗ്ദാനം. രാജ്യത്തെമ്ബാടും നൈപുണ്യ പരിശീലന കേന്ദ്രങ്ങള് ആരംഭിച്ചു.\nസ്വച്ഛ്ഭാരത്മിഷന് ഭാരതത്തിന്റെ മുഖച്ഛായ മാറ്റിയ പദ്ധതിയാണ്. എല്ലാവര്‍ക്കും ശുദ്ധജലം ലഭിക്കുന്നതിനായി ജലജീവന് പദ്ധതിനടപ്പാക്കി. നദികളുടെ ശുദ്ധീകരണത്തിനായി പദ്ധതികള് ആരംഭിച്ചു. ഗംഗ ശുദ്ധീകരണ പദ്ധതി ലോകത്തിന്റെ ശ്രദ്ധനേടി. ക്ലീന് എനര്‍ജി പദ്ധതിയുടെ ഭാഗമായി എല്ലാവീടുകളിലും വൈദ്യുതി എത്തിക്കാനുള്ള ബൃഹത്തായ പദ്ധതി ആരംഭിച്ചു. 8 കോടി വീടുകളില് കക്കൂസുകളും ശുചീകരണ മുറികളും സ്ഥാപിച്ചു. 2019 മാര്‍ച്ചില് ഭാരതം വെളിയിട വിസര്‍ജ്ജനമുക്തമായി.\nകഴിഞ്ഞ5വര്‍ഷംകൊണ്ട് 1 കോടി 14 ലക്ഷം കുടുംബങ്ങള്‍ക്ക് പുതിയവീടുകള് നിര്‍മിച്ച് നല്‍കി.2വര്‍ഷത്തിനകം ഒരു കോടി വീടുകള് കൂടി നിര്‍മ്മിച്ച് എല്ലാവര്‍ക്കും വീട് എന്ന സ്വപ്‌നം പൂര്‍ത്തിയാക്കും.\nരാജ്യത്തിന്റെ സൈനികശക്തി വിപുലീകരിച്ചു. ആധുനിക റഫാല് യുദ്ധവിമാനങ്ങള് വാങ്ങി. ഇന്ത്യയെ ലോകത്തിലെ നാലാമത്തെ സൈനിക ശക്തിയാക്കിമാറ്റി. ജമ്മു-കാശ്മീരിലെ തീവ്രവാദ പ്രവര്‍ത്തനങ്ങള് തടഞ്ഞു. എന്‍ഐഎയെ ശക്തിപ്പെടുത്തി നിയമം ഭേദഗതി ചെയ്തു.\nമുത്തലാഖ് നിയമം മൂലം നിരോധിച്ചു. സുപ്രീംകോടതി വിധിയിലൂടെ അയോധ്യാ പ്രശ്‌നം രമ്യമായി പരിഹരിച്ചു. അയോധ്യയില് ശ്രീരാമക്ഷേത്രത്തിന്റെ നിര്‍മ്മാണം ആരംഭിച്ചു. തൊട്ടടുത്തു തന്നെ മുസ്ലിം പള്ളിയുടെയും നിര്‍മ്മാണം തുടങ്ങി. നൂറ്റാണ്ടുകളായി നിലനില്‍ക്കുന്ന തര്‍ക്കം പരിഹരിക്കപ്പെട്ടത് ലോകം ആദരവോടെ വീക്ഷിച്ചു.\nമതന്യൂനപക്ഷങ്ങളിലെ വിദ്യാര്‍ത്ഥികള്‍ക്ക് സ്‌കോളര്‍ഷിപ്പ് ഏര്‍പ്പെടുത്തി. 8 കോടി വീട്ടമ്മമാര്‍ക്ക് ഉജ്ജ്വലപദ്ധതി പ്രകാരം സൗജന്യ ഗ്യാസ് കണക്ഷന് നല്‍കി. കുടുംബശ്രീ യൂണിറ്റുകള്‍ക്ക് സ്വയം തൊഴില് കണ്ടെത്താനുള്ള സാമ്ബത്തിക സഹായം നല്‍കി. മഹാത്മാഗാന്ധി തൊഴിലുറപ്പ് പദ്ധതികള്‍ക്ക് വര്‍ദ്ധിച്ച സാമ്ബത്തിക സഹായങ്ങള് നല്‍കി. കൊറോണ കാലത്ത് ബിപിഎല് കുടുംബങ്ങള്‍ക്ക് സൗജന്യ ഭക്ഷ്യകിറ്റ് നല്‍കി. കുട്ടികള്‍ക്കും ഗര്‍ഭിണികള്‍ക്കും പോഷകാഹാരം നല്‍കുന്നു. അംഗനവാടി ജീവനക്കാരുടെ വേതനം ഇരട്ടിയായി വര്‍ധിപ്പിച്ചു. വളരെ കുറഞ്ഞ പ്രീമിയത്തില് പ്രധാനമന്ത്രിയുടെ പേരില്5ലക്ഷം രൂപയുടെ മെഡിക്കല് ഇന്‍ഷുറന്‍സ് ആരംഭിച്ചു. മുദ്രാലോണ് പരിധി 20 ലക്ഷമാക്കി ഉയര്‍ത്തി, വഴിയോരക്കച്ചവടക്കാര്‍ക്ക് ധനസഹായം നല്‍കി. അര്‍ഹതപ്പെട്ട എല്ലാവര്‍ക്കും റേഷന് ഉറപ്പാക്കി. പ്രസവിക്കുന്ന അമ്മമാര്‍ക്ക് 6000 രൂപനല്‍കി.\nഇന്ത്യന് സമ്ബദ്‌വ്യവസ്ഥ ശക്തിപ്പെടുത്താന് നടപടികള് സ്വീകരിച്ചു. 120 കോടി ആളുകള്‍ക്ക് ആധാര് നല്‍കി. 50 കോടി പേര്‍ക്ക് പാന്‍കാര്‍ഡ് നല്‍കി. 2014ല് ആദായനികുതി അടയ്ക്കുന്നവരുടെ എണ്ണം2കോടി ആയിരുന്നത് 2020 മാര്‍ച്ചില്7കോടിയായി ഉയര്‍ന്നു. ജിഎസ്ടി വരുമാനം 2021 ഫെബ്രുവരിയില് സര്‍വ്വകാല റെക്കോര്‍ഡ് ആയ ഒരുലക്ഷത്തി ഇരുപത്തിമൂന്നു കോടിയില് എത്തി. 2021-22ല് ജിഎസ്ടി വരുമാനം പതിനെട്ടുലക്ഷം കോടിയില് എത്തും. ഇതു വഴി ബജറ്റിലെ ധനക്കമ്മി ഗണ്യമായി കുറയും.\nചൈനയുമായും പാകിസ്ഥാനുമായും ചര്‍ച്ചകളുടെ അടിസ്ഥാനത്തില് അതിര്‍ത്തി സംഘര്‍ഷം ഒഴിവാക്കി. ബംഗ്ലാദേശില് അദ്ദേഹം സന്ദര്‍ശനം നടത്തി. ശ്രീലങ്കയുമായി നല്ലബന്ധം കാത്തുസൂക്ഷിക്കുന്നു. വന്‍കിടശക്തികളായ രാജ്യങ്ങളുമായി സൗഹാര്‍ദത്തില് അധിഷ്ഠിതമായ നയതന്ത്രബന്ധം തുടരുന്നു.\nജനക്ഷേമ പദ്ധതികള് ജനങ്ങള് നല്‍കിയ പിന്തുണയാണ് 2019 ലെ ഭരണത്തുടര്‍ച്ച. സ്വാതന്ത്ര്യത്തിനുശേഷം 74 വര്‍ഷം പിന്നിട്ട ഭാരതം ഇന്ന് വികസന കുതിപ്പിലാണ്. ഭാരതീയ ജനസംഘത്തിന്റെ അടിസ്ഥാന ദര്‍ശനമായ ഏകാത്മാ മാനവ ദര്‍ശനത്തിന്റെ പ്രായോഗിക ആവിഷ്‌ക്കാരമാണ് മോദിജി സര്‍ക്കാറിന്റെ ജനക്ഷേമ പരിപാടികള്. ഈ ദേശീയ മുന്നേറ്റത്തില്‍കേരളവും അണിചേരണം. ഈ തെരഞ്ഞെടുപ്പ് അതിനുള്ള അവസരം ഒരുക്കുകയാണ്.\nPreviousകൊറോണ വ്യാപനം; മുഖ്യമന്ത്രിമാരുടെ യോഗം വിളിച്ച് പ്രധാനമന്ത്രി\nNextകേരളം വിധിയെഴുതുന്നു; ആദ്യ ഒന്നര മണിക്കൂര് പിന്നിടുമ്ബോള് മികച്ച പോളിങ്; പലയിടത്തും മെഷീനുകള് തകരാറില്\nവെട്ടിലായ ധനമന്ത്രിക്കൊപ്പം മുഖ്യമന്ത്രിയെയും സമ്മര്‍ദത്തിലാക്കാന് പ്രതിപക്ഷം\nജമ്മു കാശ്മീരില് ക്ഷേത്രങ്ങള് ആക്രമിക്കാന് പദ്ധതിയിട്ട മൂന്നു ഭീകരര് അറസ്റ്റില്; ആറ് ഗ്രനേഡുകള് പിടിച്ചെടുത്തു\nശിവശങ്കറിനെ കൊച്ചിയിലെ എന്‍ഫോഴ്സ്മെന്റ് ഓഫീസിലെത്തിച്ചു; ഇ ഡി യും കസ്റ്റംസും ഒരുമിച്ച് ചോദ്യം ചെയ്തു\nവിഘടനവാദികളുമായി കൂട്ടുകെട്ട് ഉണ്ടാക്കിയത് ജനങ്ങള് തിരച്ചറിഞ്ഞു; മറുപടി പറയണമെന്ന് ബിജെപി


'യുവാക്കളേ, പുറത്തിറങ്ങി നടക്കുന്നത് ധീരതയാണെന്ന് നിങ്ങള് കരുതരുത്'; ഹൃത്വിക് റോഷന് - BIGNEWSLIVE | Latest Malayalam News\nമുംബൈ: രാജ്യത്ത് കൊവിഡ് 19 വൈറസ് ബാധിതരുടെ എണ്ണം കൂടിയ സാഹചര്യത്തില് സര്‍ക്കാര് ലോക്ക് ഡൗണ് പ്രഖ്യാപിച്ചിരിക്കുകയാണ്. എന്നാല് പലരും ഈ വിലക്ക് മറികടന്ന് തെരുവിലിറങ്ങുന്ന കാഴ്ചയാണ് കാണുന്നത്. വിലക്കിന് പുല്ല് വില കല്‍പിച്ച് കൊറോണയെ എനിക്ക് പേടിയില്ല, അല്ലെങ്കില് എനിക്കത് വരില്ല എന്ന ന്യായം പറഞ്ഞാണ് പലരും പുറത്തേക്ക് ഇറങ്ങുന്നത്. ഇപ്പോഴിതാ ആളുകളുടെ ഇത്തരം പ്രവര്‍ത്തികള്‍ക്കെതിരെ പ്രതികരിച്ച് രംഗത്ത് എത്തിയിരിക്കുകയാണ് ബോളിവുഡ് താരം ഹൃത്വിക് റോഷന്. പുറത്തിറങ്ങി നടക്കുന്നത് ധീരതയാണെന്ന് നിങ്ങള് കരുതരുതെന്നാണ് അദ്ദേഹം പറഞ്ഞത്.\nസര്‍ക്കാര് പറയുന്നത് പോലെ വീട്ടില് ഇരിക്കുന്നതിനാണ് നിങ്ങള് ധൈര്യം കാണിക്കേണ്ടത്. മുതിര്‍ന്നവര് പറയുന്നത് അനുസരിക്കാന് പഠിക്കുക. സാമൂഹികമായ അകലം പാലിക്കുന്നതിലൂടെയും പുറത്തിറങ്ങാതെ ഇരിക്കുന്നതിലൂടെയും നിങ്ങള് സമൂഹത്തെക്കുറിച്ചും കുടുംബത്തെക്കുറിച്ചും കരുതലുള്ള വ്യക്തിയാകുന്നു. സാമൂഹിക പ്രതിബദ്ധത കാണിക്കൂ, നല്ല പൗരന്‍മാരാകൂ’ എന്നാണ് താരം പറഞ്ഞത്.\nTags: bollywood moviehrithik roshanIndia\n'ഇക്കാലത്തെ കുട്ടികളും കാണട്ടെ ഞങ്ങളുടെ കുട്ടിക്കാല ഹീറോയെ, ശക്തമാനെ ഞങ്ങള് മിസ്സ് ചെയ്യുന്നു'; പുന:സംപ്രേഷണം ചെയ്യണമെന്ന ആവശ്യവുമായി സോഷ്യല് മീഡിയ


ജേക്കബ് തോമസിനെതിരെ വിജിലൻസ് അന്വേഷണം\nഒന്നാം പേജ് / ലേറ്റസ്റ്റ് / കേരളം PRINT THIS PAGE ജേക്കബ് തോമസിനെതിരെ വിജിലൻസ് അന്വേഷണം\nJune 19, 2017, 9:55 pm തിരുവനന്തപുരം: മുൻ വിജിലൻസ് ഡയറക്ടർ ഡി.ജി.പി ജേക്കബ് തോമസിനെതിരെ വിജിലൻസ് അന്വേഷണം. അനധികൃത സ്വത്ത് സമ്പദിച്ചെന്ന പരാതിയിലാണ് വിജിലൻസിന്റെ പ്രാഥമിക അന്വേഷണം. സത്യൻ നരവൂർ എന്നയാളാണ് ജേക്കബ് തോമസിനെതിരെ പരാതി നൽകിയത്. തമിഴ്നാട്ടിൽ നൂറ് ഏക്കറോളം ഭൂമി ജോക്കബ് തോമസ് അനധികൃതമായി വാങ്ങിക്കൂട്ടിയെന്നാണ് ഇയാൾ പരാതി നൽകിയിരിക്കുന്നത്.\nവിജിലൻസ് മേധാവിയായിരിക്കെ രണ്ട് മാസം മുൻപ് അവധിയിൽ പ്രവേശിച്ച ജേക്കബ് തോമസിനെ ഐ.എം.ജി ഡയറക്ടറാക്കാൻ സർക്കാർ തീരുമാനിച്ചിരുന്നു. തുടർന്ന് ഐ.എം.ജി ഡയറക്ടറായി അദ്ദേഹം തിങ്കളാഴ്ച സ്ഥാനമേൽക്കുകയും ചെയ്തു. ഐ.എം.ജി ഡയറക്ടർ സ്ഥാനം കേഡർ പദവിയായി ഉയർത്തിയാണ് സർക്കാർ ജേക്കബ് തോമസിനെ നിയമിച്ചത്.


ആരോഗ്യ ഇൻഷുറൻസ്:മെഡിസെപിൽ വിവരങ്ങൾ പുതുക്കാം\nBy Web DeskWed, 24 Nov 2021\nതിരുവനന്തപുരം: സര്‍ക്കാര് ജീവനക്കാര്‍ക്കും പെന്‍ഷന്‍കാര്‍ക്കുമായി നടപ്പാക്കുന്ന ആരോഗ്യ ഇന്‍ഷുറന്‍സ് പദ്ധതിയായ മെഡിസെപില് ആശ്രിതരുടെ വിവരങ്ങള് പുതുക്കാന് അവസരം.ഡിസംബര് 20നകം വിവരങ്ങള് അപ്ഡേറ്റ് ചെയ്യണമെന്നും അതിനുശേഷം മാറ്റം അനുവദിക്കില്ലെന്നും വ്യക്തമാക്കി ധനവകുപ്പ് സര്‍ക്കുലര് പുറത്തിറക്കി.\nഒരു വ്യക്തിക്ക് ഒന്നിലധികം ജീവനക്കാരുടെയോ പെന്‍ഷന്‍കാരുടെയോ ആശ്രിതരാകാന് കഴിയില്ല. സര്‍ക്കാര് ജീവനക്കാര്/പെന്‍ഷന്‍കാരായ പങ്കാളികള് ഒരേ ആശ്രിതരെ രണ്ടുപേരുെടയും ആശ്രിത പട്ടികയില് ഉള്‍പ്പെടുത്തുന്നത് ഒഴിവാകണം. നിയമനാംഗീകാരം ലഭിക്കാതെ എയ്ഡഡ് സ്ഥാപനത്തില് ജോലി ചെയ്യുന്ന ജീവനക്കാരെ നിയമനാംഗീകാരം ലഭിക്കുന്ന മുറക്കേ മെഡിസെപില് ഉള്‍പ്പെടുത്തൂ.\nജീവനക്കാരും പെന്‍ഷന്‍കാരും ആശ്രിതരുടേതടക്കം നല്‍കിയ വിവരങ്ങള്  www.medisep.kerala.gov.in എന്ന സൈറ്റില് പരിശോധിക്കണം. വിവരം പൂര്‍ണമല്ലെങ്കിലോ തെറ്റുണ്ടെങ്കിലോ ഇപ്പോള് മാറ്റങ്ങള് വരുത്താം. ജീവനക്കാര് അത് ഡി.ഡി.ഒ/നോഡല് ഒാഫിസര് വഴി നിര്‍ദിഷ്ട ഫോറത്തില് അപേക്ഷിച്ച് മെഡിസെപ് വെബ്സൈറ്റില് അപ്ഡേറ്റ് ചെയ്യണം. ട്രഷറി ഒാഫിസര്‍മാരെ സമീപിച്ചാണ് പെന്‍ഷന്‍കാര് തിരുത്തലുകള് വരുത്തേണ്ടത്.\nപുനര്‍നിയമിക്കപ്പെട്ട പെന്‍ഷന്‍കാര് നിലവില് സര്‍ക്കാര് ജീവനക്കാരുടെ കാറ്റഗറിയില് ഉള്‍പ്പെട്ടുവെങ്കില് ഇവരെ പെന്‍ഷന്‍കാരുടെ കാറ്റഗറിയില് മാത്രമായി ഉള്‍പ്പെടുത്തണം. സര്‍ക്കാര് ജീവനക്കാരായിരിക്കെ മെഡിസെപ് ഐ.ഡി ലഭ്യമായവരും നിലവില് വിരമിക്കുകയും ചെയ്തവരുടെ വിവരങ്ങള് ഇപ്പോള് മെഡിസെപ് ഡാറ്റയില് പ്രീമെന്‍ഷണര് മൈഗ്രേഷന് എന്ന വിഭാഗത്തിലാണ് ലഭ്യമായത്. ഇതില് ആവശ്യമായ മാറ്റം വരുത്തും. ആഡ് ന്യൂ ഉപയോഗിച്ച് നേരിട്ടും പെന്‍ഷന്‍കാരെ മെഡിസെപ്പിലേക്ക് ഉള്‍പ്പെടുത്താം. ഇതുവരെ ആശ്രിതരുടെ വിവരങ്ങള് നല്‍കാത്തവര്‍ക്ക് ഇപ്പോള് അപ്ഡേറ്റ് ചെയ്യാം. പെന്‍ഷന്‍കാര്‍ക്കും അവസരം പ്രയോജനപ്പെടുത്താം. ഇനി ജീവനക്കാര്‍ക്കും പെന്‍ഷന്‍കാര്‍ക്കും ആശ്രിതരെ ചേര്‍ക്കാര് അവസരമുണ്ടാകില്ല. \nഅപേക്ഷ നല്‍കാത്ത പെന്‍ഷന്‍കാര് ഡിസംബര് 15നകം ട്രഷറികളില് അപേക്ഷ നല്‍കണം. അപേക്ഷ നല്‍കാത്ത ജീവനക്കാരെ കണ്ടെത്തി അപേക്ഷ നല്‍കാന് നോഡല് ഓഫിസര്‍മാര്‍ക്കും ഡി.ഡി.ഒമാര്‍ക്കും നിര്‍ദേശം നല്‍കി.


പോപ്പുലര് ഫിനാന്‍സ് തട്ടിപ്പ്; സ്ഥാപന ഉടമയും ഭാര്യയും കീഴടങ്ങി – Chandrika Daily\nBy web desk3Saturday August 29, 2020 19:03 pm\nപോപ്പുലര് ഫിനാന്‍സ് തട്ടിപ്പ്; സ്ഥാപന ഉടമയും ഭാര്യയും കീഴടങ്ങി\nതട്ടിപ്പില് ഗൂഢാലോചന നടന്നതായാണ് സൂചന\nപത്തനംതിട്ട: പോപ്പുലര് ഫിനാന്‍സ് തട്ടിപ്പില് സ്ഥാപന ഉടമ റോയി ഡാനിയേലും ഭാര്യ പ്രഭയും കീഴടങ്ങി. എസ് പി ഓഫീസിലെത്തിയാണ് ഇരുവരും കീഴടങ്ങിയത്. അതേസമയം, ഓസ്‌ട്രേലിയയിലേക്ക് കടക്കാന് ശ്രമിച്ച റോയി ഡാനിയലിന്റെ രണ്ട് മക്കളേയും പൊലീസ് കേരളത്തിലെത്തിച്ചു.\nതട്ടിപ്പില് ഗൂഢാലോചന നടന്നതായാണ് സൂചന. സമീപകാലത്ത് പണം നിക്ഷേപിച്ചവര്‍ക്ക് നല്‍കിയത് വ്യത്യസ്ത സ്ഥാപനങ്ങളുടെ രേഖകളെന്ന് പൊലീസ് കണ്ടെത്തിയിരുന്നു. കഴിഞ്ഞ് ദിവസം ദില്ലിയില് നിന്ന് പിടിയിലായ റോയിയുടെ മക്കളെ കേരളത്തിലെത്തിച്ചു. അതേസമയം സാമ്പത്തിക തട്ടിപ്പ് നികുതി വകുപ്പ് പരിശോധിക്കുമെന്ന് ധനമന്ത്രി ടി എം തോമസ് ഐസക് പറഞ്ഞു.\nപോപ്പുലര് ഫിനാന്‍സ് തട്ടിപ്പ് ആസൂത്രിതമായി നടന്നതെന്ന സൂചനകളാണ് പുറത്ത് വരുന്നത്. പോപ്പുലര് ഫിനാന്‍സ് എന്ന പേരിലാണ് നിക്ഷപകര്‍ക്ക് തുടക്കകാലം മുതല് രേഖകളും രസീതുകളും നല്‍കിയിരുന്നത്. എന്നാല് കഴിഞ്ഞ കുറെ നാളുകളായി നല്‍കുന്ന രേഖകള് പോപ്പുലര് ഡീലേഴ്‌സ് പോപ്പുലര് പ്രിസ്‌റ്റേഴ് പോപ്പുലര് നിധി എന്നീ പേരുകളിലാണ്. റോയിയുടെ പെണ്‍മക്കളുടെ ഭര്‍ത്താക്കന്‍മാരുടെ പേരിലുള്ള വ്യവസായ സംരഭങ്ങളിലേക്ക് ഫിനാന്‍സിന്റെ നിക്ഷേപം വകമാറ്റിയിരുന്നു. അതേസമയം, പണം നഷ്ടപ്പെട്ട നിക്ഷേപകരുടെ നേതൃത്വത്തില് അക്ഷന് കൗണ്‍സില് രൂപീകരിച്ച് പ്രത്യക്ഷ സമരം തുടങ്ങി.\nCategories: kerala, News Tags: kerala, popular group


M J Babu: കേരളത്തിലെ പ്രാദേശിക കക്ഷികളും കേരള കോണ്‍ഗ്രസ് ജൂബിലിയും\nകേരളത്തിലെ പ്രാദേശിക കക്ഷികളും കേരള കോണ്‍ഗ്രസ് ജൂബിലിയും\nകേരള കോണ്‍ഗ്രസ് സുവര്‍ണ്ണ ജൂബിലി വര്‍ഷത്തിലേക്ക് പ്രവേശിക്കുകയാണ്. വളര്‍ന്നും പിളര്‍ന്നും ലയിച്ചും പിന്നെയും പിളര്‍ന്നും നാലെങ്കിലും അഞ്ചായി നില്‍ക്കുന്ന കേരള കോണ്‍ഗ്രസ് സുവര്‍ണ്ണ ജൂബിലി വര്‍ഷം ആഘോഷിക്കുന്ന വേളയിലെങ്കിലും കേരളവും പ്രാദേശിക കക്ഷികളും എന്ന വിഷയം ചര്‍ച്ച ചെയ്യപ്പെടേണ്ടതാണ്. പിറിവയെടുത്ത പിറ്റേ വര്‍ഷം നടന്ന നിയമസഭാ തെരഞ്ഞെടുപ്പില് ഒറ്റക് മല്‍സരിച്ച ശക്തി കാട്ടിയ കേരള കോണ്‍ഗ്രസും മുസ്ളിം ലീഗും തുടര്‍ന്നും മുന്നണി രാഷ്ട്രിയത്തില് കരുത്ത് കാട്ടുന്നുവെങ്കിലും മറ്റ് പ്രാദേശകി കക്ഷികളുടെ അവസ്ഥയെന്ത്? തമിഴ്നാടും ആന്ധ്രയും തുടങ്ങി പശ്ചിമ ബംഗാല് വരെ രാജ്യത്തെ വിവിധ സംസ്ഥാനങ്ങളില് പ്രാദേശിക കഷികള് നിര്‍ണായകമാകുകയോ വിധി നിര്‍ണയിക്കുകയോ ചെയ്യുമ്പോള് കേരളം ആ വഴിക്ക് പോകാത്തത് മലയാളികളുടെ ദേശിയ സ്നേഹമാണെന്നതില് തര്‍ക്കമുണ്ടാകില്ല.\nപി.ടി. ചാക്കൊയുടെ രാജിയില് തുടങ്ങിയ കോണ്‍ഗ്രസിലെ ഭിന്നതയാണ് കേരള കോണ്‍ഗ്രസിന്‍െറ പിറവിക്ക് കാരണം. കെ.പി.സി.സി. പ്രസിഡന്‍്റ് സ്ഥാനത്തേക്ക് മത്സരിച്ച ചാക്കൊ പരാജയപ്പെട്ടു. 1964 ആഗസ്റ് 1ന് പി.റ്റി ചാക്കൊ മരിച്ചു.ഇതോടെ പ്രശ്നം രൂക്ഷമായി. ചാക്കൊയെ അനുകൂലിച്ചിരുന്ന കോണ്‍ഗ്രസ് എം.എല്.എ.മാരില് 15 പേര് കെ.എം. ജോര്‍ജിന്‍്റെ നേതൃത്വത്തില് പ്രത്യേക ബ്ളോക്കായി ഇരിക്കാന് തീരുമാനിച്ചു. ആര്. ബാലകൃഷ്ണപിള്ളയായിരുന്നു ഉപനേതാവ് . ഇതാണ് പിന്നീട് കേരളാ കോണ്‍ഗ്രസ് ആയി മാറിയത്. ശങ്കര് മന്ത്രിസഭക്ക് എതിരെ വന്ന അവിശ്വാസ പ്രമേയത്തെ കെ.എം. ജോര്‍ജിന്‍്റെ നേതൃത്വത്തിലുള്ള വിഭാഗം പിന്തുണച്ചു. കോട്ടയത്ത് ലക്ഷ്മി നിവാസ് ഓഡിറ്റോറിയത്തില് ഒത്തു കൂടിയാണ് കൂട്ടായി പ്രവര്‍ത്തിക്കുന്നതിന് തീരുമാനിച്ചത്. 1964 ഒക്ടോബര്9ന് കോട്ടയം തിരുനക്കര മൈതാനത്തു ചേര്‍ന്ന സമ്മേളനത്തില് മന്നത്തു പത്മനാഭന് കേരളാ കോണ്‍ഗ്രസ് എന്ന പേര് പ്രഖ്യാപിച്ചു.\nകോണ്‍ഗ്രസ്, കമ്മ്യൂണിസ്റ്റ് പാര്‍ട്ടികളുടെ പിളര്‍പ്പുകള്‍ക്കുശേഷമുള്ള ആദ്യ തിരഞ്ഞെടുപ്പ് 1965 മാര്‍ച്ചിലായിരുന്നു. സി പി ഐ പിളര്‍ന്ന് സി പി എം രൂപീകൃതമായതിന് ശേഷമുള്ള ആദ്യ തെരഞ്ഞെടുപ്പ്. ഈ സമയത്ത് സി.പി.എം നേതാക്കളില് പലരും ജയിലിലായിരുന്നു. എന്നാല് സി.പി.എം തെരഞ്ഞെടുപ്പില് ഏറ്റവും വലിയ കക്ഷിയായി. അവര്‍ക്ക് സ്വതന്ത്രന്മാര് ഉള്‍പ്പെടെ 44 സീറ്റുകള് ലഭിച്ചു. കേരളാ കോണ്‍ഗ്രസ് 24 സീറ്റ് നേടി കരുത്ത് തെളിയിച്ചു. സി.പി.എമ്മും, കേരള കോണ്‍ഗ്രസും ശക്തി തെളിയിച്ച ഈ തെരഞ്ഞെടുപ്പില് ആര്‍ക്കും ഭൂരിപക്ഷം കിട്ടാത്തതിനാല് മന്ത്രിസഭ രൂപികരിക്കാന് കഴിഞ്ഞില്ല. നിയമസഭയില് എം.എല്.എ.മാരുടെ സത്യപ്രതിജ്ഞ പോലും നടക്കാന് കഴിയാതെ സഭ പിരിച്ചുവിട്ടു.\nഎന്നാല് ഈ കരുത്ത് പിന്നിട് കേരള കോണ്‍ഗ്രസിന് കാട്ടാന് കഴിഞ്ഞിട്ടുണ്ടോ? ഇപ്പോള് നാല് കേരള കോണ്‍ഗ്രസുകളില് നിയമസഭയില് പ്രാതിനിധ്യമുള്ളത് മൂന്നെണ്ണത്തിന് പിള്ളക്കും ജേക്കബ്ബിനും ഒന്ന് വീതം. മാണിയും ജോസഫും ലയിച്ച് ഒന്നായ കേരള കോണ്‍ഗ്രസിന് ഒമ്പത് അംഗങ്ങളും. ഇടത്മുന്നണിയുടെ ഭാഗമായ പി സി തോമസ് വിഭാഗത്തിനാണ് നിയമസഭയില് അംഗത്വം ഇല്ലാതയാത്.\nപിളര്‍ന്നും വളര്‍ന്നും ലയിച്ചും ആയിരിക്കാം കേരള കോണ്‍ഗ്രസിന്‍െറ ശക്തി ക്ഷയിച്ചത്. പി സി ജോര്‍ജ്, എം.വി.മാണി, ലോനമ്പന് നമ്പാടന് തുടങ്ങിവരൊക്കെ ഓരോ കേരള കോണ്‍ഗ്രസുകള്‍ക്ക് നേതൃത്വം നല്‍കിയവരാണ്. നമ്പാടനും കേരള കോണ്‍ഗ്രസ് ചെയര്‍മാനായിരുന്ന ജോര്‍ജ് ജെ മാത്യുവും പിന്നിട് പ്രാദേശിക പാര്‍ട്ടി വിട്ട് ദേശിയ ധാരയില് ചേര്‍ന്നവരും. നമ്പാടന് സി പി എമ്മിലും ജോര്‍ജ് ജെ മാത്യു കോണ്‍ഗ്രസിലുമാണ് ചേര്‍ന്നത്. മലയാളികളുടെ ദേശിയത ഇതില് തന്നെ പ്രകടം.\nകേരള കോണ്‍ഗ്രസും മലബാറില് വേരുകളുള്ള മുസ്ളിം ലീഗും പിടിച്ച് നില്‍ക്കുന്നുണ്ട്. എന്നാല്,മറ്റ് പ്രാദേശി കക്ഷികളുടെ അവസ്ഥ ചിന്തിച്ചിട്ടുണ്ടോ? സംസ്ഥാന രാഷ്ട്രിയത്തില് നിര്‍ണായക ശക്തിയാകുമെന്ന് കരുതപ്പെട്ട എസ്.ആര്.പിയും എന്.ഡി.പിയും ഡി.എല്.പിയും ഇന്നില്ല. ജാതി പിന്തുണയോടെ ബലത്തില് പാര്‍ട്ടിയുണ്ടാക്കി എം.എല്.എമാരെ ജയിപ്പിക്കുകയും അതു വഴി മന്ത്രിസഭയിലും എത്തിയെങ്കിലും കെ.കരുണാകരനെന്ന രാഷ്ട്രിയ ചാണക്യന്‍െറ തന്ത്രത്തില് ആ പാര്‍ട്ടികള് ഇല്ലാതായെന്ന് വേണം പറയാന്. ഈ പാര്‍ട്ടികളിലുണ്ടായിരുന്നവരും ദേശിയ പാര്‍ട്ടികളില് എത്തി. പി.എസ്.പി, എസ് എസ് പി, കെ.ടി.പി, കെ.എസ്.പി, ഐ.എസ്.പി തുടങ്ങി വിസ്മൃതിയിലായ പാര്‍ട്ടികള് ഏറെ. ലത്തീന് കത്തോലിക്കരും ഇടക്കാലത്ത് രാഷ്ട്രിയ പാര്‍ട്ടി രൂപീകരിച്ചുവെങ്കിലും മുന്നണി രാഷ്ട്രിയത്തില് ഇടം കിട്ടാതെ വന്നതോടെ ആ പാര്‍ട്ടിയും ഓര്‍മ്മയിലായി.\nഇന്ന് നിലവിലുള്ള കേരളത്തിലെ ചില പോക്കറ്റുകളില് അവസാനിക്കുന്ന പാര്‍ട്ടികളും മുന്നണി രാഷ്ട്രിയത്തിന്‍െറ ബലത്തിലാണ് നിയമസഭയില് പ്രാതിനിധ്യം ഉറപ്പിക്കുന്നത്. ജെ.എസ്.എസ്, സി.എം.പി, ആര്.എസ്.പി-ബി, കോണ്‍ഗ്രസ് -എസ് തുടങ്ങിയവ ഉദാഹരണം. പി.ഡി.പിക്ക് ഇനിയും നിയമസഭയില് എത്താന് കഴിഞ്ഞിട്ടില്ല.മതത്തിന്‍െറയും ജാതിയുടെയും കൂട്ടു പിടച്ച് പലരും രാഷ്ട്രിയ പാര്‍ട്ടികള് രൂപീകരിച്ചുവെങ്കിലും പ്രാദേശിക കക്ഷികള്‍ക്ക് വളകൂറുള്ള മണ്ണല്ല, കേരളമെന്ന് തെളിയിക്കപ്പെട്ടിരിക്കുന്നു. പ്രാദേശിക താല്‍പര്യങ്ങളല്ല, ദേശിയ താല്‍പര്യങ്ങളാണ് മലയാളിയുടെ മനസില്. ദേശിയ മുസ്ളിം എന്ന പ്രഖ്യാപനത്തോടെ മലബാറില് മുസ്ളിം ലീഗിനെ എതിര്‍ത്ത നേതാക്കളുടെ ചരിത്രവും മറക്കാനാവില്ല. പ്രാദേശിക വാദമില്ലാത്തത് കൊണ്ടായിരിക്കാം തമിഴനും കന്നടിയനും മലയാളിയും ഗുജറാത്തിയും കച്ച് മേമനും ഒന്നിച്ച് കേരളത്തില് വസിക്കുന്നത്.\nഹിമാലയന് കുന്നുകളിലേക്ക് ജലവൈദ്യുത പദ്ധതികള്.......\nസര്‍ക്കാരിന്‍െറ ഓരോരോ തമാശകള്\nകേരളത്തിലെ പ്രാദേശിക കക്ഷികളും കേരള കോണ്‍ഗ്രസ് ജൂബ...


വെള്ളി, 18 ജൂണ് 2021 (20:37 IST)\nആലപ്പുഴ: ബൈക്ക് മോഷണ കേസില് അറസ്റ്റിലായ പ്രതിയെ ചോദ്യം ചെയ്തപ്പോള് താന് പീഡനക്കേസിലെ പ്രതിയാണെന്ന് യുവാവ് സമ്മതിച്ചു. ആലപ്പുഴ സീവ്യൂ വാര്‍ഡിലെ പുതുവല് പുരയിടം വീട്ടില് റെനീഷ് എന്ന അജി (21) ആണ് മോഷ്ടിച്ച ബൈക്കുമായി കറങ്ങവേ പോലീസ് പിടിയിലായത്.\nതൃശൂര് സ്വദേശിയുടെ ബൈക്കാണ് ഇയാള് മോഷ്ടിച്ച ശേഷം കറങ്ങാന് ഉപയോഗിച്ചത്. ഇത് സംബന്ധിച്ച് തൃശൂര് വെസ്റ്റ് പോലീസ് അന്വേഷണം നടത്തുന്നുണ്ട്. ഇയാള്‍ക്കെതിരെ നിരവധി കേസുകളില് നിരവധി പോലീസ് സ്റ്റേഷനുകളില് കേസുകളുണ്ടെന്നു കണ്ടെത്തി.\nകളര്‍കോട് ജംഗ്ഷനടുത്ത് നടത്തിയ വാഹന പരിശോധനയിലാണ് ഇയാളെ സൗത്ത് പോലീസ് പിടികൂടിയത്. വിശദമായ ചോദ്യം ചെയ്യലിലാണ് ഇയാള് ആലപ്പുഴ നോര്‍ത്ത് പോലീസ് സ്റ്റേഷന് പരിധിയില് പ്രായപൂര്‍ത്തി ആകാത്ത പെണ്‍കുട്ടിയെ തട്ടിക്കൊണ്ടു പോയ കേസിലും പ്രതിയാണ് എന്ന് കണ്ടെത്തിയത്.\nപതിനേഴുകാരനെ തട്ടിക്കൊണ്ടു പോയി പീഡിപ്പിച്ച 23കാരി അറസ്റ്റില്\nകാമുകനൊപ്പം പോയി ആറുമാസം കഴിഞ്ഞ് തിരിച്ചെത്തിയ വീട്ടമ്മയെ നാട്ടുകാര് മര്‍ദ്ദിച്ച് നഗ്നയാക്കി നടത്തിച്ചു


ഇന്ത്യയുടെ 'മിസ്റ്റര് 360'; ചര്‍ച്ചയായി കെ എല് രാഹുലിന്‍റെ റിവേഴ്‌സ് സ്വീപ്പ് സിക്‌സ്- വീഡിയോ | Watch KL Rahul reverse sweep six in Hamilton vs New Zealand\nകെ എല് രാഹുലിന് ഇതും വഴങ്ങും; ചര്‍ച്ചയായി റിവേഴ്‌സ് സ്വീപ്പ് സിക്‌സ്- വീഡിയോ\nHamilton, First Published 5, Feb 2020, 12:38 PM IST\nന്യൂസിലന്‍ഡിനെതിരെ ആദ്യ ഏകദിനത്തില് ഹാമില്‍ട്ടണില് ഇന്ത്യന് ആരാധകരെ ത്രസിപ്പിച്ച് കെ എല് രാഹുലിന്‍റെ റിവേഴ്‌സ് സ്വീപ്പ് സിക്‌സ്\nഹാമില്‍ട്ടണ്: ന്യൂസിലന്‍ഡിനെതിരായ ടി20 പരമ്പരയിലെ മിന്നും ഫോം ഏകദിനത്തിലും തുടരുകയാണ് ഇന്ത്യന് താരം കെ എല് രാഹുല്. ഹാമില്‍ട്ടണ് ഏകദിനത്തില് അഞ്ചാമനായി ഇറങ്ങിയ താരം 64 പന്തില് നിന്ന് പുറത്താകാതെ 88 റണ്‍സെടുത്തു. ആറ് സിക്‌സുകള് ഗാലറിയിലെത്തിച്ചപ്പോള് അതിലൊന്നിന് ഒരു പ്രത്യേകതയുണ്ടായിരുന്നു. അത് ആരാധകരെ ത്രസിപ്പിക്കുകയും ചെയ്തു.\nകെവിന് പീറ്റേഴ്‌സണും എ ബി ഡിവില്ലിയേഴ്‌സും ഡേവിഡ് വാര്‍ണറും ഗ്ലെന് മാക്‌സ്‌വെല്ലും ഒക്കെ പറത്തിയിട്ടുള്ള റിവേഴ്‌സ് സ്വീപ്പ് സിക്‌സ് ഹാമില്‍ട്ടണില് പരീക്ഷിക്കുകയായിരുന്നു രാഹുല്. ഇന്ത്യന് ഇന്നിംഗ്‌സിലെ 48-ാം ഓവറില് ജയിംസ് നീഷാമിന് എതിരെയാണ് രാഹുല് വിസ്‌മയ സിക്‌സ് പറത്തിയത്. സിക്‌സിന്‍റെ വീഡിയോ സാമൂഹ്യമാധ്യമങ്ങളില് വൈറലായി. രാഹുലിന്‍റെ സാഹസികതയെയും കൃത്യതയെയും പ്രശംസിക്കുകയാണ് ആരാധകര്.\nകെ എല് രാഹുലിന്‍റെ വെടിക്കെട്ടും ശ്രേയസ് അയ്യരുടെ സെഞ്ചുറിയും വിരാട് കോലിയുടെ അര്‍ധ സെഞ്ചുറിയും കൂടിച്ചേര്‍ന്നപ്പോള് ഹാമില്‍ട്ടണില് ആദ്യം ബാറ്റ് ചെയ്ത ഇന്ത്യ കൂറ്റന് സ്‌കോര് നേടി. നിശ്‌ചിത 50 ഓവറില് നാല് വിക്കറ്റ് നഷ്‌ടത്തില് 347 റണ്‍സെടുത്തു. ശ്രേയസ് (103), രാഹുല്(88*), കോലി(51), എന്നിങ്ങനെയാണ് സ്‌കോര്. രാഹുലിനൊപ്പം 15 പന്തില് 26 റണ്‍സെടുത്ത് പുറത്താകാതെ നിന്ന കേദാര് ജാദവിന്‍റെ പ്രകടനവും ഇന്ത്യയെ കൂറ്റന് സ്‌കോറിലെത്തിക്കുന്നതില് നിര്‍ണായകമായി.\nRahul Reverse Six\nReverse Sweep Six Rahul\nLokesh Rahul Six\nLokesh Rahul Reverse\nറിവേഴ്‌സ് സ്വീപ്പ് സിക്‌സ്


ക്രിസ്ത്യൻ പെൺകുട്ടികളെ ലവ് ജിഹാദിൽ കുടിക്കുന്നു !! കേരളത്തില് ശക്തം';ഐഎസിലേയ്ക്ക് പോയവരില് പകുതിയും ക്രിസ്ത്യന് പെണ്‍കുട്ടികള്; ആസൂത്രിത നീക്കം നടക്കുന്നുവെന്ന് സീറോ മലബാര് സഭ | Daily Indian Herald\nJanuary 15, 2020 1:53 pm By : Indian Herald Staff\nതിരുവനന്തപുരം: ക്രിസ്ത്യന് പെണ്‍കുട്ടികളെ ലവ് ജിഹാദിൽ കുടുക്കുന്നതായി കത്തോലിക്കാ സഭ .ക്രിസ്ത്യാനി പെൺകുട്ടികളെ പ്രണയം നടിച്ച് മതം മാറ്റുന്ന ലൗ ജിഹാദ് കേരളത്തില് നടക്കുന്നുണ്ടെന്ന് സിറോ മലബാര് സഭ. ഐഎസിലേയ്ക്ക് കേരളത്തില് നിന്നും റിക്രൂട്ട് ചെയ്യപ്പെട്ട 21 പെണ്‍കുട്ടികളില് പകുതിയും ക്രിസ്ത്യാനികളായിരുന്നുവെന്നും സഭ പുറത്തിറക്കിയ വാര്‍ത്താക്കുറിപ്പില് പറയുന്നു.\nക്രിസ്ത്യന് പെണ്‍കുട്ടികളെ ലക്ഷ്യമിട്ട് ആസൂത്രിതമായ നീക്കമാണ് ഇപ്പോള് നടക്കുന്നത്. കേരളത്തിലെ മതസൗഹാര്‍ദ്ദത്തെയും സാമൂഹിക സമാധാനത്തെയും അപകടപ്പെടുത്തുന്ന രീതിയില് ലൗ ജിഹാദ് കേരളത്തില് വളരുകയാണ്. സിനഡിന്റെ ചര്‍ച്ചകള്‍ക്കിടെയാണ് ഇത്തരമൊരു നിരീക്ഷണമുണ്ടായതെന്ന് സീറോ മലബാര് സഭ മീഡിയാ കമ്മീഷന് സെക്രട്ടറി ഫാ. ആന്റണി തലച്ചെല്ലൂര് പുറത്തിറക്കിയ പ്രസ്താവനയില് പറയുന്നു.\nലവ് ജിഹാദിന്റെ പേരില് ക്രിസ്ത്യന് പെണ്‍കുട്ടികള് കൊല്ലപ്പെടുന്ന സാഹചര്യമുണ്ടാകുന്നുവെന്ന് സിനഡ് വിലയിരുത്തി. കഴിഞ്ഞ കുറച്ച് ദിവസങ്ങള്‍ക്ക് മുമ്പ് പ്രണയകുരുക്കില്‍പ്പെട്ട് ഒരു പെണ്‍കുട്ടിക്ക് ജീവന് പൊലിയേണ്ടിവന്നത് കേരളം കണ്ടിരുന്നു. കേരളത്തില് ലവ് ജിഹാദ് വളര്‍ന്നുവരുന്നത് ആശങ്കാജനകമാണെന്നും സിനഡ് വിലയിരുത്തി. ലവ് ജിഹാദിന്റെ പേരില് ക്രിസ്ത്യന് പെണ്‍കുട്ടികള് കൊല്ലപ്പെടുന്ന സാഹചര്യമുണ്ടാകുന്നുണ്ട്. കഴിഞ്ഞ കുറച്ച് ദിവസങ്ങള്‍ക്ക് മുമ്പ് പ്രണയകുരുക്കില്‍പ്പെട്ട് ഒരു പെണ്‍കുട്ടിക്ക് ജീവന് പൊലിയേണ്ടിവന്നത് കേരളം കണ്ടിരുന്നു. കേരളത്തില് ലവ് ജിഹാദ് വളര്‍ന്നുവരുന്നത് ആശങ്കാജനകമാണ്.\nകേരളത്തില്‍നിന്ന് ഐ.എസില് ചേര്‍ന്നതായി പോലീസ് കണ്ടെത്തിയിട്ടുള്ളത് 21 പേരെയാണ്. ഇതില് പകുതിയോളം പേര് ക്രിസ്ത്യന് വിശ്വാസത്തില്‍നിന്ന് മതപരിവര്‍ത്തനം ചെയ്യപ്പെട്ടവരാണ്. എന്നാല് ഔദ്യോഗിക കണക്കുകളില്‍പ്പെടാത്ത നിരവധി പെണ്‍കുട്ടികള് ലവ് ജിഹാദിലൂടെ ഭീകരപ്രവര്‍ത്തനങ്ങള്‍ക്ക് ഉപയോഗിക്കപ്പെടുന്നുണ്ടെന്നും സിറോ മലബാര് സഭ വ്യക്തമാക്കി.\nTags: cardinal alenchery, kcbc, Land scam syro malabar, syro malabar church, syro malabar church synod\nഅതിരൂപത ഭൂമി ഇടപാട്; വ്യാജപട്ടയം നിർമ്മിച്ചോയെന്ന് വീണ്ടും അന്വേഷിക്കണമെന്ന് പൊലീസ്.\nരൂപതയിലെ ഭൂമി വിവാദം: ആലഞ്ചേരിയുടെ അഭിഭാഷകന് പിഴച്ചു; രൂപതക്കെതിരെ രൂക്ഷ വിമര്‍ശനവുമായി കോടതി\nക്രിസ്ത്യൻ -മുസ്ലീം വിവാഹം അസാധുവെന്ന് സീറോ മലബാർ സഭാ കമ്മീഷൻ.പള്ളി വികാരിയും വധുവിന്റെ ഇടവക വികാരിയും ഗുരുതരമായ വീഴ്ച വരുത്തിയെന്നും കമ്മീഷൻ\nസീറോമലബാർ സഭയിൽ കുർബാന ഉടക്ക് !പരിഷ്കരിച്ച ആരാധനക്രമം നടപ്പിലാക്കാന് സഭയ്ക്ക് ബാധ്യതയുണ്ടെന്ന് കര്‍ദിനാള് ആലഞ്ചേരിയും


Rose Day 2019: Date, importance and significance of each rose colour: Rose Day 2019: 'അതെന്റെ ഹൃദയമായിരുന്നു'\nValentines Day Rose Day 2019 Date Importance And Significance Of Each Rose Colour\nRose Day 2019: 'അതെന്റെ ഹൃദയമായിരുന്നു'\nRose Day 2019: ഫെബ്രുവരി7നാണ് റോസ് ഡേ. പ്രണയാഘോഷങ്ങള് തുടങ്ങുന്നതും ഈ ദിവസം തന്നെ\nFebruary 08, 2019 12:12:02 pm\nHappy Rose Day 2019: നീയാ പൂവെന്തു ചെയ്തു..?\nഞാന് തന്ന രക്ത നക്ഷത്രം പോലെ കടും ചുവപ്പു നിറമാര്‍ന്ന ആ പൂവ്..!\nചവിട്ടിയരച്ചു കളഞ്ഞോ എന്നറിയാന്..!\nവൈക്കം മുഹമ്മദ് ബഷീറിന്റെ പ്രേമലേഖനം എന്ന നോവലിലെ ഈ സംഭാഷണം ഓര്‍ക്കാത്ത മലയാളില്ല. ചുവന്ന പുഷ്പങ്ങള്, പ്രത്യേകിച്ച് ചുവന്ന പനിനീര് പുഷ്പങ്ങള് ഹൃദയത്തിന്റെ, പ്രണയത്തിന്റെ നിറമാണ്. ചുവന്ന പനിനീര് പൂ നല്‍കി പ്രണയം പറയുന്നവരെ നമുക്കറിയാം. ഇന്ന് അങ്ങനെ ഒരു ദിവസമാണ്. റോസ് ഡേ.\nഫെബ്രുവരി7നാണ് റോസ് ഡേ. പ്രണയാഘോഷങ്ങള് തുടങ്ങുന്നതും ഈ ദിവസം തന്നെ. പ്രണയിക്കുമ്പോള് റോസ് പൂവ് സമ്മാനിക്കാത്തവരായി ആരെങ്കിലുമുണ്ടോ? പ്രണയിക്കുന്നവര്‍ക്ക് റോസ് പൂവ് സമ്മാനിക്കാനൊരു ദിനമാണ് റോസ് ഡേ.\nസമ്മാനമായി നല്‍കാന് തിരഞ്ഞെടുക്കുന്ന ഓരോ പനിനീര് പൂക്കളും സൂചിപ്പിക്കുന്നത് ഓരോന്നിനെയാണ്. അത് നിറങ്ങള്‍ക്ക് അനുസരിച്ചിരിക്കും.\nവളരെ അപൂര്‍വ്വമായി മാത്രമേ ലാവെന്‍ഡര് നിറത്തിലുള്ള പനിനീര് പൂക്കള് കാണാറുള്ളൂ. ആദ്യ കാഴ്ചയിലെ പ്രണയത്തെയാണ് ഇത് സൂചിപ്പിക്കുന്നത്. സ്‌നേഹംകൊണ്ടും ആരാധനകൊണ്ടും മനംകവരുന്നവര്‍ക്ക് അവരുടെ വികാരങ്ങളെ പ്രകടിപ്പിക്കാന് ഈ പൂക്കള് ഉപയോഗിക്കാം.\nനിഷ്‌കളങ്കതയുടേയും ചൈതന്യത്തിന്റേയും നിറമായാണ് വെളുപ്പിനെ കരുതുന്നത്. വിവാഹങ്ങളിലോ, അല്ലെങ്കില് പുതിയൊരു തുടക്കം കുറിക്കുന്നതിനോ ഇത് ഉപയോഗിക്കാം.\nഎല്ലാവര്‍ക്കും അറിയാവുന്നതു പോലെ ഇത് പ്രണയത്തിന്റെ അടയാളമാണ്. നിങ്ങള് ഒരാളുമായി പ്രണയത്തിലാണെങ്കില് അവരെ അതറിയിക്കാന് ചുവന്ന പനിനീര് പൂക്കള് നല്‍കാം.\nമഞ്ഞ എന്നത് സൗഹൃദത്തിന്റെ നിറമാണ്. വളരെ സുരക്ഷിതമായ ഈ ദിവസം ഒരാളുടെ ജീവിതത്തെ പ്രകാശപൂരിതമാക്കി നിര്‍ത്താന് സഹായിക്കും എന്നാണ് പറയുക. പോസിറ്റിവിറ്റിയുടെ കൂടി നിറമായി മഞ്ഞയെ കാണാറുണ്ട്.\nഅഭിനിവേശത്തിന്റേയും ഊര്‍ജത്തിന്റേയും അടയാളമാണ് ഓറഞ്ച് റോസ്. ചെറിയ മഞ്ഞയും ചുവപ്പും ചേര്‍ന്ന നിറം. പ്രണയത്തിന്റേയും സൗഹൃദത്തിന്റേയും ഇടയിലുളള ഒരു പാലമാണിത്.


ബ്രിട്ടനിൽനിന്ന് കോഴിക്കോട്ടെത്തിയയാൾക്ക് കോവിഡ് - Media Malayalam (മീഡിയ മലയാളം)\nസര്‍ക്കാര് സര്‍വീസില് താത്കാലിക ജീവനക്കാരെ സ്ഥിരപ്പെടുത്തുന്ന നടപടി വിലക്കി ഹൈക്കോടതി\nകൊച്ചി: സര്‍ക്കാര് സര്‍വീസില് താത്കാലിക ജീവനക്കാരെ സ്ഥിരപ്പെടുത്തുന്ന നടപടി വിലക്കി ഹൈക്കോടതി. സ്ഥിരപ്പെടുത്തല് സുപ്രീംകോടതി വിധിക്ക് എതിരെന്നും ഹൈക്കോടതി നിരീക്ഷിച്ചു. സ്ഥിരപ്പെടുത്തരുതെന്ന നിര്‍ദേശം മൂന്നാഴ്ചയ്ക്കകം ചീഫ് സെക്രട്ടറി എല്ലാവകുപ്പുകള്‍ക്കും നല്‍കണമെന്നും ഉത്തരവിൽ പറയുന്നു. താത്കാലിക ജീവനക്കാരുടെ...\nബ്രിട്ടനിൽനിന്ന് കോഴിക്കോട്ടെത്തിയയാൾക്ക് കോവിഡ്\nകൊച്ചി: സര്‍ക്കാര് സര്‍വീസില് താത്കാലിക ജീവനക്കാരെ സ്ഥിരപ്പെടുത്തുന്ന നടപടി വിലക്കി ഹൈക്കോടതി. സ്ഥിരപ്പെടുത്തല് സുപ്രീംകോടതി വിധിക്ക് എതിരെന്നും ഹൈക്കോടതി നിരീക്ഷിച്ചു. സ്ഥിരപ്പെടുത്തരുതെന്ന നിര്‍ദേശം മൂന്നാഴ്ചയ്ക്കകം ചീഫ് സെക്രട്ടറി...\nകോഴിക്കോട്: ബ്രിട്ടനിൽനിന്ന് കോഴിക്കോട്ടെത്തിയയാൾക്ക് കോവിഡ്. ബുധനാഴ്ച രാവിലെ കോഴിക്കോട്ടെത്തിയ 36കാരനാണ് രോഗം സ്ഥിരീകരിച്ചത്.\nബ്രിട്ടനിൽ മാരക വൈറസ് സ്ഥിരീകരിച്ചശേഷം അവിടെനിന്ന് കേരളത്തിലെത്തിയവരിൽ ആദ്യ പോസിറ്റിവ് കേസാണിത്. അതിജാഗ്രതയോടെയാണ് ആരോഗ്യവകുപ്പ് ഇയാളെ പരിചരിക്കുന്നത്.\nകൊച്ചിയിൽ വിമാനമിറങ്ങിയാണ് ഇയാൾ കോഴിക്കോട്ട് എത്തിയത്. കോഴിക്കോട് മെഡിക്കൽ കോളജ് സ്വദേശിയാണ്.\nആൻറിജൻ പരിശോധനയിൽ പോസിറ്റിവ് ആണെന്ന് റിപ്പോർട്ട് വന്നതോടെ ഇയാളെ മെഡിക്കൽ കോളജ് ലാബിൽ അടിയന്തര ആർ.ടി.പി.സി.ആർ പരിശോധനക്ക് വിധേയനാക്കി. സ്രവം പുണെയിലേക്കയച്ചു.\nബ്രിട്ടനിൽ കണ്ടെത്തിയ ജനിതകമാറ്റം സംഭവിച്ച മാരക വൈറസാണോ എന്ന് പരിശോധിക്കാനാണ് സ്രവം പുണെയിലേക്കയച്ചത്.\nKovid to the man who came to Kozhikode from Britain\nwho came to Kozhikode\nPrevious articleകാഞ്ഞങ്ങാട് കല്ലൂരാവിയിൽ രാഷ്ട്രീയ സംഘർഷം; ഡി.വൈ.എഫ്.ഐ പ്രവർത്തകനെ വെട്ടിക്കൊന്നു\nNext article‘സൂഫിയും സുജാതയും’ സിനിമയുടെ സംവിധായകൻ ഷാനവാസ് നരണിപ്പുഴ അന്തരിച്ചു


എയര് ഇന്ത്യ കൊച്ചി-ലണ്ടന് നേരിട്ട് സര്‍വീസ് ഈ മാസം 18ന് പുനരാരംഭിക്കും – UKMALAYALEE\nUKMALAYALEE > MALAYALAM NEWS > എയര് ഇന്ത്യ കൊച്ചി-ലണ്ടന് നേരിട്ട് സര്‍വീസ് ഈ മാസം 18ന് പുനരാരംഭിക്കും\nഎയര് ഇന്ത്യ കൊച്ചി-ലണ്ടന് നേരിട്ട് സര്‍വീസ് ഈ മാസം 18ന് പുനരാരംഭിക്കും\nSunday 8 August 2021 7:56 AM UTC\nനെടുമ്പാശ്ശേരി Aug 8: കൊച്ചിയില്‍നിന്ന് ലണ്ടനിലേയ്‌ക്ക് നേരിട്ട് വിമാന സര്‍വീസ് ഒരുക്കി സിയാലിന്റെ ഓണോപഹാരം. 18ന് കൊച്ചിയില്‍നിന്ന് എയര് ഇന്ത്യയുടെ പ്രതിവാര സര്‍വീസ് ആരംഭിക്കും. എല്ലാ ബുധനാഴ്‌ചയുമാണ് ലണ്ടനിലേയ്‌ക്ക് നേരിട്ട് വിമാനം പറക്കുന്നത്.\nഇന്ത്യയെ റെഡ് പട്ടികയില് നിന്ന് ആമ്പര് പട്ടികയിലേയ്‌ക്ക് ബ്രിട്ടന് മാറ്റിയതോടെയാണ് ഇരു രാജ്യങ്ങള്‍ക്കുമിടയിലെ യാത്ര സുഗമമാകുന്നത്. ഈ തീരുമാനം വന്ന ഉടന് തന്നെ കൊച്ചിയില് നിന്ന് ലണ്ടനിലേയ്‌ക്ക് നേരിട്ടുള്ള വിമാനസര്‍വീസ് ആരംഭിക്കാന് എയര് ഇന്ത്യയും സിയാലും യോജിച്ച് പരിശ്രമിക്കുകയായിരുന്നു.\nകേരളത്തില്‍നിന്ന് ലണ്ടനിലേയ്‌ക്ക് നേരിട്ട് സര്‍വീസുള്ള ഏക വിമാനത്താവളമാണ് കൊച്ചി. ഡ്രീംലൈനര് ശ്രേണിയിലുള്ള വിമാനമാണ് എയര് എന്ത്യ ലണ്ടന്-കൊച്ചി-ലണ്ടന് സര്‍വീസിന് ഉപയോഗിക്കുക. എല്ലാ ബുധനാഴ്‌ചയും രാവിലെ 03.45-ന് കൊച്ചിയിലെത്തുന്ന വിമാനം 05.50-ന് ഹീത്രൂവിലേയ്‌ക്ക് മടങ്ങും. യൂറോപ്പിലേയ്‌ക്കുള്ള നേരിട്ടുള്ള സര്‍വീസുകള് പ്രോത്സാഹിപ്പിക്കുന്നതിന്റെ ഭാഗമായി സിയാല് പാര്‍ക്കിങ്, ലാന്‍ഡിങ് ചാര്‍ജുകള് ഒഴിവാക്കിയിട്ടുണ്ട്.\nസിയാലിന്റെയും എയര്‍ഇന്ത്യയുടേയും യോജിച്ചുള്ള പ്രവര്‍ത്തനഫലമായാണ് ലണ്ടനിലേയ്‌ക്ക് നേരിട്ട് വിമാനസര്‍വീസ് തുടങ്ങാനായതെന്ന് സിയാല് മാനേജിങ് ഡയറക്‌ടര് എസ്. സുഹാസ് അറിയിച്ചു. പ്രവാസികളുടെ ദീര്‍ഘകാലത്തെ ആവശ്യമാണ് യൂറോപ്പിലേയ്‌ക്ക് നേരിട്ടുള്ള സര്‍വീസ്. പാര്‍ക്കിങ്, ലാന്‍ഡിങ് ഫീസ് ഒഴിവാക്കിയതോടെ കൂടുതല് വിമാനക്കമ്പനികള് ഇത്തരം സര്‍വീസുകള് തുടങ്ങുമെന്നാണ് പ്രതീക്ഷ. ചെയര്‍മാനും ഡയറക്‌ടര് ബോര്‍ഡും ഇക്കാര്യത്തില് പ്രത്യേക താല്‍പ്പര്യമെടുത്തിട്ടുണ്ട്. ഒരുവര്‍ഷത്തിനുള്ളില് കൂടുതല് രാജ്യാന്തര എയര്‍ലൈനുകള് സിയാലില് എത്തുമെന്നാണ് പ്രതീക്ഷ- സുഹാസ് കൂട്ടിച്ചേര്‍ത്തു.\nലണ്ടനിലേക്ക് നേരിട്ട് സര്‍വീസ് തുടങ്ങുന്നതോടെ, ആയിരക്കണക്കിന് പ്രവാസികള്‍ക്ക് ആശ്വാസമാകും. കൊച്ചി-ഹീത്രൂ യാത്രാസമയം 10 മണിക്കൂര് ആണ്. ആമ്പര് വിഭാഗത്തിലുള്ള രാജ്യങ്ങളില് നിന്നെത്തുന്നവര്‍ക്കുള്ള മാര്‍ഗനിര്‍ദേശങ്ങള് യു.കെ. സര്‍ക്കാര് പ്രസിദ്ധീകരിച്ചിട്ടുണ്ട്. പുറപ്പെടുന്നതിന് മൂന്ന് ദിവസം മുമ്പും എത്തിച്ചേരുന്ന ദിനവും കോവിഡ് പരിശോധിക്കണം. യു.കെയിലെത്തി എട്ടാംദിനവും പരിശോധന നടത്തണം.\nയു.എ.ഇ.സര്‍ക്കാരിന്റെ അനുമതി ലഭിച്ചിട്ടുള്ള ഇന്ത്യന് യാത്രക്കാര്‍ക്കായി സിയാലില്‍നിന്നുള്ള സര്‍വീസുകള് പൂര്‍ണ തോതിലേയ്‌ക്ക്. ആദ്യ രണ്ടുദിനം 450 ലേറെ യാത്രക്കാര് കൊച്ചിയില് നിന്ന് യു.എ.ഇയിലേയ്‌ക്ക് പോയി. ശനിയാഴ്‌ച എമിറേറ്റ്‌സ്, ഇത്തിഹാദ്, ഫളൈ ദുബായ്, എയര് ഇന്ത്യ എക്‌സ്‌പ്രസ് എന്നിവ ഓരോ സര്‍വീസും എയര് അറേബ്യ രണ്ട് സര്‍വീസുകളും നടത്തി. അറുന്നൂറോളം യാത്രക്കാര് കൊച്ചിയില്‍നിന്ന് ശനിയാഴ്‌ച യു.എ.ഇലേയ്‌ക്ക് പറന്നു.


'കേരളം ത്രിപുരയ്ക്കും പിന്നില്; മോദിയ്ക്ക് വോട്ടു ചെയ്താല് ഇരട്ട എഞ്ചിനുള്ള സര്‍ക്കാരുണ്ടാകും': ബിപ്ലവ് കുമാർ – News18 Malayalam\n'കേരളം ത്രിപുരയ്ക്കും പിന്നില്; മോദിയ്ക്ക് വോട്ടു ചെയ്താല് ഇരട്ട എഞ്ചിനുള്ള സര്‍ക്കാരുണ്ടാകും': ബിപ്ലവ് കുമാർ\nഇടതുവിരുദ്ധ വികാരം കേരളത്തില് മാത്രമല്ല ലോകത്തെല്ലായിടത്തുമുണ്ടെന്നും ബിപ്ലവ് കുമാര്\nത്രിപുര മുഖ്യമന്ത്രി ബിപ്ലബ്ദേബ് കുമാർ\nLast Updated : March 16, 2021, 21:57 IST\nതിരുവനന്തപുരം: കേരളം വ്യവസായം, വിദ്യാഭ്യാസം, അടിസ്ഥാന സൗകര്യം തുടങ്ങിയ മേഖലയില് ത്രിപുരയ്ക്ക് പിന്നിലാണെന്ന് ത്രിപുര മുഖ്യമന്ത്രി ബിപ്ലവ് കുമാർ. ത്രിപുരയിലെ ജനങ്ങള് അവർക്ക് കിട്ടിയ അവസരത്തില് കമ്മ്യൂണിസ്റ്റ് ഭരണം അവസാനിപ്പിച്ചു. മോദിയ്ക്ക് വേണ്ടി വോട്ടുചെയ്താല് ഇരട്ട എഞ്ചിനുള്ള സര്‍ക്കാര് ഉണ്ടാകും. ഒരു കൗണ്‍സിലര് പോലും ഇല്ലാത്ത ത്രിപുരയിലാണ് ബിജെപി ഭരണം പിടിച്ചത്. അതുപോലെ കേരളത്തിലും ഭരണം പിടിക്കും. ഇടതുവിരുദ്ധ വികാരം കേരളത്തില് മാത്രമല്ല ലോകത്തെല്ലായിടത്തുമുണ്ടെന്നും ബിപ്ലവ് കുമാര് തിരുവനന്തപുരത്ത് വാർത്താ സമ്മേളനത്തിൽ പറഞ്ഞു.\n"ത്രിപുരയില് ഞാന് വന്നപ്പോള് മണിക് സര്‍ക്കാരിനെതിരെ ഈ ചെറിയ പയ്യന് എന്തു ചെയ്യുമെന്ന് ചോദിച്ചവരുണ്ട്. ഒരു കൗണ്‍സിലര് പോലും ഇല്ലാത്ത ത്രിപുരയിലാണ് ബിജെപി ഭരണം പിടിച്ചത്. അതുപോലെ കേരളത്തിലും ഭരണം പിടിക്കും. ഇടതുവിരുദ്ധ വികാരം കേരളത്തില് മാത്രമല്ല ലോകത്തെല്ലായിടത്തും ഉണ്ട്"- ബിപ്ലവ് കുമാര് പറഞ്ഞു.\nAlso Read പിണറായി വിജയനെതിരെ ധർമടത്ത് മത്സരിക്കാന് വാളയാര് പെണ്‍കുട്ടികളുടെ അമ്മ; ജനവിധി തേടുന്നത് സ്വതന്ത്ര സ്ഥാനാർഥിയായി\nമലയാളികള് ഗള്‍ഫില് ജോലി തേടി പോകാന് കാരണക്കാരായത് കാലങ്ങളായി ഇവിടം ഭരിച്ച എല്‍ഡിഎഫും യുഡിഎഫുമാണെന്നും അദ്ദേഹം പറഞ്ഞു. ബംഗാളില് ഒരുമിച്ച് നില്‍ക്കുന്ന സിപിഎമ്മും കോണ്‍ഗ്രസും ഇവിടെ എതിര് ചേരിയിലാണ്. കോണ്‍ഗ്രസും സി പി എമ്മും ഒന്നാണ്. കേന്ദ്രത്തില് കോണ്‍ഗ്രസ് സര്‍ക്കാരിനെ പിന്തുണച്ചവരാണ് ഇടതുപക്ഷം. കമ്യൂണിസ്റ്റ് സര്‍ക്കാരിനെ പരാജയപ്പെടുത്തിയതിന് ശേഷം ത്രിപുരയില് രാഷ്ട്രിയ കൊലപാതകങ്ങള് കുറഞ്ഞു. മതത്തിന്റെ അടിസ്ഥാനത്തില് ജനങ്ങളെ കാണുന്ന കാലം കഴിഞ്ഞു. ബി.ജെ.പി വന്നാല് മുസ്‌ലിങ്ങളെ ബംഗ്ലദേശിലേക്ക് നാടുകടത്തുമെന്ന് പറഞ്ഞു.\nത്രിപുരയില് ഒരു മുസ്ലിം സഹോദരന് എതിരെ പോലും ഒരു പ്രശ്‌നവും ഉണ്ടായില്ല. ബിജെപി ന്യൂനപക്ഷ വിരുദ്ധരാണെന്നത് കമ്യൂണിസ്റ്റുകളുടെ പ്രചാരണമാണ്. ജാതി മത സമവാക്യത്തിലുള്ള രാഷ്ട്രീയത്തിന്റെ കാലം കഴിഞ്ഞു. വികസനത്തിന്റെ രാഷ്ട്രീയത്തിന്റെ കാലമാണിതെന്ന് ബിപ്ലവ് ദേബ് ചൂണ്ടിക്കാട്ടി.\n'ചെങ്ങന്നൂരിൽ സീറ്റ് നിഷേധിച്ചതിന് പിന്നിൽ സുരേന്ദ്രനും സിപിഎമ്മും തമ്മിലുള്ള ഡീൽ': ആർഎസ്എസ് നേതാവ് ബാലശങ്കർ\nകോഴിക്കോട്: ബിജെപി സംസ്ഥാന നേതൃത്വത്തിനെതിരെ രൂക്ഷ വിമര്‍ശനവുമായി ആര്‍എസ്എസ് സൈദ്ധാന്തികനും ഓര്‍ഗനൈസര് മുന് പത്രാധിപരുമായ ആര്. ബാലശങ്കര്. ചെങ്ങന്നൂരില് തനിക്ക് സീറ്റ് നിഷേധിച്ചത് ബിജെപിയും സിപിഎമ്മും തമ്മിലുള്ള ഡീലിന്റെ ഭാഗമായിട്ടാണെന്നും ബാലശങ്കർ ആരോപിക്കുന്നു. ബിജെപി സംസ്ഥാന നേതൃത്വത്തിന്റെ വികലമായ കാഴ്ചപ്പാട് കാരണമാണെന്നും ഈ നേതൃത്വവുമായാണ് മുന്നോട്ടു പോകുന്നതെങ്കില് അടുത്ത 30 കൊല്ലത്തേക്ക് കേരളത്തില് ബി.ജെ.പിക്ക് ഒരു വിജയസാദ്ധ്യതയുമുണ്ടാവില്ലെന്നും മാതൃഭൂമിക്ക് നൽകിയ അഭിമുഖത്തിൽ ബാലശങ്കര് പറഞ്ഞു.\nഎന് എസ് എസും എസ് എന് ഡി പിയും ക്രിസ്ത്യന് വിഭാഗവും ഒരു പോലെ തന്റെ സ്ഥാനാര്‍ത്ഥിത്വത്തെ പിന്തുണച്ചിരുന്നുവെന്നും എന്തുകൊണ്ടും ബി ജെ പിക്ക് ഇക്കുറി ജയസാദ്ധ്യതയുള്ള മണ്ഡലമായിരുന്നു ചെങ്ങന്നൂരെന്നും ബാലശങ്കർ പറഞ്ഞു. ഓര്‍ത്തഡോക്‌സ് സഭാ നേതൃത്വം മാത്രമല്ല എസ് എന് ഡി പി ജനറല് സെക്രട്ടറി വെള്ളാപ്പള്ളിയും തനിക്കനുകൂലമായി രംഗത്തുണ്ടായിരുന്നു. എനിക്കെല്ലാ പിന്തുണയും നല്‍കണമെന്ന് എസ്.എന്.ഡി.പിയുടെ പ്രാദേശിക ഘടകത്തോട് അദ്ദേഹം ആവശ്യപ്പെട്ടിരുന്നു. എന്.എസ്.എസും ഇതേ പിന്തുണ വാഗ്ദാനം ചെയ്തിരുന്നു. ബി.ജെ.പിയെ അനുകൂലിക്കുന്നില്ല പക്ഷേ, തന്റെ കാര്യത്തില് സര്‍വ്വ പിന്തുണയുമുണ്ടാവും എന്നാണ് എന്.എസ്.എസ്. നേതൃത്വം പറഞ്ഞത്- ബാലശങ്കർ പറയുന്നു.\nAlso Read- പിണറായി വിജയനെതിരെ ധർമടത്ത് വാളയാര് പെണ്‍കുട്ടികളുടെ അമ്മ മത്സരിക്കും\nസി.പി.എമ്മും ബി.ജെ.പിയുമായിട്ടുള്ള ഒരു ഡീല് സീറ്റ് നിഷേധിച്ചതിന് പിന്നിലുണ്ടാവാം. ചെങ്ങന്നൂരും ആറന്മുളയിലും സിപിഎമ്മിന്റെ വിജയം ഉറപ്പാക്കുന്നതിന് പ്രത്യുപകാരം കോന്നിയില് എന്നതായിരിക്കാം ഡീല്. കേരളത്തില് ബി.ജെ.പിയുടെ 40 എ ക്ലാസ് മണ്ഡലങ്ങളില് രണ്ടെണ്ണമാണ് ചെങ്ങന്നൂരും ആറന്മുളയും. ഈ രണ്ടു മണ്ഡലങ്ങളിലെ വിജയസാദ്ധ്യതയാണ് ഇപ്പോള് കളഞ്ഞുകുളിച്ചിരിക്കുന്നത്. ഈ രണ്ടിടത്തും സി.പി.എമ്മിന് വിജയം ഉറപ്പാക്കുന്നത് കോന്നിയിലെ വിജയം ലക്ഷ്യമിട്ടാണ്. കോന്നി ഉപതെരഞ്ഞെടുപ്പില് മൂന്നാം സ്ഥാനത്ത് വന്ന സ്ഥാനാര്‍ത്ഥി എന്തിനാണ് ഇപ്പോള് കോന്നിയില് മത്സരിക്കുന്നത്? അദ്ദേഹം വീണ്ടും മത്സരിക്കേണ്ട കാര്യമില്ലല്ലോ! ഇതിന്റെയൊപ്പം മഞ്ചേശ്വരത്തും മത്സരിക്കുന്നുണ്ട്. പ്രായോഗികമായി ഈ 15 ദിവസത്തിനുള്ളില് രണ്ടിടത്തും പ്രചാരണം നടത്തുക പോലും വിഷമകരമാണ്. രണ്ടിടത്തും നാമനിര്‍ദ്ദേശ പത്രിക സമര്‍പ്പിക്കാന് പോലും മൂന്നു ദിവസം യാത്രയ്ക്ക് മാത്രം വേണ്ടി വരും. ഹെലിക്കോപ്റ്ററെടുത്ത് പ്രചാരണം നടത്തുമെന്നാണ് പറയുന്നത്. മുഖ്യമന്ത്രിയുടെ ഹെലിക്കോപ്റ്റര് യാത്ര ചോദ്യം ചെയ്ത രാഷ്ട്രീയനേതാവാണ് രണ്ട് മണ്ഡലത്തില് നില്‍ക്കാനായി ഹെലിക്കോപ്റ്റര് വാടകയ്ക്കെടുക്കുന്നത്.- അദ്ദേഹം പറയുന്നു.\nമഞ്ചേശ്വരവും കോന്നിയും തമ്മിലുള്ള ഭൂമിശാസ്ത്രപരമായ വ്യത്യാസം കാണാതിരിക്കേണ്ട കാര്യമില്ല. പിന്നെ, അങ്ങിനെ ജനകീയനായ നേതാവാണെങ്കില് മനസ്സിലാക്കാം. മത്സരിച്ച എല്ലാ സ്ഥലത്തും തോറ്റ സ്ഥാനാര്‍ത്ഥിയാണ്. നരേന്ദ്ര മോദിയൊന്നുമല്ലല്ലോ ഈ മത്സരിക്കുന്നത്. ബി.ജെ.പിയെ നശിപ്പിക്കാന് കച്ചകെട്ടിയിറങ്ങിയിരിക്കുന്ന നേതൃത്വമാണിത്. ബി.ജെ.പി. ഒരു സീറ്റില് പോലും വിജയിക്കരുതെന്ന നിര്‍ബ്ബന്ധബുദ്ധിയാണുള്ളത്. കേന്ദ്ര നേതൃത്വത്തിന്റെ പൂര്‍ണ്ണ പിന്തുണ ഇക്കാര്യത്തില് തനിക്കുണ്ട്. അമിത് ഷാജിക്കും എന്തിന് മോദിജിക്കും വരെ തന്റെ സ്ഥാനാര്‍ത്ഥിത്വത്തെക്കുറിച്ച് അറിവുണ്ടായിരുന്നുവെന്നും ബാലശങ്കർ പറയുന്നു.\n''ഞാന് കേരളത്തില്‍നിന്നു വിജയിക്കുന്നത് തടയണമെന്ന താല്‍പര്യമാണ് ഇതിന് പിന്നില്. കേരളത്തില് ബി.ജെ.പി. നന്നാവരുതെന്ന നിര്‍ബ്ബന്ധമാണ് ഇതിന് പിന്നില്. ചെങ്ങന്നൂരും ആറന്മുളയിലും ഇപ്പോള് ബി.ജെ.പി. നിര്‍ത്തിയിട്ടുള്ള സ്ഥാനാര്‍ത്ഥികളെ നോക്കൂ. ബി.ജെ.പിക്ക് ഒരു ശബ്ദം കൊടുക്കാന് പോലും കഴിവില്ലാത്ത സ്ഥാനാര്‍ത്ഥികള്. കൈപ്പിടിയിലായ രണ്ടു മണ്ഡലങ്ങളാണ് ബി.ജെ.പി. കളഞ്ഞുകുളിക്കുന്നത്.''- ബാലശങ്കർ പറയുന്നു.\nFirst published: March 16, 2021, 21:55 IST\nAssembly Election 2021bjpCongress candidateKerala Assembly Election 2021tripura


കേരളത്തില് നിയമസഭാ തെരെഞ്ഞെടുപ്പ് ഏപ്രില് ആറിന്; വോട്ടെണ്ണല് മെയ് രണ്ടിന്, പ്രചാരണത്തിന്5പേര് മാത്രം, നിയന്ത്രണങ്ങള് ഇങ്ങനെ - Pala Vartha: Get latest news updates, job openings and more from Pala and around Kottayam\nFebruary 26, 2021 February 26, 2021 palavarthaeditor\nകേരളടക്കമുള്ള സംസ്ഥാനങ്ങളില് നിയമസഭാ തെരെഞ്ഞെടുപ്പ് പ്രഖ്യാപിച്ചു. കേരളം, തമിഴ്‌നാട്, പുതുച്ചേരി, പശ്ചിമ ബംഗാള്, അസം എന്നീ അഞ്ച് സംസ്ഥാനങ്ങളിലെ തെരഞ്ഞെടുപ്പ് തീയതികളാണ് പ്രഖ്യാപിച്ചത്.\nകേരളത്തില് ഏപ്രില് ആറിനാണ് തെരഞ്ഞെടുപ്പ്. വോട്ടെണ്ണല് മെയ്2ന് നടക്കും. രാഷ്ട്രീയ പാര്‍ട്ടികളുടെ ആവശ്യം പരിഗണിച്ചുകൊണ്ടാണ് തീയതി നിശ്ചയിച്ചതെന്നും തെരഞ്ഞെടുപ്പ് കമ്മീഷണര് വ്യക്തമാക്കി.\nഅഞ്ച് സംസ്ഥാനങ്ങളിലേയും പ്രധാന ഉത്സവങ്ങളും പരീക്ഷകളും പരിഗണിച്ചുവെന്നും അദ്ദേഹം കൂട്ടിച്ചേര്‍ത്തു. കൊവിഡ് പശ്ചാത്തലത്തിലെ തെരഞ്ഞെടുപ്പ് പ്രക്രിയ വിശദീകരിച്ച് മുഖ്യ തെരഞ്ഞെടുപ്പ് കമ്മീഷണര് സുനില് അറോറ.\nവീട് കയറിയുള്ള പ്രചാരണത്തിന് അഞ്ച് പേര് മാത്രമേ പാടുള്ളു. പത്രിക നല്‍കാന് സ്ഥാനാര്‍ത്ഥിക്കൊപ്പം രണ്ട് പേരെ മാത്രമേ അനുവദിക്കുകയുള്ളു. വാഹന ജാഥയില് അഞ്ച് വാഹനങ്ങള് മാത്രമേ അനുവദിക്കുകയുള്ളു. ഇന്ന് മുതല് തെരഞ്ഞെടുപ്പ് ചട്ടം നിലവില് വരും.\nവോട്ടിംഗ് സമയം ഒരു മണിക്കൂര് കൂടി നീട്ടാമെന്ന് സുനില് അറോറ പറഞ്ഞു. പ്രശ്‌നബാധിത ബൂത്തുകളില് കേന്ദ്ര നിരീക്ഷകരുണ്ടാകും. വെബ് കാസ്റ്റിംഗും ഏര്‍പ്പെടുത്തും.\nപശ്ചിമ ബംഗാള്, തമിഴ് നാട്, കേരളം, അസം, പുതുച്ചേരി എന്നിവിടങ്ങളിലാണ് തെരഞ്ഞെടുപ്പ്. പശ്ചിമ ബംഗാളില് 294 സീറ്റുകളിലേക്കാണ് തെരഞ്ഞെടുപ്പ് നടക്കുന്നത്.\nതമിഴ്‌നാട്ടില് 234 സീറ്റുകളിലേക്കും, കേരളത്തില് 140 സീറ്റുകളിലേക്കും, അസമില് 26 സീറ്റുകളിലേക്കും, പുതുച്ചേരിയില് 30 സീറ്റുകളിലേക്കുമാണ് തെരഞ്ഞെടുപ്പ്. അഞ്ച് സംസ്ഥാനങ്ങളിലുമായി 18.68 കോടി വോട്ടര്‍മാരാണ് 2.7 ലക്ഷം പോളിംഗ് സ്റ്റേഷനുകളില് വോട്ട് രേഖപ്പെടുത്തുക.\nപൂര്‍ണമായും കൊവിഡ് മാനദണ്ഡം പാലിച്ചായിരിക്കും തെരഞ്ഞെടുപ്പ് നടത്തുകയെന്ന് ഇലക്ഷന് കമ്മീഷന് അറിയിച്ചു.\nTop StoriesAssembly Elections 2021, Kerala Elections 2021


ഹര്‍ത്താല് അക്രമം: എറണാകളത്ത് 159 സംഘപരിവാര പ്രവര്‍ത്തകര് അറസ്റ്റില്\nThu Apr 09 2020 23:49:39 GMT+0530 (India Standard Time)\nറൂറലില് 86 പേരെയും സിറ്റിയില് 63 പേരെയുമാണ് അറസ്റ്റ് ചെയ്തത്. റൂറലില് അറസ്റ്റിലായ 79 പേരെ റിമാന്‍ഡ് ചെയ്തു. ഏഴുപേര്‍ക്ക് ജാമ്യം നല്‍കി. സിറ്റിയില് മുന്‍കരുതലായിട്ടാണ് 63 പേരെ അറസ്റ്റ് ചെയ്തത്\nTMY3 Jan 2019 2:40 PM GMT\nകൊച്ചി : ഹര്‍ത്താലിനോടനുബന്ധിച്ച് പോലീസ് എറണാകളും റൂറല്, സിറ്റി ജില്ലകളിലായി ബിജെപി,സംഘപരിവാര പ്രവര്‍ത്തകരായ 159 പേരെ പോലീസ് അറസ്റ്റ് ചെയ്തു. റൂറലില് 86 പേരെയും സിറ്റിയില് 63 പേരെയുമാണ് അറസ്റ്റ് ചെയ്തത്. റൂറലില് അറസ്റ്റിലായ 79 പേരെ റിമാന്‍ഡ് ചെയ്തു. ഏഴുപേര്‍ക്ക് ജാമ്യം നല്‍കി. സിറ്റിയില് മുന്‍കരുതലായിട്ടാണ് 63 പേരെ അറസ്റ്റ് ചെയ്തത്. കലൂര് മാര്‍ക്കറ്റില് തുറന്ന കടകള് അടപ്പിക്കാനെത്തിയ പത്തുപേരെയും കളമശേരിയില് 40 പേരെയും പോലീസ് പിടികൂടിയിരുന്നു. അക്രമം, പോലീസിനെ ആക്രമിക്കല് തുടങ്ങിയ വകുപ്പുകള് ചേര്‍ത്താണ് അറസ്റ്റ്. എറണാകുളം ജില്ലയില് സംഘപരിവാര പ്രവര്‍ത്തകര് ഹര്‍ത്താലിന്റെ മറവില് വ്യാപകമായ അക്രമം അഴിച്ചു വിടുകയായിരുന്നു.സൗത്ത് കളമശേരി, എച്ച്എംടി ജംക്ഷന് തുടങ്ങിയ പ്രദേശങ്ങളില് രാവിലെ മുതല് സംഘര്‍ഷം ഉടലെടുത്തിരുന്നു. എച്ച്എംടി ജംക്ഷനില് രാവിലെ തുറന്ന വ്യാപാര സ്ഥാപനങ്ങള് അടപ്പിക്കാനുള്ള ശ്രമം ചെറുക്കാന് സിപിഎം-ഡിവൈഎഫ്‌ഐ പ്രവര്‍ത്തകര് രംഗത്തെത്തിയതാണു സംഘര്‍ഷത്തില് കലാശിച്ചത്. പോലീസ് എത്തി സ്ഥിതിഗതികള് നിയന്ത്രണവിധേയമാക്കി.\nകമ്പനിപ്പടി, പാതാളം, വാഴക്കാല എന്നിവിടങ്ങളില് വാഹനങ്ങള്‍ക്കു നേരേ ആക്രമണമുണ്ടായി. കലൂര്, പാലാരിവട്ടം മേഖലകളില് ഹര്‍ത്താല് അനുകൂലികള് കടകള് അടപ്പിച്ചു. പശ്ചിമ കൊച്ചിയില് കാര്യമായ അനിഷ്ട സംഭവങ്ങളില്ല.\nകാക്കനാട് തേവക്കലില് ബുധനാഴ്ച രാത്രി മുതല് സിപിഎം-ബിജെപി സംഘര്‍ഷം നിലനിന്നു. ഇന്നലെ രാവിലെ തേവക്കല് നിന്നു കങ്കരപ്പടി വരെ ബിജെപിയും ശബരിമല കര്‍മസമിതി പ്രവര്‍ത്തകരും പ്രകടനം നടത്തി. ഇതിനു ബദലായി കങ്കരപ്പടിയില് നിന്നും തേവക്കല് വരെ സിപിഎം പ്രവര്‍ത്തകര് പ്രകടനം നടത്തിയതോടെ സംഘര്‍ഷം ഒഴിവാക്കാന് കളമശേരി സിഐ പ്രസാദിന്റെ നേതൃത്വത്തില് പോലീസിനെ വിന്യസിച്ചു. വാഴക്കാലയില് ഹര്‍ത്താല് അനുകൂലികള് പ്രകടനത്തിനിടെ കടകള് അടപ്പിക്കാന് ശ്രമിച്ചതിനെ സിപിഎം പ്രവര്‍ത്തകര് എതിര്‍ത്തതാണ് സംഘര്‍ഷത്തിനിടയാക്കിയത്. കല്ലേറില് ടെമ്പോ ട്രാവലറിന്റെ ചില്ലു തകര്‍ന്നു. കച്ചേരിപ്പടിയില് റോഡ് ഉപരോധിക്കാന് ശ്രമിച്ച ആറു പേരെ എറണാകുളം സെന്‍ട്രല് പോലീസും തൃപ്പൂണിത്തുറ എസ്എന് ജംക്ഷന് സമീപം റോഡ് ഉപരോധിക്കാനും വാഹനങ്ങള് തടയാനും ശ്രമിച്ചവരെ ഹില്‍പാലസ് പോലീസും അറസ്റ്റ് ചെയ്തു നീക്കി.\nrss terror bjp harthal


P K Kunjalikkutty – Media Mangalam\nഒരു സമുദായത്തെ തിന്ന് തടിച്ച് കൊഴുത്ത പ്രസ്ഥാനമാണ് മുസ്ലിം ലീഗ്; വർഗ്ഗീയ ലീഗ്, തട്ടിപ്പ് ലീഗ്; മുസ്ലിം ലീഗിനെതിരെ തുറന്ന നിലപാടുമായി ജസ്ല മാടശ്ശേരി\nസമീപകാല കേരളത്തില് നടന്ന ഒരു വലിയ അഴിമതിയുടെ കള്ളപ്പണം വെളുപ്പിച്ചെടുത്തത് ചന്ദ്രിക വഴിയാണെന്നാണ് ഉയര്‍ന്നുവരുന്ന ആരോപണങ്ങള്… ചന്ദ്രികയിലെ കള്ളപ്പണ വിവാദങ്ങളില് കുഞ്ഞാലിക്കുട്ടിയെ കടന്നാക്രമിച്ച് രംഗത്ത് വന്ന മുന്…\nപട്ടയഭൂമിയിലെ മരംമുറിക്കാൻ അനുമതി നൽകിയതിലൂടെ കൃഷിക്കാരെ സഹായിക്കുക എന്ന മരം മുറികേസിലെ മുഖ്യമന്ത്രിയുടെ പ്രതികരണത്തെ പരിഹസിച്ച് മുസ്ലീം ലീഗ് നേതാവ് പികെ കുഞ്ഞാലിക്കുട്ടി. പുറത്ത് വന്ന വിവരങ്ങളിൽ…\nപ്രത്യേക ലേഖകന് May 3, 2021\nപി കെ കുഞ്ഞാലിക്കുട്ടി പാർലമെന്റിൽ നിന്നും കേരളത്തിലേക്ക് തിരിച്ചത് ഉപമുഖ്യമന്ത്രി പദവും ഒത്താൽ മുഖ്യമന്ത്രി കസേരയും ലക്ഷ്യം വെച്ച്; ഫലം വന്നപ്പോൾ തകർന്നടിഞ്ഞ് പാർട്ടിയും മുന്നണിയും; മുസ്ലീം ലീഗിനെ കാത്തിരിക്കുന്നത് വലിയ പൊട്ടിത്തെറി\nമലപ്പുറം: നിയമസഭാ തെരഞ്ഞെടുപ്പിൽ ഏറ്റവും വലിയ തിരിച്ചടി നേരിട്ടത് മുസ്ലീം ലീഗിനും പി കെ കുഞ്ഞാലിക്കുട്ടിക്കുമാണ്. ലോക്സഭാംഗത്വം രാജിവെച്ച് പി കെ കുഞ്ഞാലിക്കുട്ടി നിയമസഭയിലേക്ക് മത്സരിക്കാൻ എത്തിയത്…\nന്യൂനപക്ഷ വോട്ടുകള് ഭിന്നിച്ചു,ഇന്ത്യന് രാഷ്ട്രീയം ഭാവിയില് ബിജെപിക്ക് സുഖകരമാവില്ല: പി കെ കുഞ്ഞാലിക്കുട്ടി\nമലപ്പുറം: ബിഹാറില് പ്രതീക്ഷിച്ച നേട്ടം മഹാ സഖ്യത്തിന് ഉണ്ടായില്ലെന്ന് മുസ്ലീം ലീഗ് ദേശീയ ജനറല് സെക്രട്ടറി പി കെ കുഞ്ഞാലിക്കുട്ടി എം പി അഭിപ്രായപ്പെട്ടു. ന്യൂനപക്ഷ വോട്ടുകള്…\nതിരുവനന്തപുരം:മുന്നോക്ക സംവരണത്തിനെതിരായ പ്രക്ഷോഭത്തെ വര്‍ഗീയവത്കരിക്കരുതെന്ന് മുസ്ലീം ലീഗ്. വിവിധ സമുദായങ്ങളെ തമ്മിലടിപ്പിക്കുന്ന സ്ഥിതിയുണ്ടാക്കിയത് സംസ്ഥാന സര്‍ക്കാരാണെന്ന് മുസ്ലീം ലീഗ് അഖിലേന്ത്യാ ജനറല് സെക്രട്ടറി കുഞ്ഞാലിക്കുട്ടി പറഞ്ഞു. സര്‍ക്കാര്…


സുസുക്കി വി-സ്‌ട്രോം 650 XT ഇന്ത്യയില് - Malayalam DriveSpark\nസുസുക്കി വി-സ്‌ട്രോം 650 XT ഇന്ത്യയില്\nPublished: Friday, October 5, 2018, 16:39 [IST]\n7.46 ലക്ഷം രൂപ വിലയില് സുസുക്കി വി-സ്‌ട്രോം 650 XT വിപണിയില്. ഹയബൂസയ്ക്കും GSX-S750 -യ്ക്കും ശേഷം ഇന്ത്യയില് നിന്നും പ്രാദേശികമായി സംയോജിപ്പിച്ച് വില്‍പനയ്‌ക്കെത്തുന്ന സുസുക്കിയുടെ മൂന്നാമത്തെ ബൈക്കാണ് വി-സ്‌ട്രോം 650 XT. മോഡലിന്റെ ബുക്കിംഗ് ഒരുമാസം മുമ്പെ കമ്പനി തുടങ്ങിയിരുന്നു. ബുക്കിംഗ് തുക 50,000 രൂപ.\nമുതിര്‍ന്ന വി-സ്‌ട്രോം 1000 മോഡലില് നിന്നും പ്രചോദനം ഉള്‍ക്കൊള്ളുന്ന വി-സ്‌ട്രോം 650 XT -യില് സൗകര്യങ്ങള്‍ക്കും സംവിധാനങ്ങള്‍ക്കും കമ്പനി ഭംഗം വരുത്തിയിട്ടില്ല. രാജ്യാന്തര നിരയില് വി-സ്‌ട്രോം 650 -യ്ക്ക് രണ്ടു വകഭേദങ്ങളുണ്ടെങ്കിലും ഓഫ്‌റോഡ് മികവുകൂടിയ XT പതിപ്പിനെ മാത്രമാണ് സുസുക്കി ഇന്ത്യയില് കൊണ്ടുവന്നിരിക്കുന്നത്.\nഘടകങ്ങളായി ഇറക്കുമതി ചെയ്തതിന് ശേഷം ഇന്ത്യയില് നിന്നും ബൈക്കിനെ സംയോജിപ്പിക്കുകയാണ് സുസുക്കി. വി-സ്‌ട്രോം 650 XT -യിലുള്ള 645 സിസി വി-ട്വിന് എഞ്ചിന് 70 bhp കരുത്തും 62.3 Nm torque ഉം പരമാവധി സൃഷ്ടിക്കാനാവും.\nദീര്‍ഘദൂര യാത്രകള്‍ക്ക് പ്രത്യേകം തയ്യാറാക്കിയ ആറു സ്പീഡ് ഗിയര്‍ബോക്‌സാണ് മോഡലില് ഒരുങ്ങുന്നത്. മേല്‍ത്തരം വയര് സ്‌പോക്ക് റിമ്മുകളില് ബ്രിഡ്ജ്‌സ്‌റ്റോണ് ബാറ്റ്‌ലാക്‌സ് അഡ്വഞ്ചചര് A40 ട്യൂബ്‌ലെസ് ടയറുകളാണ് ഇടംപിടിക്കുന്നതും.\nമുന്നില് ടെലിസ്‌കോപിക് ഫോര്‍ക്കുകളും പിന്നില് മോണോഷോക്ക് അബ്‌സോര്‍ബറുകളും സസ്‌പെന്‍ഷന് നിറവേറ്റും. പ്രീലോഡും റീബൗണ്ടും ക്രമീകരിക്കാന് പറ്റുംവിധത്തിലാണ് മോണോഷോക്ക് അബ്‌സോര്‍ബര് സംവിധാനം.\nMost Read: രണ്ടുലക്ഷം രൂപയ്ക്ക് ഹയബൂസയായി മാറിയ ഡോമിനാര്\n310 mm ഇരട്ട ഡിസ്‌ക് മുന് ടയറിലും 260 mm ഡിസ്‌ക് പിന് ടയറിലും ബ്രേക്കിംഗ് നിയന്ത്രിക്കും. എബിഎസ് സുരക്ഷയും ബൈക്കിലുണ്ട്. മൂന്നുവിധത്തില് ഉയരം ക്രമീകരിക്കാവുന്ന വിന്‍ഡ്‌സ്‌ക്രീന്, എളുപ്പം പ്രവര്‍ത്തിക്കുന്ന സ്റ്റാര്‍ട്ട് സംവിധാനം, ഡിജിറ്റല് അനലോഗ് ഇന്‍സ്ട്രമെന്റ് ക്ലസ്റ്റര്, മൂന്നുതലമുള്ള ട്രാക്ഷന് കണ്‍ട്രോള് എന്നിവയും സുസുക്കി വി-സ്‌ട്രോം 650 XT -യില് എടുത്തുപറയണം.\nസുസുക്കിയുടെ ചെലവുകുറഞ്ഞ അഡ്വഞ്ചര് ബൈക്കുകളില് ഒന്നാണ് ഇപ്പോള് വന്നിരിക്കുന്ന അവതാരം. വിപണിയില് കവാസാക്കി വേര്‍സിസ് 650 മാത്രമാണ് സുസുക്കി വി-സ്‌ട്രോം 650 XT -യുടെ എതിരാളി.\nകൂടുതല്... #സുസുക്കി മോട്ടോർസൈക്കിൾ #ന്യൂ ലോഞ്ച് #suzuki motorcycle #new launch\nSuzuki V-Strom 650 XT Launched In India. Read in Malayalam.\nStory first published: Friday, October 5, 2018, 16:39 [IST]


Emalayalee.com - ലാലിന് പിന്നാലേ മമ്മൂക്കയും ചാനല് റിപ്പോര്‍ട്ടറാകുന്നു\nലാലിന് പിന്നാലേ മമ്മൂക്കയും ചാനല് റിപ്പോര്‍ട്ടറാകുന്നു\nFILM NEWS 15-Jul-2012\nലാലിന് പിന്നാലേ മമ്മൂക്കയും ചാനല് റിപ്പോര്‍ട്ടറാകുന്നു. ദീപന് സംവിധാനം ചെയ്യുന്ന 'ന്യൂസ്‌മേക്കറി'ലാണ് മമ്മൂട്ടി ചാനല് റിപ്പോര്‍ട്ടറായി വേഷമിടുന്നത്. ഗുജറാത്തുകാരിയായ നികേഷാ പട്ടേലാണ് നായിക. ദ്രുതഗതിയില് ചിത്രീകരണം പൂര്‍ത്തിയാക്കാന് തീരുമാനിച്ചിരിക്കുന്ന ചിത്രം ഓണത്തിന് പ്രദര്‍ശനത്തിനെത്തിക്കാനാണ് അണിയറക്കാരുടെ ശ്രമമെന്നറിയുന്നു. ജോഷി സംവിധാനം ചെയ്യുന്ന 'റണ് ബേബി റണ്ണി'ല് മോഹന്‍ലാലും ചാനല് റിപ്പോര്‍ട്ടറുടെ വേഷത്തിലാണ്. ഓണത്തിനാവും ഈ ചിത്രവും തിയേറ്ററുകളിലെത്തുക.\nഅടുത്തിടെയായി മമ്മൂട്ടി ചിത്രങ്ങള്‍ക്ക് പ്രതീക്ഷിച്ച വിജയം നേടാനായിരുന്നില്ല. അതിനാല് 'ന്യൂസ് മേക്കറി'നു വേണ്ടി ഏറെ കരുതലോടെയാണ് മമ്മൂട്ടിയും ദീപനും നീങ്ങുന്നതെന്നാണ് വിവരം. 'ന്യൂസ്‌മേക്കറു'ടെ കഥ കേട്ട മമ്മൂട്ടി തന്റേതായ ചില തിരുത്തലുകള് നിര്‍ദ്ദേശിക്കുകയും അതനുസരിച്ച് തിരക്കഥയില് ചില മാറ്റങ്ങള് വരുത്തുകയും ചെയ്തുവെന്നാണ് റിപ്പോര്‍ട്ടുകള്.\n2010 ല് എസ്.ജെ.സൂര്യ സംവിധാനം ചെയ്ത 'പുലി'യെന്ന തെലുങ്കു ചിത്രത്തില് പവന് കല്ല്യാണിന്റെ നായികയായഭിനയിച്ചുകൊണ്ടാണ് നികേഷ അഭിനയരംഗത്ത് ഹരിശ്രീ കുറിക്കുന്നത്. തെലുങ്ക് കൂടാതെ കന്നഡയിലും തമിഴിലും നികേഷ തന്റെ സാന്നിദ്ധ്യമറിയിച്ചിട്ടുണ്ട്. പൃഥ്വിരാജിനെ നായകനാക്കി റോഷന് ആന്‍ഡ്രൂസ് ഒരുക്കുന്ന 'മുംബൈ പോലീസി'ലും നികേഷയെയാണ് നായികയായി കരാര് ചെയ്തിട്ടുള്ളതെന്ന് കേള്‍ക്കുന്നു. ഗുജറാത്തുകാരായ മാതാപിതാക്കളുടെ മകളായി ബ്രിട്ടനില് ജനിച്ച നികേഷ മികച്ച മോഡലും കൂടിയാണ്.\nനേരത്തെ പൃഥ്വിരാജിനെ നായകനാക്കി 'പുതിയ മുഖം', 'ഹീറോ' എന്നീ ചിത്രങ്ങളൊരുക്കിയിട്ടുള്ള സംവിധായകനാണ് ദീപന്. ഷാജി കൈലാസിന്റെ അസിസ്റ്റന്റായിരുന്ന ദീപന്റെ ആദ്യ സംവിധാനസംരംഭമായ 'പുതിയ മുഖം' വിജയം നേടിയപ്പോള് 'ഹീറോ' വന് ബോക്‌സ് ഓഫീസ് പരാജയമാണ് ഏറ്റുവാങ്ങിയത്.\nമമ്മൂട്ടിയുടെ പേഴ്‌സണല് അസിസ്റ്റന്റും മേക്കപ്പ്മാനുമായ ജോര്‍ജ്ജാണ് സില്‍സില് സെല്ലുലോയിഡിന്റെ ബാനറില് ന്യൂസ്‌മേക്കര് നിര്‍മ്മിക്കുന്നത്. മുരുകന് കാട്ടാക്കടയുടെ വരികള്‍ക്ക് രതീഷ് വേഗയുടേതാണ് സംഗീതസംവിധാനം. വിനോദ് ഗുരുവായൂരിന്റേതാണ് തിരക്കഥ.


James Vadakkan writes | രാഷ്ട്രീയ വൈരം കൊണ്ട് മോദിയെ എതിർത്തോളൂ.. പക്ഷേ, ഒരു ലക്ഷം കോടി രൂപയുടെ കേന്ദ്ര കാർഷികസഹായ പദ്ധതി തമസ്‌ക്കരിക്കരുത്; കാർഷികോൽപ്പന്ന വിപണിയിലെ ഉദാരവൽക്കരണത്തിനെതിരെ കേരള സർക്കാർ കർഷക വിരുദ്ധ നിലപാടെടുക്കരുത്; 4000 കോടിയുടെ ഔഷധ വന്യജീവി വികസന നിധിയും, 500 കോടിയുടെ തേനീച്ച വളർത്തൽ പദ്ധതിയും കർഷകർ പ്രയോജനപ്പെടുത്തണം; കോവിഡ് പാക്കേജിൽ കർഷകർക്ക് ഗുണം ചെയ്യുന്ന കാര്യങ്ങൾ എന്ത്? ജയിംസ് വടക്കൻ എഴുതുന്നു - MarunadanMalayali.com\nMay 16, 2020 | 06:38 PM IST | Permalink\nകോവിഡ് പ്രതിരോധത്തിന്റെ ഭാഗമായി കേന്ദ്രസർക്കാർ പ്രഖ്യാപിച്ച 20 ലക്ഷം കോടി രൂപയുടെ പാക്കേജിന്റെ വിശദ വിവരങ്ങൾ ഓരോന്നായി പുറത്തുവരികയാണ്. ധനമന്ത്രി നിർമ്മല സീതാരാമൻ ഓരോ ദിവസവും ഓരോ മേഖലയെ കുറിച്ചുള്ള പ്രഖ്യാപനങ്ങൾ നടത്തുകയാണ്. ഇതിൽ കാർഷിക മേഖലയ്ക്ക് ഏറെ പ്രയോജനപ്പെട്ട പാക്കേജാണ് നിർമ്മല പ്രഖ്യാപിച്ചിരിക്കുന്നത് എന്ന അഭിപ്രായവും ഉയരുന്നുണ്ട്. ഇതിൽ വേണ്ടത് പ്രയോജനപ്പെടുത്തുക എന്നതാണ് സംസ്ഥാന സർക്കാർ ഇനി ചെയ്യേണ്ടുന്ന കാര്യം. കേരളത്തിന് പ്രയോജനപ്പെടുന്ന വിധത്തിൽ കോവിഡ് പാക്കേജിനെ എങ്ങനെ ഉപയോഗിക്കാം എന്നതാണ് ഈ ലേഖനത്തിലൂടെ ചെയ്യുന്നത്.\nകാർഷിക വിളകൾക്ക് ലഭിക്കാവുന്ന വിലയെക്കുറിച്ച വിത്തിറക്കും മുൻപേ ധാരണയുണ്ടാക്കാൻ കർഷകന് സഹായകരമാകുന്ന 1955 ലെ ആവശ്യസാധന നിയമത്തിലെ അവശ്യവസ്തു നിയമഭേദഗതി കാർഷികോൽപ്പന്ന വിപണന (എപിഎംസി) നിയമത്തെ തന്നെ ഇല്ലാതാക്കുമെന്ന കാർഷിക മേഖലയുമായി ബന്ധമില്ലാത്ത ഇടതു കർഷക സാമ്പത്തിക വിദഗ്ധരുടെ അഭിപ്രായങ്ങൾ കാർഷക വിരുദ്ധമാണ്. കഴിഞ്ഞ 50 വർഷമായി കേരളത്തിൽ എംപിഎംസി പ്രവർത്തിക്കുന്നില്ല എന്നാൽ എപിഎംസിയുടെ കീഴിൽ കാർഷിക ഉൽപ്പന്ന മാർക്കറ്റിങ് സമിതികൾ ആണ് മറ്റു സംസ്ഥാനങ്ങളിലെ കാർഷിക വിപണി നിയന്ത്രിക്കുന്നത്. എന്നാൽ കേരളത്തിൽ സ്വകാര്യമേഖലയായിരുന്നു കാർഷിക വിപണി നിയന്ത്രിച്ചിരുന്നത്.\nകുത്തകവൽക്കരണവും മറ്റും തടയാനായി കാർഷിക വിപണിയെ സർക്കാർ നിയന്ത്രണത്തിൽ നിലനിർത്തണമെന്ന നിലപാടുള്ള ഇടതുപക്ഷ പാർട്ടികളും കർഷക സംഘടനകളും ഭരണം നടത്തുന്ന കേരളം അടക്കമുള്ള സംസ്ഥാനങ്ങളിൽ പോലും കാർഷിക വിപണിയിൽ സർക്കാർ സാന്നിധ്യമില്ല. ഉദാഹരണത്തിന് 35 ലക്ഷം വരെ പച്ചക്കറി വിൽക്കുന്ന കേരള സംസ്ഥാന പച്ചക്കറി വിപണി 8750 കോടി രൂപയുടെതാണ്. ഇതിൽ സർക്കാർ സ്ഥാപനമായ ഹോർട്ടികോർപ്പിന്റെ വിൽപ്പന 69 കോടി മാത്രമാണെന്നത് ഓർക്കണം. സർക്കാരിന്റെ മറ്റൊരു പച്ചക്കറി വിപണന സ്ഥാപമായ വിഎഫ്പിസികെയുടെ വിൽപ്പന 246 കോടിയുമണ്. അതായത് വെറും 4% മാത്രമാണ് സർക്കാർ നിയന്ത്രണത്തിലുള്ളതെന്ന് വ്യക്തം.\nഒരു ലക്ഷം കോടി പദ്ധതിയിൽ പരമാവധി നേടിയെടുക്കണം\nനിർമ്മല സീതാരാമൻ പ്രഖ്യാപിച്ച കർഷികാശ്വാസ പദ്ധതികളിൽ ഗുണകരമായ മേഖലകളും ഉണ്ട്. കാർഷിക മേഖലയിൽ അടിസ്ഥാന സൗകര്യ വികസനത്തിന് നബാർഡ് മുഖേന പ്രാഥമിക കാർഷിക സഹകരണ സംഘങ്ങൾ, കർഷക ഉൽപാദക സംഘടനകൾ, സ്റ്റാർട്ട് അപ്പുകൾ തുടങ്ങിയവയ്ക്ക് ഒരു ലക്ഷം കോടി രൂപയുടെ നിധി പദ്ധതി കേരളത്തിന് ഏറെ ഗുണം ചെയ്യും. ഇതുപോലെ തന്നെ കന്നുകാലി മത്സ്യ മേഖലയിയേക്കുള്ള 54000 കോടി രൂപയുടെ പദ്ധതികളും കേരളം ഫലപ്രദമായി വിനിയോഗിക്കണം. പാൽ സംസ്‌കരണം മൂല്യവർദ്ധന, കാലിത്തീറ്റ ഉൽപാദനം എന്നിവക്ക് സ്വകാര്യ മുതൽ മുടക്ക് പ്രോത്സാഹിപ്പിക്കാൻ 15,000 കോടി രൂപയുടെ വികസന നിധിയും 4000 കോടി രൂപയുടെ ഔഷധ വന്യജീവി വികസന നിധിയും, 500 കോടി രൂപയുടെ തേനീച്ച വളർത്തൽ മേഖലയിലെ നിധിയും കേരളത്തിലെ കർഷകർക്ക് എങ്ങനെ പരമാവധി പ്രയോജനപ്പെടുത്താമെന്നതിനെപ്പറ്റി ചിന്ത ഉണ്ടാകണം.\nകൊറോണ കാലത്ത് പാൽ സംസ്‌കരിച്ചും പാൽ പൊടിയാക്കാനും പാൽ ലഭിക്കാത്തിടത്ത് പാൽ ലഭ്യമാക്കാനും സംസ്ഥാന മുഖ്യമന്ത്രി പിണറായി വിജയൻ തന്നെ തമിഴ്‌നാട് മുഖ്യമന്ത്രിയെ സമീപിക്കേണ്ടിവന്നു. ഈ സമീപനം മാറണം. പാൽ സംസ്‌കരണത്തിനായുള്ള ശതകോടകളുടെ സൗജന്യ കേന്ദ്ര സഹായം നേരത്തെ നാം ഉപയോഗിച്ചില്ലെന്നാണ് ഇപ്പോാൾ കോവിഡ് കാലത്ത് തമിഴ്‌നാടിനെ ആശ്രയിക്കേണ്ട അവസ്ഥ ഉണ്ടാക്കിയത്. റബർ വിലയിലെ തകർച്ചയിൽ കർഷകർക്ക് താങ്ങാകാൻ തേനീച്ച വളർത്തലെങ്കിലും കൊണ്ട് സാധിക്കും. വലിയ ഡിമാന്റുള്ള ആഗോള തേൻവിപണിയാണ് മുന്നിലുള്ളത്. അതുകൊണ്ട് കർഷകർ ഈ മേഖല ശരിക്കും ഉപയോഗിക്കുകയാണ് വേണ്ടത്.\nകേന്ദ്ര സർക്കാറിന്റേത് നടപ്പിലാക്കുന്ന പദ്ധതികളാണ്. കൊറോണ ലോക്ഡൗണിൽ കേരളത്തിലെ 27 ലക്ഷം കർഷകർക്ക് കേന്ദ്രം 2000 രൂപ ധനസഹായം പിഎം കിസാൻ പദ്ധതിയിലൂടെ ഒറ്റ ദിവസം കൊണ്ട് നൽകിയത് ഇതിൽ ഒര ഉദാഹരണമാണ്. അതേ സമയം കേരള സർക്കാർ ഒറ്റ രൂപയുടെ ധനസഹായം കേരളത്തിലെ കർഷകർക്ക് നൽകിയിട്ടില്ല. വാചകമടിക്ക് അപ്പുറത്തേക്ക് പ്രവർത്തികളിലേക്ക് കടക്കുയാണ് സംസ്ഥാന സർക്കാർ ചെയ്യേണ്ടത്. അതുകൊണ്ട് രാഷ്ട്രീയത്തിലെ സാമ്പത്തികം മലയാൡമറക്കരുത്.\nലക്ഷം കോടിയിൽ സഹകരണ ബാങ്കുകളുടെ പങ്ക്\nകൃഷിയെ പുനരുദ്ധരിക്കാനുള്ള 11 പദ്ധതികളാണ് കേന്ദ്രം പ്രഖ്യാപിച്ചിരിക്കുന്നത്. ഇതിൽ 8 എണ്ണവും ഉൽപാദന ശേഷി കൂട്ടുന്നതുമായി ബന്ധപ്പെട്ടതാണ്. ഒരു ലക്ഷം കോടി രൂപയാണ് അടിസ്ഥാന സൗകര്യ വികസനത്തിനായി മാറ്റി വെച്ചിരിക്കുന്നത്. അത് മൂല്യവർദ്ധിത ഉൽപ്പന്നങ്ങൾ വികസിപ്പിക്കുന്നതിന് കോൾഡ് ചെയിൻ പോലെയുള്ള കാര്യങ്ങളാണ്. ഇവയൊക്കെ പ്രാദേശിക സഹകരണ സംഘങ്ങൾ വഴിയും കർഷക ഉൽപാദക കമ്പനികളുമായി ബന്ധപ്പെട്ടാണ് നടക്കേണ്ടത്. കേരളത്തിൽ കാർഷിക ഉൽപാദന കമ്പനികളുമായി ബന്ധപ്പെട്ടാണ് നടക്കേണ്ടത്. കേരളത്തിൽ കാർഷിക ഉൽപാദന കമ്പനികൾ അത്ര പടന്നു പന്തലിച്ചിട്ടില്ലെങ്കിലും രാജ്യത്തെ ഏറ്റവും ശക്തമായ പ്രാഥമിക കാർഷിക സഹകരണ ബാങ്കുകൾ കേരളത്തിലേതാണ്. 11 ഇന പാക്കേജുകളിൽ കാർഷികോൽപ്പന്നങ്ങളുടെ വിപണനം കയറ്റുമതി എന്നിവ ക്ലസ്റ്റർ അടിസ്ഥാനത്തിൽ നടത്തുമെന്നും പറയുന്നു.\nകേരളത്തിൽ 1670 പ്രാദേശിക സഹകരണ ബാങ്കുകൾക്ക് 2929 ശാഖകളുണ്ട്. ഈ ബാങ്കുകളിൽ 95478 കോടി രൂപയുടെ നിക്ഷേപവും 76643 കോടി രൂപയുടെ വായ്പയും ഉണ്ട്. ഇതിൽ 1086 ബാങ്കുകൾക്ക് സ്വന്തമായി ഗോഡൗൺ ഉണ്ട്. 108 ബാങ്കുകൾക്ക് വാടക ഗോഡൗണുണ്ട്. ഇവ കൂടാതെ സംസ്ഥാന സഹകരണ ബാങ്കും ജില്ലാ സഹകരണ ബാങ്കുകളും ചേർന്ന് രൂപീകരിച്ച കേരള ബാങ്കിന് 826 ശാഖകളും 70447 കോടി രൂപാ നിക്ഷേപവും 42974 കോടി രൂപ വായ്പയും ഉണ്ട്. അങ്ങനെ 3755 ഓഫീസുകളിയാലി കേരളത്തിൽ കിടക്കുന്ന സംസ്ഥാന സഹകരണ ബാങ്കുകൾ തന്നെയായിരിക്കണം കേന്ദ്രസർക്കാരിന്റെ ഒരു ലക്ഷം കോടി രൂപയുടെ നിധി പരമാവധി ഉപയോഗിക്കേണ്ടത്.\nകോൾഡ് സ്‌റ്റോറേജ് ചെയിനുകൾ\nരാജ്യത്തെ കർഷകർ നേരിടുന്ന ഏറ്റവും വലിയ പ്രശ്‌നം കാർഷിക ഉൽപ്പന്നെങ്ങൾ കേടുകൂടാതെ സൂക്ഷിക്കുക എന്നതാണ്. ഭക്ഷ്യ സംസ്‌ക്കരണ രംഗത്ത് പിന്നോട്ടു പോകാതിരിക്കുനുള്ള പദ്ധതികളും നിർമ്മലയുടെ പ്രഖ്യാപനത്തിലുണ്ട്. ഭക്ഷ്യ സംസ്‌കരണ വ്യവസായങ്ങൾക്ക് ഏറെ പ്രയോജനമാണ് കാർഷിക മേഖലയിലെ കേന്ദ്ര പ്രഖ്യാപനം. അതിൽ കോൾഡ് സ്‌റ്റോറേജ് ചെയിൻ സ്ഥാപിക്കാൻ 10000 കോടി രൂപയും പഴങ്ങളുടെയും പച്ചക്കറികളുടെയും ഗതാഗതത്തിന് 500 കോടിയും വകയിരിത്തിയിട്ടണ്ട്. ഈ തുകയിൽ പരമാവധി നേടിയെടുക്കാൻ കേരളം ശ്രമിക്കുകയാണ് വേണ്ടത്.\nകാർഷിക വിപണികൾ പുനഃസ്ഥാപിക്കണം\nകർഷകർക്ക് മികച്ച വില കിട്ടാത്തതിന്റെ പ്രധാന കാരണം വിപണികളിൽ ഉൽപ്പനങ്ങൾ സമയത്ത് എത്തിക്കാൻ സാധിക്കാത്തതും പകരമായ ഏജന്റുമാർ (മൊത്തക്കച്ചവടക്കാർ) മനഃപൂർവം പച്ചക്കറികളും പഴങ്ങളും വാങ്ങുന്നതാണ്. ഇവർ വാങ്ങുന്നത് താമസിപ്പിക്കുകയും തമസിച്ചാൽ ഉൽപ്പങ്ങൾ ചീഞ്ഞു നശിക്കുമെന്നതിനാൽ തുച്ഛമായ വിലക്ക് നൽകാൻ കർഷകൻ നിർബന്ധിതരാവുകയും ചെയ്യുന്നു. ഇടനിലക്കാർ ഈ കാർഷിക ഉൽപ്പന്നങ്ങൾ വിപണിയിലേക്ക് എത്തിക്കുമ്പോൾ ചീഞ്ഞു പോകാതിരിക്കാൻ ആരോഗ്യത്തിനു മാരകമായ രാസവസ്തുക്കൾ ഉപയോഗിക്കുന്നു. ഇതാണ് കേരളത്തിലെ കർഷകരുടെ ശാപം എന്ന് എല്ലാവർക്കും അറിയാം. എന്നാൽ ഈ പ്രശ്‌നങ്ങൾ പരിഹരിക്കാൻ ആരും മുന്നോട്ട് വരുന്നില്ല. ഈ പോരായ്മകൾ പരിഹരിക്കാനാണ് കേന്ദ്രസർക്കാർ 11 ഇന കർഷക രക്ഷാപദ്ധതിയിലൂടെ മുന്നിട്ടിറങ്ങിയിരിക്കുന്നത്.\nസഹകരണ വകുപ്പും കൃഷിവകുപ്പും സംയുക്തമായി പ്രവർത്തിക്കണം\nശക്തമായ സാമ്പത്തിക അടിത്തറയും ജനകീയ പിന്തുണയും പ്രൊഫഷണൽ അപ്രോച്ചും ആവശ്യമാണ്. സംസ്ഥാന സഹകരണ വകുപ്പ് കൃഷി വകുപ്പുമായി കൈകോർത്ത് എത്രയും പെട്ടെന്ന് കേന്ദ്രം ഓഫർ ചെയ്ത 1 ലക്ഷം കോടിയിൽ പരമാവധി സ്വന്തമാക്കാൻ ശ്രമിക്കണം. ഡൽഹി പ്രതിനിധി സമ്പത്തിന് കാശു കൊടുക്കുന്ന നിലയ്ക്ക് അദ്ദേഹത്തെ കൊണ്ടു തന്നെ ഇത് സാധിപ്പിക്കാൻ സംസ്ഥാന സർക്കാറിന് കഴിയണം. കാർഷിക മേഖലയുടെ പുനരുദ്ധാരണത്തിന് ആഗോള നിലവാരത്തിലുള്ള അടിസ്ഥാന സൗകര്യങ്ങളുണ്ടാകേണ്ടതും അനിവാര്യമാണ്. അതുകൊണ്ട് തന്നെ കൃഷി വികസനം മത്സ്യ ബന്ധനം മൃഗസംരക്ഷണം എന്നീ മേഖലകളിലെ ഭൗതിക പശ്ചാത്തല വികസനത്തിന് ഊന്നൽ നൽകുന്ന കേന്ദ്രധനമന്ത്രിയുടെ 11 ഇന കാർഷിക സഹായ പാക്കേജ് പരമാവധി പ്രയോജനപ്പെടുത്താൻ സംസ്ഥാനം മുന്നോട്ട് വരണം.


വാർത്ത - ചൂടുള്ള വളയുന്ന ഗ്ലാസ്\nചൂടുള്ള വളയുന്ന ഗ്ലാസ്\nഅഡ്മിൻ നമ്പറിലൂടെ. 24, 2020\nഅലങ്കാരത്തിനായി പ്രത്യേകമായി ഉപയോഗിക്കുന്ന ഒരു ഗ്ലാസ് ഉൽപ്പന്നമാണ് അലങ്കാര ഗ്ലാസ്, അവയിൽ മിക്കതും എംബോസിംഗ്, ഫ്രോസ്റ്റിംഗ്, പെയിന്റിംഗ് മുതലായവ ഉൾപ്പെടെ ആഴത്തിൽ പ്രോസസ്സ് ചെയ്തിട്ടുണ്ട്.\nജോയിഷിംഗ് വളഞ്ഞ ടെമ്പർഡ് ഗ്ലാസ്ഒരു പ്രത്യേക പൂപ്പലും ഉപകരണങ്ങളും ഉപയോഗിച്ച് മൃദുവാക്കുന്ന സ്ഥലത്തേക്ക് പ്രോസസ്സ് ചെയ്യുന്നു, തണുത്ത വായുവിലൂടെ വേഗത്തിലും ഏകതാനമായും തണുക്കുന്നു. ദിദൃഡപ്പെടുത്തിയ ചില്ല് ഉപരിതലത്തിൽ ഒരു ഏകീകൃത കംപ്രസ്സീവ് സ്ട്രെസ് ഉണ്ടാക്കുന്നു, കൂടാതെ ആന്തരിക ടെൻസൈൽ സ്ട്രെസ് രൂപം കൊള്ളുന്നു, ഇത് ഗ്ലാസ് ഫലപ്രദമായി മെച്ചപ്പെടുത്തുന്നു. ഗ്ലാസിന് ഗ്ലാസിന്റെ നാലിരട്ടി വളയുന്നതും ഇംപാക്ട് പ്രതിരോധവും ഉണ്ട്. ഇത് തകർക്കുമ്പോൾ, ചതയ്ക്കുന്ന രീതി ടെമ്പർഡ് ഗ്ലാസിന് സമാനമാണ്. വൃത്താകൃതിയിലുള്ള കോണാകൃതിയിലുള്ള സൂക്ഷ്മ കണങ്ങൾ മനുഷ്യശരീരത്തിന് ഹാനികരമല്ല.\nഅതിനാൽ, ഇതിനെ ഒരുതരം സുരക്ഷാ ഗ്ലാസ് എന്നും വിളിക്കുന്നു. ചതയ്ക്കുന്ന രീതി അതേപോലെ തന്നെ ദൃഡപ്പെടുത്തിയ ചില്ല്. വൃത്താകൃതിയിലുള്ള കോണാകൃതിയിലുള്ള സൂക്ഷ്മ കണങ്ങൾ മനുഷ്യശരീരത്തിന് ഹാനികരമല്ല. അതിനാൽ, ഇതിനെ ഒരുതരം സുരക്ഷാ ഗ്ലാസ് എന്നും വിളിക്കുന്നു.\nകെട്ടിടനിർമ്മാണ ചട്ടങ്ങൾ പാലിക്കുകയും സുരക്ഷാ ആവശ്യകതകൾക്കായി കർശനമാക്കുകയും ശക്തിപ്പെടുത്തുകയും ചെയ്യേണ്ട ആർക്കിടെക്റ്റുകൾക്കുള്ള മികച്ച ഓപ്ഷനാണിത്. ഗുണനിലവാരം ഉറപ്പുവരുത്തുക, ഉൽ‌പാദനത്തിന്റെ ഗുണനിലവാരത്തിൽ ഉപയോഗിക്കുന്ന മെറ്റീരിയൽ ചൈന ടെമ്പർഡ് ഗ്ലാസ് വിതരണക്കാരനും ഉപഭോക്താവും നിർണ്ണയിക്കണം. ഇത് ഞങ്ങളുടെ എല്ലാ സാധാരണ ഫ്ലോട്ട് കട്ടിയിലും വലുപ്പത്തിലും ലഭ്യമാണ്, അങ്ങനെ ദൃഡപ്പെടുത്തിയ ചില്ല് വ്യത്യസ്ത കനം അനുസരിച്ചാണ് വില നിശ്ചയിക്കുന്നത്.\nദൃഡപ്പെടുത്തിയ ചില്ല്ഒരു തരം പ്രെസ്‌ട്രെസ്ഡ് ഗ്ലാസ് ആണ്. ശാരീരികമോ രാസപരമോ ആയ രീതികളിലൂടെ, ഗ്ലാസിന്റെ ഉപരിതലത്തിൽ ഏകീകൃത കംപ്രസ്സീവ് സ്ട്രെസ് രൂപം കൊള്ളുന്നു, അകത്ത് പിരിമുറുക്കം രൂപം കൊള്ളുന്നു. അത്തരം ഉരുക്ക് സമ്മർദ്ദത്തിന്റെ സാന്നിധ്യമാണ് ഗ്ലാസ് പ്രതലത്തിൽ മൈക്രോക്രാക്ക് പ്രചരണം ഫലപ്രദമായി സംഘടിപ്പിക്കാൻ കഴിയുന്നത്, അങ്ങനെ ദൃഡപ്പെടുത്തിയ ചില്ല് ഉയർന്ന മെക്കാനിക്കൽ ശക്തിയും നല്ല താപ സ്ഥിരതയും സുരക്ഷാ പ്രകടനവും ഉണ്ട്.\nജോയിഷിംഗ് ഗ്ലാസ് ഉയർന്ന നിലവാരമുള്ള ഉൽപ്പന്നങ്ങൾക്കും മികച്ച സേവനങ്ങൾക്കുമായി ചൈനയിലെ ഏറ്റവും പ്രൊഫഷണൽ ഗ്ലാസ് നിർമ്മാതാക്കളിലും വിതരണക്കാരിലും അറിയപ്പെടുന്നു. ഞങ്ങളുടെ പ്രധാന ഉൽപ്പന്നങ്ങളിൽ ഉൾപ്പെടുന്നു ദൃഡപ്പെടുത്തിയ ചില്ല്, ലാമിനേറ്റഡ് ഗ്ലാസ്, ഇൻസുലേറ്റഡ് ഗ്ലാസ്, ഫ്രോസ്റ്റഡ് ഗ്ലാസ്, സോളാർ ഗ്ലാസ്, മുതലായവ.\nപോസ്റ്റ് സമയം: നവംബർ -24-2020


ak saseendran pinarayi vijayan പാര്‍ട്ടി പ്രശ്‌നമെന്ന് കരുതിയാണ് ഇടപെട്ടത്; ഫോണ് വിവാദത്തില് മുഖ്യമന്ത്രിക്ക് വിശദീകരണം നല്‍കി എ കെ ശശീന്ദ്രന്\nപീഡന പരാതി ഒത്തുതീര്‍പ്പാക്കാന് ശ്രമിച്ചെന്ന ആരോപണത്തില് മുഖ്യമന്ത്രിയോട് വിശദീകരണം നല്‍കി മന്ത്രി എ കെ ശശീന്ദ്രന്. പരാതി പിന്‍വലിക്കാനല്ല ആവശ്യപ്പെട്ടതെന്നും പാര്‍ട്ടി പ്രശ്‌നമാണെന്ന് കരുതിയാണ് ഫോണില് സംസാരിച്ചതെന്നും മന്ത്രി വിശദീകരിച്ചു. മാധ്യമങ്ങളോടും ഇതേ പ്രതികരണമാണ് എ കെ ശശീന്ദ്രന് നടത്തിയത്. ഒരു തവണ മാത്രമാണ് പരാതിക്കാരിയുടെ പിതാവിനെ വിളിച്ചത്. പിന്നീട് ഒരിക്കലും വിഷയത്തില് ഇടപെട്ടിട്ടില്ല. വിളിക്കാനും സംസാരിക്കാനും സ്വാതന്ത്ര്യമുള്ള നേതാവിനെയാണ് ഫോണില് വിളിച്ചതെന്നും മന്ത്രി മാധ്യമങ്ങളോട് പറഞ്ഞിരുന്നു.\nRead Also: എ കെ ശശീന്ദ്രന്റെ ഫോണ്‍വിവാദം എന്‍സിപി അന്വേഷിക്കും; മാത്യൂസ് ജോര്‍ജിന് ചുമതല\nഎ. കെ ശശീന്ദ്രനാണെന്ന് പരിചയപ്പെടുത്തിക്കൊണ്ടാണ് പരാതിക്കാരിയുടെ പിതാവിന് മന്ത്രിയുടെ ഫോണ് കോള് എത്തിയത്. മന്ത്രി എ. കെ ശശീന്ദ്രനാണോ എന്ന് പരാതിക്കാരിയുടെ പിതാവ് ചോദിക്കുന്നു. ഇതിന് ശേഷമാണ് അവിടെ പാര്‍ട്ടിയില് ഒരു പ്രശ്‌നമുണ്ടെന്ന് മന്ത്രി പറയുന്നത്. ഇവിടെ പാര്‍ട്ടിയില് പ്രശ്‌നമൊന്നുമില്ലെന്നും മന്ത്രി പറയുന്നത് തനിക്ക് മനസിലാകുന്നില്ലെന്നും പിതാവ് പറയുന്നു. നേരിട്ട് കാണാമെന്ന് മന്ത്രി പറയുന്നുണ്ട്. തന്റെ മകളെ കൈക്ക് പിടിച്ച് പീഡിപ്പിക്കാന് ശ്രമിച്ച കേസാണ് മന്ത്രി തീര്‍പ്പാക്കാന് പറയുന്നതെന്ന് പരാതിക്കാരിയുടെ പിതാവ് പറയുമ്പോള് നല്ല രീതിയില് തീര്‍ക്കണമെന്ന് ശശീന്ദ്രന് പറയുന്നുണ്ട്. വിഷയം വിവാദമായതോടെയാണ് മുഖ്യമന്ത്രിക്ക് വിശദീകരണം നല്‍കിയത്.\nStory Highlights: ak saseendran pinarayi vijayan\nRead more on: ak saseendran | NCP Minister | pinarayi vijayan


Uncategorized Archives - News 46 TimesNews 46 Times\nവന്ന വഴി ഒരിക്കലും മറക്കാത്ത ഒരു കുട്ടിയാണ്, വലിയ നടിയായില്ലേ ഇനി എന്നെ അറിയില്ല എന്ന് ഞാൻ വിചാരിച്ചിരുന്നു പക്ഷെ ! അവർ എന്നെ ഞെട്ടിച്ചു ! നയൻതാരയെ കുറിച്ച് ഷീല പറയുന്നു !\nമലയാള സിനിമയുടെ അഭിമാനമാണ് നടി ഷീല, ഒരു സമയത്ത് മലയാള സിനിമ മേഖല അടക്കിവാണ തറ റാണി. സ്ത്രീകൾ സിനിമ എന്ന മേഖലയിലേക്ക് കടന്നു വരാൻ മടിച്ചുനിന്ന സമയത്ത് ഏറെ ശക്തയായി സിനിമയിൽ എത്തി\nആ പ്രതിസന്ധി ഘട്ടത്തിൽ ശോഭനക്ക് തുണയായ ജോൺ പോൾ, ആ സ്വപ്നം സഫലമാകാൻ കാത്തിരുന്ന മഞ്ജു ! ഉടൻ തിരിച്ചുവരും എന്ന പ്രതീക്ഷയിൽ മമ്മൂട്ടി ! ജോൺ പോളിന്റെ ഓർമകളിൽ താരങ്ങൾ !\nമലയാള സിനിമയിൽ ഒട്ടനവധി ഹിറ്റുകൾ സമ്മാനിച്ച തിരക്കഥാകൃത്ത് ജോൺ പോളിന്റെ വിടവാങ്ങൽ മലയാള സിനിമക്ക് സംഭവിച്ച തീരാ നഷ്ടങ്ങളിൽ ഒന്ന്. 80 കളുടെ തുടക്കത്തിൽ മലയാളത്തിലെ പ്രഗൽഭരായ സംവിധായകരുമായി ഒരുമിച്ച് പ്രവർത്തിച്ച ജോൺ പോൾ\nപൃഥ്വിരാജിന്റെ വിലക്ക് കാരണം ഞാൻ ആ കാര്യം രഹസ്യമാക്കി വെച്ചിരുന്നു ! എന്നാൽ അന്ന് ഞാൻ നമിച്ചുപോയത് കല്പനയുടെ മുന്നിലാണ് ! ആ സംഭവം വിനയൻ പറയുന്നു !\nമലയാള സിനിമ രംഗത്ത് ഒരുപിടി മികച്ച ചിത്രങ്ങൾ നമുക്ക് സമ്മാനിച്ച പ്രതിഭാശാലിയായ സംവിധായകനാണ് വിനയൻ. അദ്ദേഹത്തിന്റെ സിനിമകളിൽ എന്നും മുന്നിൽ നിൽക്കുന്ന റെക്കോർഡുകൾ സ്വന്തമാക്കിയ മികച്ച ചിത്രം അത്ഭുതദ്വീപ് എന്ന ചിത്രത്തെ കുറിച്ച് ഗിന്നസ്\nഎന്റെ ഭാര്യയോട് എനിക്ക് ബഹുമാനമാണ് ! മക്കളുടെ വിജയത്തിന്റെ മുഴുവൻ പങ്കും എന്റെ രമക്കാണ് ! ഭാര്യയുടെ വിയോഗം സഹിക്കാൻ കഴിയാതെ ജഗദീഷ് !\nമലയാള സിനിമ രംഗത്തെ ചിരി സാന്നിധ്യമായിരുന്നു നടൻ ജഗദീഷ്, അദ്ദേഹം മികച്ചതാക്കിയ എത്രയോ കഥാപാത്രത്തങ്ങൾ ഇന്നും നമ്മൾ ഓർത്ത് ചിരിക്കാറുണ്ട്. നായകനായും, വില്ലനായും, സഹ നടനായും, കൊമേഡിയനായും ജഗദീഷ് മലയാള സിനിമ ചരിത്രത്തിൽ വിസ്മയം\n‘അവഗണനകൾ ഒരുപാട് ഉണ്ടായിട്ടുണ്ട്’ ! ആഘോഷത്തില് പങ്കെടുക്കാന് പുതിയ ഡ്രസ്സ് ഒക്കെ വാങ്ങി കാത്തിരുന്നിട്ടുണ്ട് ! പക്ഷെ എന്നെ ,മാത്രം ആരും വിളിക്കില്ല ! ലാലു അലക്സ് പറയുന്നു !\nവളരെ പേഴ്‌സണലായിട്ട് പറയുവാ…. എന്നൊരു ഒറ്റ ഡയലോഗ് മതി ലാലു അലക്സ് എന്ന നടനെ നമ്മൾ എന്നും ഓർക്കാൻ. നമ്മൾ എന്നും ഞെഞ്ചോട് ചേർത്ത നടന്മാരിൽ ഒരാളാണ് ലാലു അലക്സ്. മലയാളികൾ എന്നും ഞെഞ്ചോട്\nഅച്ഛൻ പോയശേഷം അതേ സ്ഥാനത്ത് നിന്ന് ഞങ്ങളെ വളർത്തിയ മനുഷ്യൻ ! ഞങ്ങൾക്ക് പുതു ജീവിതം തന്ന അദ്ദേഹത്തിന്റെ മുഖത്ത് നോക്കി എനിക്ക് അങ്ങനെ പറയാൻ പറ്റില്ല ! പത്മരാജ് രതീഷ് പറയുന്നു !\nസുരേഷ് ഗോപി ഒരു നടൻ മാത്രമല്ല ഒരു തലമുറയുടെ ആവേശവും ആത്മവിശ്വാസവുമാണ്. തന്റെ മുന്നിൽ കാണുന്ന സങ്കടങ്ങൾക്ക് തന്നാൽ കഴിയും വിധം അദ്ദേഹം കൈപിടിച്ച് കയറ്റാറുണ്ട്. ആ നന്മ നിറഞ്ഞ പ്രവർത്തികൾ അദ്ദേഹം ഒരു\nഒരു സമയത്ത് സൂപ്പർ സ്റ്റാറുകളുടെ ചിത്രത്തിലെ സ്ഥിരം വില്ലനായി തിളങ്ങിയ ഈ നടനെ ഓർമ്മയുണ്ടോ ! ടി എസ് കൃഷ്ണൻ എന്ന നടന് പിന്നീട് സംഭവിച്ചത് !\nമലയാളികൾ ചില അഭിനേതാക്കളെ അങ്ങനെ പെട്ടെന്ന് ഒന്നും മറക്കില്ല, അതിപ്പോൾ ഇനി ചെറിയ വില്ലൻ വേഷങ്ങളിൽ വരുന്നവർ ആണെങ്കിൽ പോലും നമ്മൾ അങ്ങനെ മറക്കില്ല, അത്തരത്തിൽ ഇപ്പോഴും ചില സിനിമകൾ കാണുമ്പോൾ നമ്മളിൽ പലരും\nഇതിനു വേണ്ടി ഞാൻ കാത്തിരുന്നത് പതിനഞ്ച് വർഷമാണ്, ജന്മശ ത്രു ക്കള് എന്ന് കരുതിയവര് പോലും വിളിച്ചു, എനിക്ക് അതിനുള്ള കഴിവ് ഇല്ലാത്തത് കൊണ്ടാണോ എന്നും ഞാൻ ചിന്തിച്ചു ! ഷെല്ലി പറയുന്നു !!\nചില അഭിനേതാക്കൾ ഒരുപാട് മികച്ച വേഷങ്ങൾ ചെയ്തു എന്ന് പറഞ്ഞാലും അവരെ ആരും അനഗ്നെ തിരിച്ചറിയണം എന്നില്ല, ഒരുപക്ഷെ മുൻ നിരയിൽ നിൽക്കുന്ന പല അഭിനേതാക്കളെകാളും കഴിവുള്ളവർ ആയിരിക്കും അവർ, അങ്ങനെ ഒരുപാട് കഴിവ്\nകുടുംബമില്ല, കുട്ടികളില്ല; ഒരുപാട് പേരെ പ്രണയിച്ചിട്ടുണ്ട്, പക്ഷേ അത് അവര്‍ക്ക് അറിയില്ലായിരുന്നു ! ജീവിതത്തെ കുറിച്ചും, ഒപ്പം ആ സന്തോഷ വാർത്തയും ഗുരു സോമസുന്ദരം പറയുന്നു !\nഇപ്പോൾ മിന്നൽ മുരളി എന്ന ചിത്രമാണ് എങ്ങും സംസാര വിഷയം. നല്ല സിനിമകൾ എന്നും മലയാളികൾ ഇരുകയ്യും നീട്ടി സ്വീകരിച്ച ചരിത്രമാണ് നമുക്കുള്ളത്. അത്തരത്തിൽ ഇപ്പോഴിതാ പ്രേക്ഷകർ ഇരുകയ്യും നീട്ടി സ്വീകരിച്ച ഏറ്റവും പുതിയ\nഅമ്മ അന്ന് അവസാനമായി പറഞ്ഞത് ഞാൻ റെക്കോർഡ് ചെയ്തിരുന്നു ! അപകടം ഉണ്ടാകാൻ കാരണം അതായിരുന്നു ! ജൂഹി എല്ലാം തുറന്ന് പറയുന്നു !\nഉപ്പും മുളകും ഒരൊറ്റ ജനപ്രിയ പരിപാടിയിൽ കൂടി ഏവരുടെയും പ്രിയങ്കരിയായി മാറിയ ആളാണ് ജൂഹി റുസ്തഗി. പക്ഷെ ലച്ചു എന്ന പേരിലാണ് താരത്തെ കൂടുതലും അറിയപ്പെടുന്നത്. ഒരു നടി എന്നതിലുപരി മോഡലിംഗ് രംഗത്തും വളരെ


പരസ്പരം എന്ന ഏഷ്യാനെറ്റിൽ സംപ്രേക്ഷണം ചെയ്തിരുന്ന പരമ്പരയിലൂടെ മലയാളികൾക്ക് സുപരിചിതയായ താരമാണ് ലക്ഷ്മി പ്രമോദ്. മിനി സ്‌ക്രീൻ പ്രേക്ഷകരുടെ പ്രിയങ്കരിയായി മാറിയ ഒരു വില്ലത്തിയാണ് ലക്ഷ്മി പ്രമോദ്. അഭിനയ ജീവിതത്തിലേക്ക് കാലെടുത്ത് വെച്ച് കുറച്ചു നാളുകൾക്കുള്ളിൽ തന്നെ ഇടവേള എടുത്ത താരം വീണ്ടും ഒരു തിരിച്ചുവരവ് നടത്തിയിരുന്നു. ഷോർട്ട് ഫിലിമുകളിലൂടെയാണ് താരം അഭിനയ രംഗത്തേക്ക് എത്തിയത്. നീണ്ട കാലത്തെ പ്രണയത്തിനൊടുവിലാണ് താരം വിവാഹിത ആകുന്നത്.\nഅസർ മുഹമ്മദാണ് ലക്ഷ്മിയുടെ ജീവിത നായകൻ. എന്നാൽ ഇടക്കാലത്ത് വെച്ച് കൊട്ടിയത്ത് യുവതി ആത്മ ഹത്യ ചെയ്ത സംഭവം വന്നതോടുകൂടി താരത്തിന് നേരെ നിരവധി വിമർശനങ്ങൾ ഏറ്റുവാങ്ങേണ്ടി വന്നു. തുടർന്ന് മിനിസ്ക്രീനിൽ അധികമൊന്നും ലക്ഷ്മി പ്രമോദിനെ കാണുവാൻ സാധിച്ചിരുന്നില്ല. ഇപ്പോൾ താരം പങ്കുവെക്കുന്ന ചിത്രങ്ങൾ വീണ്ടും ആരാധകർ ഏറ്റെടുക്കാൻ തുടങ്ങിയിട്ടുണ്ട്. ഇപ്പോഴിതാ\nതന്റെ ജീവിതത്തിലെ സന്തോഷകരമായ ഒരു മുഹൂർത്തം ലക്ഷ്മിയും കുടുംബവും ആഘോഷമാക്കിയിരിക്കുകയാണ്. ലക്ഷ്മിയുടെയും ഭർത്താവിന്റെയും വിവാഹവാർഷികം ആയിരുന്നു കഴിഞ്ഞ ദിവസം . പരസ്പരം സീരിയലിൽ അഭിനയിച്ചുകൊണ്ടിരിക്കുമ്പോൾ ആയിരുന്നു ലക്ഷ്മിയുടെ വിവാഹം. മികച്ച ഒരു കുടുംബജീവിതം നയിക്കുകയാണ് താരം ഇപ്പോൾ.\nPrevious Post\tകുടുംബം ഉണ്ടായിട്ടും ടി പി മാധവൻ എന്ന മഹാനടൻ ഗാന്ധിഭവനിലാണ് കഴിയുന്നത്.\nNext Post\t22 വർഷങ്ങൾ കൊണ്ടുള്ള കുടുംബത്തിന്റെ താങ്ങായി ആർച്ചയുടെ ഓട്ടം നിലക്കാതിരിക്കാൻ കുടുംബം ഒറ്റകെട്ടായി.


സെക്രട്ടറിയേറ്റിലെ തീപിടുത്തം, അന്വേഷണത്തിന് യൂണിയൻ പടയും, – NavaKerala News\nHome/Editor's Choice/സെക്രട്ടറിയേറ്റിലെ തീപിടുത്തം, അന്വേഷണത്തിന് യൂണിയൻ പടയും,\nസ്വര്‍ണക്കടത്തുമായി ബന്ധപ്പെട്ടുള്ള സുപ്രധാന രേഖകള് സെക്രട്ടറിയേറ്റിലെ തീപിടുത്തത്തിന്റെ മറവില് നശിപ്പിച്ചുവെന്ന ആരോപണം നിലനില്‍ക്കെ, തീപിടുത്തം ഉണ്ടായ ഓഫീസിലെ ഫയലുകൾ നീക്കം ചെയ്യുന്നത് തടഞ്ഞു. അന്വേഷണം അവസാനിക്കുന്നതുവരെ തീപിടുത്തമുണ്ടായ സെക്ഷനിലെ ഒരു ഫയല് നീക്കവും പാടില്ലെന്ന് അന്വേഷണ സമിതിയാണ് നിർദേശം നൽകിയത്. തീപിടുത്തത്തിന്റെ മറവില്\nസുപ്രധാനമായ ഫയലുകൾ നീക്കം ചെയ്യുന്നതായി പ്രതിപക്ഷ നേതാവും, തുടർന്ന് യു ഡി എഫ് നേതാക്കളും ആരോപണം ഉന്നയിച്ചതിനു പിറകെയാണിത്. തീപിടിത്തത്തിന് പിന്നിൽ നിർണായക ഫയലുകൾ നശിപ്പിക്കാനുള്ള ശ്രമം ഉണ്ടായി എന്ന ആരോപണം പ്രതിപക്ഷം ഉന്നയിച്ചിരിക്കെ, സജീവ സംഘടനാ പ്രവർത്തകരായ സെക്രട്ടറിയേറ്റ് ജീവനക്കാരെ തന്നെ പരിശോധനയ്ക്ക് നിയോഗിച്ചത് സംശയത്തിന് ഇടയാക്കിയിരിക്കുകയാണ്.\nഅണ്ടര് സെക്രട്ടറി എ.പി രാജീവന്, സെക്ഷൻ ഓഫീസർ ആയ സുദര്‍ശനന്, അസിസ്റ്റന്‍റുമാരായ ഹരി പി നായര്, പ്രമോദ് എന്നിവരാണ് ഫയൽ പരിശോധിക്കാനായി നിയോഗിക്കപ്പെട്ടവർ. നാല് പേരും സെക്രട്ടറിയേറ്റിലെ സിപിഎം അനുകൂല സംഘടനയായ സെക്രട്ടറിയേറ്റ് എംപ്ലോയീസ് യൂണിയനിലെ സജീവ പ്രവർത്തകരാണ്. എ പി രാജീവൻ കോടിയേരി ബാലകൃഷ്ണൻ മന്ത്രിയായിരുന്നപ്പോൾ പേഴ്സണൽ സ്റ്റാഫിൽ ഉണ്ടായിരുന്ന വ്യക്തിയാണ്. ഹരി പി നായർ ജോലി ചെയ്യുന്ന സെക്ഷനിലെ ഫയലുകളാണ് കൂടുതലും നശിപ്പിക്കപ്പെട്ടത്. അന്വേഷണ സംഘത്തെ സഹായിക്കാനെന്നപേരിൽ ഇവരെ നിയോഗിച്ചുകൊണ്ടു ഉത്തരവുണ്ടായത് നിലവിലുള്ള സംശയങ്ങൾക്ക് ആക്കം കൂട്ടുകയാണ്.അന്വേഷണ സമിതിയെ സഹായിക്കാനായി സര്‍ക്കാര് നിയോഗിച്ചിരിക്കുന്നത് അട്ടിമറി ശ്രമത്തില് മുന്‍നിരയിലുണ്ടായിരുന്നവരെയാണെന്ന് ആക്ഷേപം ഉയര്‍ന്നിരിക്കുകയാണ്. ഇടത് നേതാക്കളെ അന്വേഷണത്തിനിടെ നിയോഗിച്ചത് പ്രതിപക്ഷം ആയുധമാക്കുമെന്ന് ഇതോടെ ഉറപ്പാവുകയാണ്.\nപൊതുഭരണ വിഭാഗത്തില് സുരക്ഷാ ക്രമീകരണങ്ങള് വര്‍ധിപ്പിക്കുന്നതിന് പതിനൊന്ന് ശുപാര്‍ശകള് ഉള്‍പ്പെടെ അന്വേഷണ തലവനും ദുരന്ത നിവാരണ സമിതി കമ്മീഷണറുമായ ഡോ. എ കൗശികന് സമര്‍പ്പിച്ച റിപ്പോര്‍ട്ടിലാണ് തീപിടുത്തം ഉണ്ടായ ഓഫീസിലെ ഫയലുകൾ നീക്കം ചെയ്യരുതെന്നു നിർദേശിക്കുന്നത്. അന്വേഷണം കഴിയുന്നത് വരെ ജിഎഡി, അഥവാ പൊതുഭരണവകുപ്പിന്റെ പൊളിറ്റിക്കല് പ്രോട്ടോക്കോള് വിഭാഗത്തില് നിന്ന് ഒരു ഫയലും പുറത്തേക്ക് കൊണ്ടുപോകാനോ, അകത്തേക്ക് കൊണ്ടുവരാനോ പാടില്ലെന്നാണ് ഡോ. കൗശികന് നല്‍കിയ റിപ്പോര്‍ട്ടില് ചൂണ്ടിക്കാട്ടിയിരിക്കുന്നത്. ഇരുപത്തിനാല് മണിക്കൂറും ഇവിടെ ഓഫീസിനകത്ത് സിസിടിവി സ്ഥാപിക്കണം. നിലവില് ഓഫീസിന് പുറത്ത് മാത്രമാണ് സിസിടിവി ഉള്ളത്. 24 മണിക്കൂറും ഇവിടെ പൊലീസ് ഗാര്‍ഡ് വേണമെന്നും ആവശ്യമുണ്ട്. ഓണക്കാല അവധിയായതിനാല് ഇതില് ഇളവുകള് വന്നേക്കാം. അത് പാടില്ല. കര്‍ശന സുരക്ഷ തന്നെ ഇവിടെ ഉണ്ടാകണം. തീപ്പിടിത്തമുണ്ടായ സമയം വരെയുള്ള എല്ലാ ഫയലുകളും ഇ ഫയലുകളായോ എന്ന് കൃത്യമായി പരിശോധിക്കണം. പുറത്തുള്ള സിസിടിവി ദൃശ്യങ്ങളെല്ലാം കൃത്യമായും സൂക്ഷിച്ചിട്ടില്ലേ എന്ന് ഉറപ്പാക്കണം. ഇ ഫയലല്ല, കടലാസ് ഫയലാണെങ്കില് ഇതേക്കുറിച്ച് കൃത്യമായ വിവരങ്ങള് ശേഖരിക്കാന് പ്രതിബദ്ധതയുള്ള, വിശ്വാസ്യതയുള്ള ഒരു സംഘം ഉദ്യോഗസ്ഥരുടെ സഹായം തേടണം. ഭാഗികമായി കത്തിയിട്ടുള്ള കടലാസ് ഫയലുകള് സ്‌കാന് ചെയ്ത് സൂക്ഷിക്കണം. ഭാവിയില് ഏതെങ്കിലും അന്വേഷണ ഏജന്‍സി ചോദിച്ചാല് അത് നല്‍കാനാകണം എന്നിങ്ങനെയാണ് 11 ഇന ശുപാര്‍ശകളിൽ പറഞ്ഞിട്ടുള്ളത്.\nകാറും ലോറിയും തമ്മിൽ കൂട്ടിയിടിച്ച് വനിതാഡോക്ടർ ഉൾപ്പടെ രണ്ടു പേർ വയനാട്ടിൽ മരണപെട്ടു.


യുഎഇ: കാറിടിച്ച് പ്രവാസിക്ക് പരിക്ക്, വാഹനവുമായി കടന്നുകളഞ്ഞ ഡ്രൈവര് മണിക്കൂറുകള്‍ക്കകം പിടിയിൽ - British Kairali\nഉമ്മുല്‍ഖുവൈന്: വാഹനാപകടത്തില് പ്രവാസിക്ക് പരിക്കേറ്റതിന് പിന്നാലെ സ്ഥലത്തുനിന്ന് കടന്നുകളഞ്ഞ ഡ്രൈവറെ മണിക്കൂറുകള്‍ക്കകം പൊലീസ് പിടികൂടി. കഴിഞ്ഞ ദിവസം ഉമ്മുല്‍ഖുവൈനിലായിരുന്നു സംഭവം. വൈകുന്നേരം 7.15ഓടെയാണ് അപകടം സംബന്ധിച്ച വിവരം പൊലീസിന്റെ സെന്‍ട്രല് ഓപ്പറേഷന്‍സ് റൂമില് ലഭിച്ചതെന്ന് ഉമ്മുല്‍ഖുവൈന് പൊലീസ് ട്രാഫിക് പട്രോള്‍സ് ഡിപ്പാര്‍ട്ട്മെന്റ് ഡെപ്യൂട്ടി ഡയറക്ടര് ജനറല് കേണല് ഹുമൈദ് അഹ്‍മദ് സഈദ് പറഞ്ഞു.\nആംബുലന്‍സ്, പാരാമെഡിക്കല് സംഘങ്ങള് സ്ഥലത്തെത്തി പരിക്കേറ്റയാള്‍ക്ക് ഉടന് തന്നെ ചികിത്സ ലഭ്യമാക്കിയതിനൊപ്പം അപകടമുണ്ടാക്കിയ വാഹനം കണ്ടെത്തുന്നതിനായി പട്രോള് സംഘങ്ങള്‍ക്ക് നിര്‍ദേശവും നല്‍കി. വ്യാപകമായ അന്വേഷണം നടത്തിയ പൊലീസ് സംഘം മൂന്ന് മണിക്കൂറിനുള്ളില് വാഹനം കണ്ടെത്തി ഡ്രൈവറെ അറസ്റ്റ് ചെയ്‍തു.\nഗുരുതരമായ പരിക്കോ വലിയ അപകടങ്ങളോ ഉണ്ടാക്കുന്നവര്‍ക്ക് യുഎഇ ഫെഡറല് ട്രാഫിക് നിയമം 47-ാം വകുപ്പ് പ്രകാരം 23 ബ്ലാക് പോയിന്റുകളും കോടതി നിശ്ചയിക്കുന്ന പിഴയുമാണ് ശിക്ഷ. ഒപ്പം 30 ദിവസത്തേക്ക് വാഹനം പിടിച്ചെടുക്കുകയും ചെയ്യും. ചെറിയ അപകടങ്ങളുണ്ടാക്കിയ ശേഷം വാഹനം നിര്‍ത്താതെ പോയാല് ചെറിയ വാഹനങ്ങള്‍ക്ക് 500 ദിര്‍ഹവും വലിയ വാഹനങ്ങള്‍ക്ക് 1000 ദിര്‍ഹവും പിഴ ലഭിക്കും. ചെറിയ വാഹനങ്ങള് ഏഴ് ദിവസം പിടിച്ചുവെയ്ക്കുന്നതിനൊപ്പം എട്ട് ബ്ലാക്ക് പോയിന്റുകളും ഡ്രൈവര്‍ക്ക് ലഭിക്കും.\nകൊച്ചി: ഡോളര് കടത്തില് മുഖ്യമന്ത്രി പിണറായി വിജയനും പങ്കെന്ന് കസ്റ്റംസിന്റെ സത്യവാങ്മൂലം. സ്വപ്‌നാ സുരേഷിന്റെ മൊഴി അടിസ്ഥാനമാക്കിയാണ് സത്യവാങ്മൂലം. മുഖ്യമന്ത്രിക്കും സ്പീക്കര്‍ക്കും ഡോളര് കടത്തില് പങ്കുണ്ടെന്ന വെളിപ്പെടുത്തല് സ്വപ്‌ന നടത്തിയെന്നാണ് കസ്റ്റംസ് വിശദീകരണം. ഇതിന്റെ പകര്‍പ്പ് മറുനാടന് കിട്ടി. തെരഞ്ഞെടുപ്പ് കാലത്ത് ഡോളര് കടത്തിനെ പുതിയ തലത്തിലെത്തിക്കുന്നതാണ് ഈ വെളിപ്പെടുത്തലുകള്. കസ്റ്റംസിന്റേത് ഞെട്ടിക്കുന്ന വെളിപ്പത്തല് ആണെന്ന് പ്രതിപക്ഷ നേതാവ് രമേശ് ചെന്നിത്തലയും ആരോപിച്ചു. ശിവശങ്കര് രാഷ്ട്രീയക്കാര്‍ക്കും കോണ്‍സുലേറ്റിനും ഇടയിലുള്ള കണ്ണിയാണെന്നും […]\nസിറിയന് ആഭ്യന്തര യുദ്ധം: പത്തുവര്‍ഷത്തിനിടെ കൊല്ലപ്പെട്ടത് അഞ്ചു ലക്ഷം പേര്\nസര്‍ക്കാര് ഓഫീസില് ശുചിമുറിയില്ല; പ്രാഥമിക ആവശ്യത്തിനായി പുറത്തിറങ്ങിയ ഭിന്നശേഷിക്കാരിയായ ഉദ്യോഗസ്ഥ സെപ്റ്റിക് ടാങ്കില് വീണ് മരിച്ചു\nവ്യവസായ മന്ത്രിക്കും ഭാര്യക്കും കൊറോണ സ്ഥിരീകരിച്ചു


News desk Channeliam May 14, 2018\nടെക്‌നോളജി കൂടുതല് ട്രസ്റ്റ്‌വര്‍ത്തിയാകുന്ന ഇന്‍ഡസ്ട്രി റെവല്യൂഷന്റെ പാതയിലാണ് ലോകം. ഇന്‍ഡസ്ട്രി 4.2 എന്ന് വിളിക്കുമെങ്കിലും യഥാര്‍ത്ഥത്തില് ഈ മാറ്റം ഇന്‍ഡസ്ട്രി 2.2 റെവല്യൂഷന് ആണെന്ന് കേരള സ്റ്റാര്‍ട്ടപ്പ് മിഷന് സിഇഒ ഡോ. സജി ഗോപിനാഥ് അഭിപ്രായപ്പെടുന്നു. കാരണം മുന്‍പെങ്ങുമില്ലാത്ത ഫിലോസഫിക്കല് ചെയ്ഞ്ചസ് ആണ് ഈ റെവല്യൂഷനിലൂടെ ഇന്‍ഡസ്ട്രിയില് സംഭവിച്ചുകൊണ്ടിരിക്കുന്നത്. യുവസമൂഹം സ്വപ്‌നം കാണുന്ന ജോലികളിലധികവും കംപ്യൂട്ടറുകളും സോഫ്റ്റ്‌വെയറുകളും നിര്‍വ്വഹിക്കുന്ന സ്ഥിതിയാണ് മുന്നിലുളളതെന്നും ഡോ. സജി ഗോപിനാഥ് ഓര്‍മ്മിപ്പിക്കുന്നു.\nഇന്‍ഡസ്ട്രി റവല്യൂഷനുകളുടെ തുടക്കത്തില് ഹ്യൂമന് ലേബര് ഫോഴ്‌സിനെ യന്ത്രങ്ങള് റീപ്ലെയ്‌സ് ചെയ്‌തെങ്കില് ഇന്ന് മനുഷ്യരുടെ അധ്വാനം വേണ്ട ജോലികള് കംപ്യൂട്ടറുകള് നിര്‍വ്വഹിക്കുന്ന കാലമാണ്. സോഫ്റ്റ്‌വെയര് രംഗത്തും മാനേജ്‌മെന്റിലും സെയില്‍സിലുമൊക്കെ ഇത് സംഭവിച്ചുകൊണ്ടിരിക്കുന്നു. അതിവേഗം സംഭവിക്കുന്ന ടെക്‌നോളജിക്കല് ചെയ്ഞ്ചസ് ട്രാക്ക് ചെയ്യാനും ടാപ്പ് ചെയ്യാനും കഴിഞ്ഞാല് മാത്രമാണ് വിജയിക്കുക. വിവിധ ജോബ് സെക്ടറുകളിലേക്കായി കോളജുകള് വിദ്യാര്‍ത്ഥികളെ എക്യുപ്പ്ഡാക്കുന്നുണ്ട്. പക്ഷെ അവരുടെ കോഴ്‌സ് കഴിഞ്ഞ് പുറത്തിറങ്ങുമ്പോഴേക്കും ആ ജോലികള് അപ്രത്യക്ഷമാകുന്ന സ്ഥിതിയാണ്. അത്രവേഗം ഡിസ്‌റപ്ഷനുകള് സംഭവിച്ചുകൊണ്ടിരിക്കുന്ന ഇക്കാലത്ത് ഒരുമിച്ച് നില്‍ക്കുകയാണ് അതിജീവനത്തിനുളള പോംവഴി. പരസ്പരമുളള വിശ്വാസമാണ് അതിന് വേണ്ടത്.\nവിശ്വാസത്തെക്കുറിച്ച് സംസാരിക്കുകയും പരസ്പരം അവിശ്വസിക്കുകയും ചെയ്യുന്നതാണ് നമ്മുടെ ശീലം. എല്ലാ മേഖലയിലും അതാണ് നടന്നുവരുന്നത്. കണക്കുകള് പരിശോധിക്കാന് ഓഡിറ്ററെ നിയോഗിക്കുന്നത് കണക്കുകള് ഇറര്‍ഫ്രീയാക്കാന് വേണ്ടിയാണ്. 30 മുതല് 40 ശതമാനം വരെയാണ് കമ്പനികള് വിശ്വാസ്യതയ്ക്കായി ചിലവഴിക്കുന്നത്. പരസ്പരം വിശ്വസിക്കാനാകില്ലെങ്കിലും ടെക്‌നോളജിയെ വിശ്വസിക്കാമെന്ന വലിയ സൊല്യൂഷനാണ് ഈ സ്ഥിതിക്ക് പരിഹാരമായി ഇന്‍ഡസ്ട്രി 2.2 മുന്നോട്ടുവെയ്ക്കുന്നതെന്ന് ഡോ. സജി ഗോപിനാഥ് പറഞ്ഞു. വ്യക്തികളെ വിശ്വസിക്കാനായില്ലെങ്കിലും ടെക്‌നോളജിയെയും ക്രിപ്‌റ്റോഗ്രഫിയെയും നമുക്ക് വിശ്വസിക്കാവുന്ന കാലമാണ് വരാന് പോകുന്നതെന്നും അദ്ദേഹം ചൂണ്ടിക്കാട്ടുന്നു.


‘അന്ധകാരത്തില്‍നിന്ന് വെളിച്ചത്തിലേക്ക് നയിച്ച അല്ലാഹുവിന് സര്‍വസ്തുതി’ – അമീന അമീറ – Islam Padasala\nഇസ് ലാമിലെത്തും മുമ്പ് എന്റെ പേര് അമി എന്നായിരുന്നു. ബ്രിട്ടീഷ് പൗരയായ ഞാന് 2012 ആഗസ്റ്റ് 21 നാണ് ഇസ്‌ലാം സ്വീകരിച്ചത്. ഏതാണ്ട് ഒരുവര്‍ഷം മുമ്പേതന്നെ എന്റെ സഹോദരന് ഇസ്‌ലാം സ്വീകരിച്ചിരുന്നു. എനിക്കും പപ്പയ്ക്കും മമ്മിക്കും ഞെട്ടലുണ്ടാക്കി പ്രസ്തുത സംഭവം. ഞങ്ങള് ക്രിസ്ത്യാനികളായിരുന്നുവെങ്കിലും അതില് വിശ്വാസമൊന്നുമില്ലാത്ത യുക്തിവാദികളായിരുന്നു .\nഎന്റെസഹോദരന് താടി വളര്‍ത്തി, നമസ്‌കാരമൊക്കെ നിര്‍വഹിച്ച് നടക്കുന്നത് എനിക്ക് വളരെ അരോചകമായാണ് തോന്നിയത്. പലപ്പോഴും ഞാനും പപ്പയും മമ്മിയുമൊക്കെ അവനെ കളിയാക്കുമായിരുന്നു. മീഡിയ എങ്ങനെയൊക്കെയായിരുന്നു മുസ് ലിംകളെ പരാമര്‍ശിച്ചിരുന്നത് അത്തരത്തില് സഹോദരനെ അഭിസംബോധന ചെയ്യുകയായിരുന്നു പതിവ്.\nസഹോദരന് എന്നെ പലപ്പോഴും ഇസ് ലാമികപ്രഭാഷണപരിപാടികള്‍ക്കൊക്കെ കൊണ്ടുപോകും. ഇസ്‌ലാമിനെപ്പറ്റി സംസാരിക്കും. പുസ്തകങ്ങളൊക്കെ വായിക്കാന് തരും. പക്ഷേ ,ഞാനെന്റെ പാര്‍ട്ടിയും ഒത്തുകൂടലും ബോയ്ഫ്രണ്ടുമൊത്തുള്ള കറങ്ങിനടപ്പുമൊക്കെ തുടര്‍ന്നുകൊണ്ടേയിരുന്നു.\nഅങ്ങനെയിരിക്കെ അമുസ്‌ലിമായ ഒരു ശാസ്ത്രജ്ഞന് എഴുതിയ ശാസ്ത്രവിഷയസംബന്ധിയായ ഒരു പുസ്തകം വായിക്കാനിടയായി. അതില് ഖുര്‍ആനില് പരാമര്‍ശിച്ച ശാസ്ത്രരഹസ്യങ്ങളെപ്പറ്റി സൂചിപ്പിച്ചിരുന്നു. അതുകണ്ടപ്പോള് ഞാന് അത്ഭുതസ്തബ്ധയായി.\nഅതോടെ എന്നില് ചില മാറ്റങ്ങള് പ്രത്യക്ഷപ്പെടാന് തുടങ്ങി. ദൈവത്തെക്കുറിച്ച ബോധം എന്നിലേക്ക് കടന്നുവന്നു. മദ്യപിക്കുന്നത് അഹിതകരമായി അനുഭവപ്പെട്ടു. വസ്ത്രധാരണം കൂടുതല് മാന്യമാക്കാന് ശ്രമിച്ചു. എന്റെ കൂട്ടുകെട്ടുകളും അഭിരുചികളും മാറ്റിപ്പണിയാനാരംഭിച്ചു.\nബോയ്ഫ്രണ്ടിനോട് ഗുഡ്‌ബൈ പറഞ്ഞു. വായനയുടെ ലോകത്തിലേക്ക് കടന്നു. ശൈഖ് ഖാലിദ് യാസീന്, ഡോ. സാകിര്‍നായിക് തുടങ്ങിയവരുടെ പ്രസംഗങ്ങളിലൂടെ എന്നില് മാറ്റങ്ങള് പ്രകടമായി. അല്ലാഹു അവര്‍ക്ക് അര്‍ഹമായ പ്രതിഫലം നല്‍കുമാറാകട്ടെ! . ഞാന് മുസ് ലിംകളോട് സംഭാഷണങ്ങളിലേര്‍പ്പെടാന് തുടങ്ങി. സ്‌കൈ ന്യൂസിന്റെ തെറ്റുധാരണാജനകമായ ഇസ് ലാംപരാമര്‍ശങ്ങളെ വിട്ട് സഹോദരങ്ങളായ മുസ് ലിംകളോട് സംശയങ്ങള് തീര്‍ക്കുകയെന്നത് എന്റെ ശീലമായി. മാധ്യമങ്ങളുടെ ചെകുത്താന് വേദാന്തങ്ങളിലല്ല, അല്ലാഹുവിന്റെ വെളിപാടായ ഖുര്‍ആനിലാണ് എനിക്ക് സമാധാനമടയാന് സാധിച്ചത്.\nഒരു ഒഴിവുകാലത്തെ ഇടവേളയ്ക്കുശേഷം ഞാന് ശഹാദത്തുകലിമ ചൊല്ലി. അതിനുശേഷം എനിക്കുതിരിഞ്ഞുനോക്കേണ്ടിവന്നിട്ടില്ല. ഇസ് ലാമിലേക്ക് വരുംമുമ്പ് ജീവിതം എനിക്ക് കുടുസ്സായിത്തോന്നിയിരുന്നു. അല്ലാഹുവിന്റെ അനുഗ്രഹത്താല് എനിക്ക് ഇസ് ലാംസ്വീകരിച്ച സഹോദര ഭാര്യയെയും ലഭിച്ചു. മാത്രമല്ല, എന്റെ സുഹൃത്തുക്കളില് നാലുപേര് ഇസ് ലാമിലേക്ക് കടന്നുവരാന് ഞാന് നിമിത്തമാവുകയും ചെയ്തു.\nഏകത്വവും സമത്വവും സഹാനുഭൂതിയും വിനയവും,കുടുംബവ്യവസ്ഥയും തുടങ്ങി മാനവരാശിക്കാവശ്യമായ എല്ലാം മുന്നോട്ടുവെക്കുന്ന മഹത്തായ ആശയമാണ് ഇസ്‌ലാം. പൈസയും കാറും വസ്ത്രങ്ങളും ഇഷ്ടപ്പെട്ടിരുന്നയാളായിരുന്നു ഞാന്. ഇപ്പോഴാകട്ടെ, നമസ്‌കാരവും സ്വദഖയും അതിയായി ഇഷ്ടപ്പെടുന്നു. അന്ധകാരത്തില്‍നിന്ന് വെളിച്ചത്തിലേക്ക് നയിച്ച അല്ലാഹുവിന് സര്‍വസ്തുതിയും.\nനൂറ അല്‍സമ്മാന്; പതിനഞ്ചില് ഇസ് ലാമിലേക്കെത്തിയ അമേരിക്കന് കൗമാരക്കാരി


സൗദിയില് സാഹിര് പിഴ ഒഴിവാക്കുന്നതിന് അപേക്ഷിക്കേണ്ടതിന്റെ നടപടി ക്രമങ്ങള് – Pravasi Corner\nസൗദിയില് സാഹിര് പിഴ ഒഴിവാക്കുന്നതിന് അപേക്ഷിക്കേണ്ടതിന്റെ നടപടി ക്രമങ്ങള്\nസൗദി അറേബ്യ/റിയാദ്: ഗതാഗത നിയമ ലംഘനത്തിന് സാഹിര് മുഖേന അകാരണമായി ലഭിക്കുന്ന ട്രാഫിക് പിഴ ഒഴിവാക്കുന്നതിന് അപേക്ഷിക്കേണ്ടതിന്റെ കൂടുതല് വിവരങ്ങള് ആധ്യന്തര മന്ത്രാലയം പുറത്തു വിട്ടു.\nഈ സേവനവും അതിന്റെ തുടര് നടപടിക്രമങ്ങളും തീരുമാനങ്ങളും 26/10/1428 ല് 85/m നമ്പരായി പുറത്തിറങ്ങിയ രാജകീയ ഉത്തരവിന്റെ അടിസ്ഥാനത്തില് ആയിരിക്കുമെന്ന് ആഭ്യന്തര മന്ത്രാലയം വ്യക്തമാക്കുന്നു.\nപിഴ ലഭിക്കുന്നയാള് പിഴ ശിക്ഷ ലഭിച്ചു 30 ദിവസത്തിനകം തന്നെ പിഴ ചുമത്തിയത് അന്യായമാണെന്ന് കാണിക്കുന്ന തടസ്സ വാദങ്ങള് ഉന്നയിച്ചു അപേക്ഷിച്ചിരിക്കണം. പിഴയോടും അതിന്റെ സാഹചര്യങ്ങളോടും ബന്ധപ്പെട്ട പ്രസക്തമായ തടസ്സ വാദങ്ങള് മാത്രമേ ഉന്നയിക്കാവൂ.\nസാഹിറിലൂടെ ലഭിക്കുന്ന പിഴകള്‍ക്ക് എതിരായി മാത്രമേ ഇത്തരത്തില് തടസ്സ വാദങ്ങള് ഉന്നയിക്കാന് അനുവദിക്കൂ. നേരിട്ട് ചുമത്തുന്ന പിഴകള് ഇല്ലാതാക്കുന്നതിന് ഓണ്‍ലൈന് സേവനം ഉപയോഗിക്കുന്നതിനു അനുവാദമില്ല.\nപിഴ ചുമത്തിയതിനു ശേഷം പിഴ ശിക്ഷ അടക്കാത്തവര്‍ക്ക് മാത്രമാണ് ഈ സേവനം ഉപയോഗിക്കാന് സാധിക്കുക. ഒരിക്കല് പിഴ അടച്ചു കഴിഞ്ഞാല് പിന്നീട് പിഴ ഒഴിവാക്കാന് ഓണ്‍ലൈന് മാര്‍ഗ്ഗം ഉപയോഗിക്കാന് സാധിക്കില്ല. അത്തരം അവസരങ്ങളില് തര്‍ക്കമുള്ളവര് അത് ഉന്നയിക്കേണ്ടത് ട്രാഫിക് ജനറല് ഡിപ്പാര്‍ട്ട്മെന്റില് ആണ്.\nപിഴ തുക ഇരട്ടിയാവാതിരിക്കുന്നതിനു വേണ്ടി ഓണ്‍ലൈനായി അപേക്ഷ നല്‍കി കഴിഞ്ഞതിനു ശേഷം പിഴ തുക അടക്കാവുന്നതാണെന്നും ആഭ്യന്തര മന്ത്രാലയം വ്യക്തമാക്കുന്നു.\nസൗദിയില് ഡ്രൈവിംഗ് ലൈസന്‍സ് ഓണ്‍ലൈനായി പുതുക്കാം


ചികിത്സ പിഴവ് മൂലം രോഗി മരിച്ച സംഭവത്തില് സർക്കാർ അലംഭാവം; പ്രതിഷേധം ശക്തം – Jaihind TV\nചികിത്സ പിഴവ് മൂലം രോഗി മരിച്ച സംഭവത്തില് സർക്കാർ അലംഭാവം; പ്രതിഷേധം ശക്തം\nകോഴിക്കോട് മെഡിക്കൽ കോളേജ് ആശുപത്രിയിൽ ഡോക്ടറുടെ ചികിത്സ പിഴവ് മൂലം കോൺഗ്രസ് പ്രവർത്തകനായ ബൈജു മരണപ്പെട്ട സംഭവത്തിൽ സർക്കാർ കാണിക്കുന്ന അനാസ്ഥയിൽ പ്രതിഷേധം ശക്തമാകുന്നു. മരണം സംഭവിച്ചിട്ടു ഒരു മാസം പിന്നിട്ടിട്ടും സർക്കാർ നടപടി സ്വീകരിക്കാത്തതിൽ ആക്ഷൻ കമ്മിറ്റയുടെ നേതൃത്വത്തിൽ പ്രത്യക്ഷ സമരത്തിന് ഇറങ്ങുകയാണ് നാട്ടുകാർ.\nപിത്താശയ സംബന്ധമായ അസുഖത്തെ തുടർന്നാണ് ചേമഞ്ചേരി സ്വദേശി ബൈജുവിനെ കഴിഞ്ഞ ഏപ്രിൽ9നു കോഴിക്കോട് മെഡിക്കൽ കോളേജിൽ പ്രവേശിപ്പിച്ചത്. സര്‍ജറിക്കിടെ പിത്തരസം പുറത്തേക്കു പോകുന്നതിനുള്ള സ്റ്റണ്ട് ഇടാത്തതുമൂലം പിത്തരസം രക്തത്തിൽ കലർന്ന് ബൈജു മരണപ്പെടുകയായിരുന്നു. മരണം സംഭവിച്ചു ഒരു മാസം പിന്നിട്ടിട്ടും6പേർ അടങ്ങുന്ന കുടുംബത്തെ സഹായിക്കാനോ, കുറ്റക്കാർക്കെതിരെ നടപടി എടുക്കാനൊ സർക്കാർ തയ്യാറായിട്ടില്ല. 24 മണിക്കൂറിനകം നൽകുമെന്നു സൂപ്രണ്ട് ഉറപ്പു നൽകിയ മെഡിക്കൽ റിപ്പോർട്ട് തയ്യാറാക്കാൻ രണ്ടു ആഴ്ച വേണ്ടി വന്നു. എന്നിട്ടും റിപ്പോർട്ട് ബന്ധുക്കൾക്ക് നൽകാൻ അധികൃതർ തയ്യാറായിട്ടില്ല. റിപ്പോർട്ട് ലഭിക്കുന്നതിനായി വിവരവാകാട നിയമ പ്രകാരം അപേക്ഷ നൽകിയിരിക്കുകയാണ് ബന്ധുക്കൾ. സർക്കാരിന്‍റെ അവഗണക്കെതിരെ ശക്തമായ സമരത്തിന് ഒരുങ്ങുകയാണ് ദളിത് ഫെഡറേഷന്‍റെ നേതൃത്വത്തിൽ ഉള്ള ആക്ഷൻ കമ്മിറ്റി.\nസമരത്തിന്‍റെ ആദ്യപടിയായി കൊയിലാണ്ടി ചേമഞ്ചേരിയിൽ നടന്ന സായാഹ്‌ന ധർണയിൽ നിരവധി പേർ പങ്കെടുത്തു. മരണത്തിനു ഉത്തരവാദിയായവർക്കെതിരെ നടപടി സ്വീകരിക്കണമെന്നും കുടുംബത്തിന്‍റെ സംരക്ഷണത്തിന് ഭാര്യക്ക് ജോലി നൽകണമെന്നും ഫെഡറേഷൻ ആവശ്യപെട്ടു. സർക്കാരിന്‍റെ ഭാഗത്തു നിന്നും നടപടി ഉണ്ടായില്ലെങ്കിൽ ശക്തമായ സമരവുമായി മുന്നോട്ടു പോകുമെന്നും ആക്ഷൻ കമ്മിറ്റി വ്യക്തമാക്കി.


പാര്‍ലമെന്റിൽ ഉറങ്ങുന്ന രാഹുൽ ഗാന്ധിയും ചൗക്കിദാർ കുമ്പിടിയും; മോദിയെയും രാഹുലിനെയും ട്രോളി ഇന്നസെന്റിന്റെ ഫേസ്ബുക്ക് പോസ്റ്റ്\n18 March 2019 7:18 AM GMT\nതെരഞ്ഞെടുപ്പ് പ്രചാരണത്തിൽ സോഷ്യൽ മീഡിയയുടെ ഉപയോഗം ഇന്ന് വളരെ കൂടുതലാണ്. വളരെ കുറഞ്ഞ ചിലവിൽ കൂടുതൽ പേരിലേക്ക് തങ്ങളുടെ പ്രചരണങ്ങൾ എത്തിക്കുക എന്നത് ഇന്ന് സോഷ്യൽ മീഡിയയിലൂടെ സാധ്യമാണ്.\nഇപ്പോഴിതാ ചാലക്കുടി നിയോജകമണ്ഡലത്തിലെ എൽ ഡിഎഫ് സ്ഥാനാർഥികൂടിയായ നടൻ ഇന്നസെന്റ് തന്റെ ഫേസ്ബുക്ക് പേജിൽ പങ്കുവെച്ച പോസ്റ്റാണ് സോഷ്യൽ മീഡിയയിൽ തരംഗമായിരിക്കുന്നത്. ലോക്‌സഭയിലെ പഴയൊരു ചിത്രം കുത്തിപ്പൊക്കി രാഹുലിനേയും കോണ്‍ഗ്രസിനേയും ട്രോളുകയാണ് ഇന്നസെന്റ്. പാര്‍ലമെന്റില് പി.കരുണാകരന് എംപി പ്രസംഗിക്കുമ്പോള് ഇരുന്ന് ഉറങ്ങുന്ന രാഹുല് ഗാന്ധിയും പിന്നില് ശ്രദ്ധയോടെ വീക്ഷിക്കുന്ന ഇന്നസെന്റും ഉള്‍പ്പെട്ട ചിത്രമാണ് അദ്ദേഹത്തിന്റെ ഫെയ്‌സ്ബുക്കില് പോസ്റ്റ് ചെയ്തിരിക്കുന്നത്. 'ഉണര്‍ന്നിരുന്നു ചാലക്കുടിക്ക് വേണ്ടി' എന്ന അടിക്കുറിപ്പും നല്‍കിയിട്ടുണ്ട്.\nകൂടാതെ നന്ദനം എന്ന ചിത്രത്തിലെ ജഗതി ശ്രീകുമാർ അവതരിപ്പിച്ച കുമ്പടി എന്ന കഥാപാത്രവും ഇന്നസെന്റും ഒരുമിച്ചുള്ള ഒരു ചിത്രയും അദ്ദേഹം പോസ്റ്റ് ചെയ്തിട്ടുണ്ട്. 'വിത്ത് ചൗക്കിദാർ കുമ്പിടി' എന്ന അടിക്കുറുപ്പോടെയാണ് ഈ ചിത്രം പങ്കുവെച്ചിട്ടുള്ളത്.\nചാലക്കുടിയില് ഇത് രണ്ടാം തവണയാണ് ഇന്നസെന്റ് മത്സരത്തിനിറങ്ങുന്നത്. 2014-ല് ഇടത് സ്വതന്ത്രനായി നിന്ന് കോണ്‍ഗ്രസിന്റെ സിറ്റിങ് മണ്ഡലത്തില് പി.സി.ചാക്കോയെ പരാജയപ്പെടുത്തിയാണ് ഇന്നസെന്റ് പാര്‍ലമെന്റിലെത്തിയത്. ഇത്തവണ സിപിഎം സ്ഥാനാര്‍ഥിയായിട്ടാണ് ഇന്നസെന്റിന്റെ രംഗത്തുള്ളത്.\n2019election Chalakudy Innocent ldf loksabaelection2019 NarendraModi rahulgandhi


ജാമിഅക്ക് പിന്നാലെ അലിഗഢിലും സംഘര്‍ഷം; വിദ്യാര്‍ത്ഥികളും പോലിസും ഏറ്റുമുട്ടി\nMon Jul 06 2020 05:00:37 GMT+0530 (India Standard Time)\nസര്‍വകലാശാലയ്ക്ക് പുറത്തുള്ള ബാബ് എ സയ്യിദ് കവാടത്തിനു സമീപത്ത് വിദ്യാര്‍ത്ഥികളും പോലിസും ഏറ്റുമുട്ടി. വിദ്യാര്‍ത്ഥികള്‍ക്ക് നേരെ പോലിസ് നിരവധി കണ്ണീര്‍വാതക ഷെല്ലുകള് പ്രയോഗിച്ചു.\nSRF15 Dec 2019 4:41 PM GMT\nഅലിഗഢ്: ജാമിയ മില്ലിയ സര്‍വകലാശാലയില് പോലിസ് അനുമതിയില്ലാതെ അതിക്രമിച്ച് കയറി നടത്തിയ നരനായാട്ടിനു പിന്നാലെ അലിഗഢ് സര്‍വകലാശാലയിലും വന് സംഘര്‍ഷം. സര്‍വകലാശാലയ്ക്ക് പുറത്തുള്ള ബാബ് എ സയ്യിദ് കവാടത്തിനു സമീപത്ത് വിദ്യാര്‍ത്ഥികളും പോലിസും ഏറ്റുമുട്ടി. വിദ്യാര്‍ത്ഥികള്‍ക്ക് നേരെ പോലിസ് നിരവധി കണ്ണീര്‍വാതക ഷെല്ലുകള് പ്രയോഗിച്ചു. വിദ്യാര്‍ത്ഥികള് തിരികെ കല്ലെറിഞ്ഞെന്നാണ് പോലിസ് ഭാഷ്യം.\nപോലിസും വിദ്യാര്‍ത്ഥികളും തമ്മിലുണ്ടായ ഏറ്റുമുട്ടലില് നിരവധി വിദ്യാര്‍ഥികള്‍ക്കു പരിക്കേറ്റു. പോലിസ് കാംപസിനകത്ത് നടത്തിയ വെടിവയ്പില് രാജസ്ഥാനില്‍നിന്നുള്ള വിദ്യാര്‍ഥി കൊല്ലപ്പെട്ടതായി റിപോര്‍ട്ടുകളുണ്ട്. എന്നാല്, ഇക്കാര്യം സ്ഥിരീകരിച്ചിട്ടില്ല. പോലിസ് സര്‍വകലാശാലയ്ക്ക് അകത്തേക്ക് വെടിവച്ചതായി വിദ്യാര്‍ത്ഥികള് ആരോപിച്ചു. ദൃശ്യങ്ങളും പുറത്തുവന്നിട്ടുണ്ട്.\nജാമിയ മിലിയ സര്‍വകലാശാലയുടെ അകത്ത് അനുവാദമില്ലാതെയാണ് പൊലീസ് കയറിയതെന്നും ലൈബ്രറിയുടെ അകത്ത് അടക്കം കയറി കണ്ണീര് വാതകം പ്രയോഗിച്ചെന്നും സര്‍വകലാശാലാ ചീഫ് പ്രോക്ടര് ആരോപിച്ചു. പോലിസ് അതിക്രമം അപലപനീയമാണെന്ന് സര്‍വകലാശാല വിസിയും ആരോപിച്ചു.\nജാമിയ മിലിയക്ക് പിന്തുണയുമായാണ് അലിഗഢിലും വിദ്യാര്‍ത്ഥികള് പ്രതിഷേധവുമായി ഇറങ്ങിയത്. ഇതിനിടെയാണ് പോലിസും വിദ്യാര്‍ത്ഥികളും തമ്മില് ഏറ്റുമുട്ടിയിരിക്കുന്നത്.\ncops protesters aligarh university jamia


മഞ്ചേരിയില്2കിലോ കഞ്ചാവുമായി രണ്ട് യുവാക്കള് പിടിയില് – malabarinews.com\nPosted on April 24, 2018 April 24, 2018 by newsmal\nമഞ്ചേരി: കഞ്ചാവുമായി യുവാക്കളെ എക്‌സൈസ് സംഘം പിടികൂടി. പ്രതികളില് നിന്ന്2കിലോ കഞ്ചാവാണ് പിടിച്ചെടുത്തത്. മഞ്ചേരി പെരിന്തൽമണ്ണ പുഴക്കാട്ടിരിമൂന്നാക്കൽ വീട്ടിൽ മുഹമ്മദ് ആഷിഫ്( 24), നിലമ്പൂർ കരുവാരകുണ്ട് പുൽവറ്റ കണ്ടേൻ കളത്തിൽ വീട്ടിൽ അനീഷ്(34) എന്നിവരെയാണ് മഞ്ചേരി എക്സൈസ് റേഞ്ച് ഇൻസ്പെക്ടർ സി.ശ്യാംകുമാറും സംഘവും\nഎക്സൈസ് ഇന്റലിജൻസിന് കിട്ടിയ രഹസ്യ വിവരത്തിന്റെ അടിസ്ഥാനത്തിൽ മഞ്ചേരി രാജിവ് ഗാന്ധി ബൈപാസ് റോഡിൽ വാഹന പരിശോധന നടത്തവേ മാരുതി സ്വിഫ്റ്റ് കാറിൽ മഞ്ചേരി ഭാഗത്ത് വിൽപ്പനക്കായി കഞ്ചാവ് കൊണ്ടുവരുമ്പോഴാണ് പ്രതികൾ പിടിയിലായത്. കഞ്ചാവ് കടത്താൻ ഉപയോഗിച്ച KL10AF 4481 മാരുതി സ്വിഫ്റ്റ് കാറും കസ്റ്റഡിയിലെടുത്തു.\nമൈസൂരിൽ നിന്നാണ് പ്രതികൾ ഗഞ്ചാവ് വാങ്ങിയത്. വാടകക്ക് എടുക്കുന്ന കാറുകളാണ് കഞ്ചാവ് കടത്തിനായി ഉപയോഗിക്കുന്നത്. മഞ്ചേരിയിലേയും പരിസര പ്രദേശങ്ങളിലേയും യുവാക്കളാണ് പ്രധാന ഉപഭോക്താക്കൾ. പല കേസുകളിലും പ്രതിയായ ഇവർ ജയിലിൽ വച്ചാണ് പരിചയപ്പെട്ടത് എന്ന് പറയുന്നു. മുഹമ്മദ് ആഷിഫ് രണ്ട് വർഷം മുൻപ് വ്യാപാരിയെ തട്ടികൊണ്ട് പോയ കേസിൽ ഇപ്പോൾ ജാമ്യത്തിലാണ്.\nആഡംബര ജീവിതം നയിക്കുന്നതിനാണ് കഞ്ചാവ് കച്ചവടം നടത്തുന്ന തെന്ന് പ്രതികൾ മൊഴി നൽകി. ഇൻസ്പെക്ടറോടൊപ്പം അസി. ഇൻസ്പെക്ടർ അബ്ദുള് ബഷീർ, പ്രിവന്റീവ് ഓഫീസർമാരായ ഷിജുമോൻ, രാമൻകുട്ടി സിവിൽ എക്സൈസ് ഓഫീസർമാരായ സഫീറലി, സാജിത്, രഞ്ജിത്ത്, പ്രശാന്ത്, ഉമ്മർ കുട്ടി, പ്രദീപ് ,ഉണ്ണികൃഷ്ണൻ എന്നിവരുള്‍പ്പെട്ട സംഘമാണ് പ്രതികളെ പിടികൂടിയത്. പ്രതികളെ കോടതിയിൽ ഹാജരാക്കി റിമാന്റ് ചെയ്തു .\narrest, ganja, malappuram, man, manjeri, two\nPrevious PostPrevious ബൈക്കിലെത്തിയ മമ്മുട്ടിയെ കണ്ട് അന്തം വിട്ട് ജനം\nNext PostNext പൊന്നാനി നഗരസഭ ജൂനിയര് സൂപ്രണ്ടിനെയും മുന് സെക്രട്ടറിയെയും പ്രോസിക്യൂട്ട് ചെയ്യാന് നടപടി